
Saa  i  Jesu  Navn! 

Saaledes  har  jeg  hørt  min  Fader  sige  mang- 
foldige Gange.  Jeg  mindes  endnu,  hvordan  jeg 
som  Dreng  hørte  Fader  sige  disse  Ord  om  Afte- 
nen, naar  han  lagde  sig  til  at  sove.  Og  med  en 
forunderlig  Hurtighed  faldt  han  da  i  en  fast  og 
rolig  Søvn. 

Eiler  naar  han  skulde  køre  til  Byen  og  var 
færdig  til  at  gaa  ud  og  sætte  sig  paa  Vognen,  saa 
sagde  han  altid:  Saa  i  Jesu  Navn!  Og  dermed  gik 
han. 

Ved  mere  alvorlige  Afgørelser  i  Livet  sluttede 
han  altid  med  et:  Ja,  saa  i  Jesu  Navn,  saa  bliver 
det  da  saadanf  Jeg  mindes  endnu,  hvordan  jeg 
da  følte  noget  af  en  hellig  Stilhed  sænke  sig  ned  i 
min  Barnesjæl.  Det  var,  som  jeg  stod  paa  hellig 
Grund,  og  i  barnlig  Ærbødighed  holdt  jeg  mig 
ganske  stille.      Det  var  ikke  et  Mundsvejr. 

Sidste  Gang,  jeg  hørte  ham  sige  det,    var,  da 


jeg  skulde  sige  Farvel  for  at  rejse  til  Amerika. 
Min  ældste  Broder  holdt  med  Vognen  for  Døren 
og  skulde  køre  mig  til  Stationen.  Da  lød  det: 
Saa  i  Jesu  Navn!  Og  saa  strømmede  Taarerne 
ned  ad  hans  Kinder. 

Vognen  satte  sig  i  Gang.  Jeg  saa'  tilbage 
flere  Gange.  Fader  stod  der  ubevægelig  uden  for 
Døren  og  saa'  efter  os.  For  ham  var  Amerika 
det  store  Land  langt  borte  med  mange  Tyve  og 
Røvere  og  slemme  Mennesker. 

Maaske  bebrejdede  han  sig  selv,  at  han  ikke 
havde  gjort  med  mig,  hvad  Moder  altid  havde 
ønsket:  Ladet  mig  studere  fra  Barn  af.  Kan 
hænde,  at  han  tænkte  ved  sig  selv:  Saa  havde 
han  nu  været  paa  Vej  til  at  blive  Præst  herhjemme 
i  Stedet  for  paa  Vej  til  det  fremmede  Land  — 
langt,  langt  borte. 

Jeg  kunde  ikke  sé  hans  Tanker.  Jeg  saa' 
kun  hans  Taarer.  Men  det  véd  jeg,  at  jeg  ikke 
bebrejder  min  Fader  dette.  Jeg  tror,  det  var 
Guds  Vilje  —  Guds  Vej  med  mig. 

Da  han  laa  paa  sit  Dødsleje,  havde  han  alle 
de  andre  Børn  samlede  om  sig  —  der  fattedes 
kun  én.  Men  fra  denne  ene  kom  der  Brev  den 
sidste  Eftermiddag,  han  levede,  og  ,,det  var,  som 
dette  Brev"  —  saa  skrev  min  ældste  Søster  siden 
—  ,, næsten  var  mere  for  ham  end  alle  vi  andre, 
der  stod  ved  hans  Leje". 


Men  jeg  glæder  mig  ved  at  tænke  paa,  at  han, 
da  han  skulde  paa  den  sidste  lange  Rejse  —  Rej- 
sen over  Dødens  Hav  til'  Evighedens  sollyse 
Strande,  at  han  da  har  givet  sig  paa  denne 
Rejse  med  et  enfoldigt:  Saa  i  Jesu  Navn!  Det  er 
det  eneste  Navn,  hvori  den  sidste  stote  Rejse  kan 
gøres  med  Held. 

Velsignet  være  hans  Minde! 


3uletanRer. 


Fcrstaaelsans  Glæde. 

(Joh.  i,  i  — 14.) 


„Mens  som  Barn  paa  Landet  jeg  var  hjemme, 
Julemorgen  var  mit  Himmerig". 

Saaledes  synger  Digteren.  Og  hvo  af  os 
ældre  mindes  ikke  Julen  derhjemme!  Der  var 
ikke  Juletræ  i  mit  Barndomshjem;  men  der  var 
en  forunderlig  gribende  Højtidelighed  over  alt  og 
alle  i  Julen.  Jeg  kunde  somme  Tider  ønske  at 
være  Barn  igen  og  holde  Jul  derhjemme  med  Fa- 
der og  Moder  og  Bedstemoder  og  dem  alle.  Det 
kan  nu  ikke  lade  sig  gøre;  ti  alle  disse  kære  gamle 
,, holde  Jul  i  Himmelby",  og  jeg  er  ikke  Barn 
mere.  Men  jeg  vil  sige  om  disse  Juleminder  fra 
mine  Barndomsdage:  Gud,  lad  mig  aldrig,  aldrig 
glemme  dem. 

Det  var  Umiddelbarhedens  Glæde.  Man  var 
saa  glad,  fordi  det  var  Jul,  uden  at  man  egentlig 
kunde  give  nærmere  Grunde  derfor. 


II 

Men  nu  er  jeg  ikke  Barn  mere!  —  Skal  vi 
som  voksne  Mennesker  nøjes  med  Minderne  fra 
vor  Barndoms  Jul  og  med  at  sé  paa  Børnenes 
Glæde,  smittes  lidt  af  den  og  af  den  Julestemning, 
der  spreder  sig  over  det  hele? 

Mange  Mennesker  vil  sikkert  svare:  Ja,  det 
er  alt.  Julen  er  egentlig  kun  for  Børn.  Siden 
vi  er  blevne  erfarne  Mænd  og  Kvinder,  der  har 
lært  Livets  sure  Kaar  at  kende,  har  vi  ikke  rigtig 
kunnet  glæde  os  ved  Julen.  Livsloven  for  os  er 
udtalt  i  de  Ord:  ,,I  dit  Ansigts  Sved  skal  du  æde 
dit  Brød,  indtil  du  vender  tilbage  til  Jorden  igen, 
hvoraf  du  er  tagen". 

I  det  strænge  slidende,  lidende  og  kæmpende 
Menneskeliv  kan  man  ikke  nøjes  med  Umiddel- 
barhedens Glæde.  Man  kræver  Forstaaelsens 
Glæde  i  sin  Julefest,  hvis  man  rigtig  skal  blive 
glad,  —  det  er  sandt! 

Men  hvad  siger  Evangeliet? 

,, Ordet  blev  Kød  og  boede  iblandt  os,  og  vi 
saa'  hans  Herlighed,  en  Herlighed,  som  den  En- 
baarnes  af  Faderen,    fuld  af  Naade  og  Sandhed". 

Det  vil  sige,  at  Guds  enbaarne  Son,  som  var 
hos  Gud  og  var  Gud,  er  stegen  ned  og  har  taget 
Bolig  iblandt  os  —  ikke  blot  iblandt  Børnene! 
Nej,  iblandt  os  voksne,  erfarne  Mænd  og  Kvinder, 
der  maa  bære  Dagens  Byrde  og  Hede. 

Julebudskabet   er    Budskabet    om,     at  Jesus 

Kristus ,  ;#<?*/  himmelsk  Magt  og  himmelsk  Kærlig- 
hed, har  taget  Bo  iblandt  de  arbejdende,  kæm- 
pende, lidende  Mennesker  paa  Jord  --  ikke  som 
en  overlegen,  ligegyldig  Tilskuer  til  dit  Arbejde, 
dit  Slid,  din  Kamp,  saaledes  som  vi  kan  tænke  os, 
at  en  stor  Fabriksherres  Søn  kunde  gaa  ind  i  Fa- 
brikken og  sé  paa  de  slidende,  sveddryppende 
Arbejdere  med  overlegen,  ligegyldig  Haan  og 
Skuldertræk. 

Nej;  Jesus  Kristus  gik  ind  i  Menneskelivet  som 
en  kærlig  og  mægtig  Deltager  deri,  saa  at  du,  naar 
du  sér  paa  dit  Arbejde  og  spørger,  om  du  nu  ogsaa 
skal  faa  det  fuldført  —  din  Lidelse,  om  du  nu 
ogsaa  kan  blive  ved  at  holde  ud  —  din  Kamp 
imod  Synden,  om  du  nu  ogsaa  kan  have  Haab  om 
Sejr  —  aldrig  skal  regne  med  din  egen  Kraft 
alene,  men  maa  regne  Jesus  medindbefattet.  Han 
er  gaaet  ind  i  din  Lidelse,  din  Kamp  og  dit  Ar- 
bejde for  at  lide,  kæmpe  og  arbejde  med  dig  og 
blive  din  Frelser. 

Derfor  siger  han:  ,, Kommer  hid  til  mig,  alle 
I,  som  arbejder  og  er  besværede,  og  jeg  vil  give 
eder  Hvile ".  Det  vil  sige:  Alle  I  voksne  arbej- 
dende og  besværede  Mænd  og  Kvinder. 

Men  fatter  jeg  lidt  af  dette,  saa  holder  jeg 
Jul,  —  ikke  paa  Minderne  fra  en  svunden  Tid; 
men  med  Forstaaelsen  af,  at  Julen  netop  er  for 
mig,  der  er  naaet  frem  til  Erfaring  af,  hvor  meget 

der  er  at  arbejde  for,  at  kæmpe  imod  og  at  blive 
frelst  fra,  og  hvor  haardt  jeg  trænger  til  et  him- 
melsk Tilskud  af  Kraft  og  Kærlighed  i  mit  dag- 
lige Arbejde  og  min  daglige  Kamp. 

Derfor  siger  jeg  nu:  Julen  er  for  os  voksne 
Mænd  og  Kvinder,  der  tager  Livet  med  Alvor  og 
har  lært  dets  Kaar  at  kende.  Vi  kan  slet  ikke 
være  Julen  foruden.  Vi  siger  Gud  ske  Lov  og 
Tak  for  Julen,  og  det  siger  vi  med  Forstaaelsem 
Glæde. 


II.     Herredomme  t. 

(Jes.  9,  6.) 


,,Et  Barn  er  os  født,  en  Søn  er  os  given,  og 
Herredømmet  skal  være  paa  hans  Skulder". 

Paa  sine  Skuldre  lægger  man  de  tunge  Byr- 
der, som  man  skal  bære,  og  saaledes  er  det  lagt 
paa  Jesu  Kristi  stærke  Skuldre  at  tage  og  eje 
Herredømmet  til  evig  Tid;  —  ikke  i  dette  eller 
hint  Land;  ti  det  kunde  være  mig  saa  temmelig 
ligegyldigt,  hvem  der  f.  Eks.  var  den  regerende 
Fyrste  i  Mesopotamien.  Men  det  er  ikke  lige- 
gyldigt for  mig,  hvem  der  skal  tage  og  eje  Herre- 
dømmet i  mit  Liv,  —  paa  hvis  Skuldre  den  svære 


Opgave  skal  lægges  at  regere  mig,  at  bringe  Fred 
ind  i  min  Sjæl  og  bringe  Retten  til  Sejr  i  mig. 

Ti  hvad  nytter  det  mig,  om  der  var  Fred 
over  hele  Verden,  naar  der  ikke  var  Fred  i  mit 
Indre?  Og  hvad  nytter  det  mig,  om  Retten  blev 
ført  til  Sejr  alle  andre  Steder,  naar  det  ikke  skete 
i  mig? 

Men  at  tage  Herredømmet  i  en  Menneske- 
sjæl saaledes,  at  der  kan  blive  Fred  derinde,  og 
at  Retten  kan  blive  ført  til  Sejr  —  det  er  en  svær 
Opgave. 

Det  forstaar  alle  Forældre.  —  Hvor  er  det 
ikke  svært  at  tage  Herredømmet  i  vore  Børns 
Sjæle  saaledes,  at  det  kan  fore  til  Fred  derinde, 
og  at  Retten  kan  blive  ført  til  Sejr  i  de  smaa! 

Men  saaledes  er  det  en  svær  Opgave,  der  er 
lagt  paa  Jesu  Kristi  Skuldre:  at  tage  Herredøm- 
met i  vort  Liv!  Han  maa  have  det  med  vor  Viljes 
Samtykke;  ti  han  tvinger  ingen.  Og  vi  maa 
modtage  ham  med  Hjærtets  Tro  som  den,  hvem 
Herredømmet  med  Rette  tilhører.  Kun  da-gælder 
Evangeliets  Ord  os:  ,,Men  saa  mange,  som  ham 
annammede,  dem  har  han  givet  Magt  til  at  vorde 
Guds  Børn,  dem,  som  tro  paa  hans  Navn". 

Og  længe  varer  det  da  heller  ikke,  for  vi  kom- 
mer til  at  elske  ham;  ti  ingen  kan  regere  som 
han.  Det  er  denne  Erfaring,  Sangeren  har  udtalt 
i  Ordene: 

„Konning  er  du  blandt  Konger  bedst". 

Verden  erkender  ogsaa  dette  derved,  at  den 
holder  en  Mindedag  om  hans  Fødsel  Aar  efter 
Aar;  ti  det  gør  den  for  ingen  anden.  Selv  de 
mægtigste  Konger  glemmes  snart  eller  mindes 
kun  ved  tilfældige  Lejligheder  og  i  snævrere 
Kredse;  men  Jesus  Kristus  mindes  hvert  Aar  ud 
over  hele  Jordens  Kreds,  saa  vidt  som  hans  Navn 
er  kendt. 

Det  kommer  deraf,  at  han  fører  et  Herre- 
dømme som  inge?t  anden. 

Ja,  ligesom  han  lod  sig  føde  for  ca.  2000  Aar 
siden  og  vandrede  med  sine  troende,  da  han  fær- 
dedes i  menneskelig  Skikkelse,  saaledes  lader  han 
sig  føde  i  den  troendes  Sjæl  og  vandrer  med  sine 
den  Dag  i  Dag  —  fuld  af  Naade  og  Sandhed,  af 
Lyst  til  at  hjælpe  sine  og  med  Kærlighed  og 
Kraft  dertil. 

Han  forskyder  os  ikke  for  vor  Synds  Skyld 
og  vrager  os  ej  for  vor  Svaghed,  naar  vi  tyer  til 
ham,  fordi  vi  intet  andet  Sted  kan  finde  en  Konge, 
der  kan  tage  Herredømmet  i  os,  bringe  Fred  ind 
i  Sjælen  og  føre  Retten  til  Sejr.  Tværtimod! 
Han  siger:  Det  var  derfor,  jeg  forlod  min  Faders 
Herlighed  og  tog  Bolig  iblandt  Mennesker,  at  jeg 
kunde  tage  Herredømmet  i  dit  Liv.  Ja,  det  var 
derfor,  at  jeg  lod  mig  føde  i  Betlehem  og  lod   mit 

Blod  rinde  paa  Korsets  Træ,  at  jeg  maatte  komme 
til  at  føre  et  himmelsk  Herredømme  i  din  Sjæl. 

Sé,  saadan  en  Konge  kan  vi  være  glade  ved 
at  kalde  vor  Herre. 

Paulus  siger  om  Hedningerne,  at  de  er  uden 
Gud.  Det  vil  sige:  De  er  uden  regerende  Herre 
i  deres  Sjæle.  De  har  mange  Guder  og  regeres  af 
mange  Lyster;  men  ingen  af  dem  kan  bringe  Fred 
ind  i  Sjælene  eller  føre  Retten  til  Sejr. 

Det  kan  kun  han,  som  vi  i  Menigheden  kalder 
vor  Herre.      Han  fører  et  enestaaende  Herredømme. 


III.    Om  Frihed  og  Herredomme. 


Det  bliver  bare  Strøtanker! 

Vi  synger  i  en  af  vore  Sange:  ,, Frihed  er  det 
bedste  Ord,  som  paa  Jorden  findes  osv. "  Og 
deri  er  der  en  Sandhed,  naar  vi  med  Digteren  for- 
staar  den  Frihed,  der  har  Mindets  Klang  fra 
Paradis.  Det  vil  sige:  den  Frihed,  der  ligger 
forud  for  Syndens  Indtrængen  i  Slægten.  Det  er 
den,  vi  nu  med  Apostlen  Paulus  kalder  ,,Guds 
Børns  herlige  Frihed",  og  til  den  er  der  en  dyb 
Trang  i  Mennesket, 

Men  der  raabes  paa  Frihed  baade  i  Øst  og 
Vest  i  vore  Dage,  og  der  raabes  højt,  som  om 
Livet  afhang  af,  at  man  fik  mere  Frihed  —  saa 
paa  et  Omraade,  saa  paa  et  andet.  Og  al  den 
Frihed,  der  ikke  er  i  Modstrid  med  Guds  Børns 
herlige  Frihed,  er  ogsaa  værd  at  raabe  paa  og 
kæmpe  for,  ti  i  den  er  der  noget  frigørende. 

Men  ellers  vilde  jeg  gøre  opmærksom  paa, 
hvad  der  ikke  ligger  saa  lige  til  i  vore  Dage,  at 
Trangen  til  at  være  under  Herredømme  er  lige  saa 
dyb  som  Trangen  til  Frihed. 

Naar  Adam  og  Eva  saa  hurtig  maatte  forlade 
Paradiset,  saa  var  det  ikke,  fordi  de  ikke  havde 
Frihed  nok.  De  maatte  frit  æde  af  Havens  Træers 
Frugter,  undtagen  dette  ene.  Men  det  var,  fordi 
de  veg  af  fra  at  være  under  Gudsordets  Herre- 
dømme. 

Og  end  den  Dag  i  Dag  maa  det  sandes,  at 
flere  maa  forlade  deres  Lykkes  Slot,  fordi  de  ikke 
vil  være  under  Herredømme,  end  fordi  de  ikke 
har  Frihed  nok. 

Men  hvori  viser  denne  Trang  til  at  være  un- 
der Herredomme  sig  da? 

Den  viser  sig  hos  de  vilde  Folkeslag  deri,  at 
de  vælger  sig  en  Høvdinge  naar  Retten  skal  føres 
til  Sejr  iblandt  dem  selv,  eller  naar  de  skal  i 
Kamp  for  at  vinde  Fordele.  De  kan  slet  ikke 
tænke  sig  Muligheden  af  at  gennemføre  Retten 
Evigt  Liv  med  idel  Glæde.  2 


eller  vinde  Fordele  uden  under  Herredømme. 
Men  at  de  vælger  en  Høvding  er  et  Udslag  af 
den  dybe  iboende  Trang  til  at  være  under  Herre- 
dømme.     Det  er  ikke  Beregning. 

Hos  de  store  Arbejdersammenslutninger  i  ci- 
viliserede Lande  er  der  en  Del  af  Beregning  med, 
naar  de  vælger  Høvdinger.  De  vil  afryste  Kapi- 
talisternes Aag  og  vinde  Fordele.  Men  for  at 
dette  kan  naas,  saa  maa  de  indordne  sig  under 
deres  Ledere.  Det  vil  sige:  De  trænger  til  at 
være  under  Herredømme  for  at  udrette  noget  og 
vinde  bedre  Kaar.  Men  uaar  det  har  kunnet  lyk- 
kes Lederne  at  faa  de  vældige  Masser  ind  under 
deres  Herredømme,  saa  er  det,  fordi  der  er  en 
dyb  Trang  i  Mennesket  til  at  være  under  Herre- 
dømme.     Uden  denne  Trang  var  det  umuligt. 

Eller  vi  kan  tænke  paa  de  forenede  Staters 
Kamp  for  den  borgerlige  Frihed.  Man  afkastede 
Englands  Herredømme;  men  øjeblikkelig  gav 
man  sig  ind  under  sine  egne  Lederes  Herre- 
dømme, og  kun  ved  at  agte  og  lyde  dette  Herre- 
dømme naaede  man  frem  til  den  folkelige  Frihed. 

Der  er  ikke  noget  værre  til  end  at  være  herre- 
løs. Det  gælder  det  enkelte  Menneske  saa  vel 
som  Folkeslagene.  De  herreløse  Mennesker  er  i 
Menneskelivet  som  de  herreløse  Skibe  paa  Havet. 
De  strander  og  gaar  til  Grunde. 

Derfor    er  Kristne,  ikke    blot  døbte  til    Guds 

Børns  herlige  Frihed,  men  tillige  til  Jesu  Kristi 
Herredømme.  Og  vi  naar  aldrig  frem  til  denne 
Frihed  uden  under  hans  Herredømme,  ligesom 
der  i  det  hele  taget  aldrig  naas  en  Vinding,  som 
er  noget  værd,  uden  under  Herredømme. 

Men  naar  det  at  være  under  Herredømme, 
har  saa  daarlig  en  Klang  i  manges  Øren.  saa  kom- 
mer det  vel  af,  at  alt  timeligt  Herredømme  er 
mangelfuldt,  og  meget  af  det  er  udpræget  tyran- 
nisk. 

Personlig  kender  jeg  kun  et  Herredømme, 
der  ex  fuldstændigt  retfærdigt,  og  hvori  der  ikke 
er  Spor  af  Tyranni,  hvor  Herren  aldrig  træder  de 
svage  under  Fødder,  men  fører  Retten  til  Sejr  i 
hvert  enkelt  Menneske,  og  det  er  Jesu  Kristi  Her- 
redømme.   

,,I  Jesu  Navn  skal  hvert  Knæ  bøje  sig,  deres 
i  Himlen  og  paa  Jorden  og  under  Jorden,  og  hver 
Tunge  skal  bekende,  at  Jesus  Kristus  er  en  Herre 
til  Gud  Faders  Ære".      (Fil.  2,  10.) 


2* 


^remab  mob  —  Døben. 


Bered  dig  paa  Døden aa,    det  haster 

da  ikke! 

Saaledes  tænkte  Chicagos  Borgmester,  Carter 
Harrison,  da  han  den  28de  Oktober  1893  paa 
Udstillingen  i  Chicago  holdt  en  Tale,  spækket 
med  mange  Vittigheder,  og  hvori  han  bl.  a.  sagde, 
at  han  for  sin  Del  havde  udfærdiget  en  ny  Leje- 
kontrakt paa  Livet  og  var  vis  paa,  at  han  skulde 
faa  den  Dag  at  sé,  da  Chicago  var  den  største  By 
i  Amerika  og  Nr.  3  af  Byerne  paa  Jordens  Over- 
flade. 

Samme  Dags  Aften  laa  han  Lig! 

Det  havde  været  bedre  for  ham  at  berede  sig 
paa  Døden  end  at  udfærdige  nye  Lejekontrakter 
for  Livet;   ti  det  er  den  pure  Letsindighed. 

,, Beredt  paa  Døden  altid  vær, 

Den  kommer,  naar  du  mindst  den  tænker  nær". 

Men  hvordan  skal  vi  da  berede  os  paa  Døden? 
Dei  var  en  Muukeorden    i  Frankrig   (Trapp- 

isterne),  der  altid  skulde  tænke  paa  Døden,  og 
som  hver  Aften  skulde  grave  et  Spadestik  paa 
deres  egen  Grav  og  om  Natten  sove  paa  Straa 
i  Ligkister.  Dette  kunde  man  kalde  at  berede 
sig  paa  Døden.  Og  dog  —  jeg  vil  ikke  anbefale 
den  Maade.  Den  kan  let  blive  tyngende  for 
Sindet,  uden  at  give  nogen  virkelig  Beredelse  til 
Døden. 

Vi  skal  berede  os  paa  Døden  ved  at  elske 
Livet,  —  Livet  i  Gud!  ja,  Livet  i  Gud.  Men 
jeg  vil  gaa  et  Skridt  videre.  Jeg  vil  sige:  ved  at 
elske  det  brogede  Menneskeliv  —  ikke  dets  Fejl, 
dets  Daarskab,  dets  Fald,  men  elske  det  til  Trods 
for  Fejl  og  Fald  og  Daarskab. 

Kan  det  gaa  an,  og  kan  det  være  en  Bere- 
delse til  bøden? 

Ja,  det  kan  gaa  an.  Det  er  blot  at  gaa  ind  i 
Jesu  Fodspor.  Havde  han  kun  elsket  Livet  i 
Gud,  saa  var  han  nok  bleven  i  sin  lyse  Himmel. 
Men  han  elskede  Menneskelivet  til  Trods  for  dets 
Fejl  og  Fald  saa  højt,  at  han  gik  ind  i  det  —  gik 
i  Døden  for  det. 

Ved  at  elske  IÅvet,  tage  det  som  en  Guds  Gave 
og  leve  det  i  Jesu  Fodspor,  faar  vi  den  rette  Bere- 
delse til  Døden. 

„Kæmp  for  alt,  hvad  du  har  kært, 
De,  om  det  saa  gælder! 

Da  er  Livet  ej  saa  svært, 
Døden  ikke  heller". 

Nej,  saa  bliver  Døden  ikke  svær  for  os;  ti 
,,at  leve  er  os  Kristus,  at  dø  en  Vinding". 

For  Verdens  Børn  er  Døden  den  store  Fallit, 
fordi  den  tager  al  denne  Verdens  Gods  fra  dem, 
—  selv  Millionæren  kan  ikke  længere  disponere 
over  en  Cent.  Og  den  er  tillige  det  store  Skib- 
brud for  dem,  d.  v.  s.:  den  er  tillige  en  Under- 
gang for  dem  selv„  Alt  fratages  dem,  og  de  gaar 
under  som  den  skibbrudne  Mand  i  Havets  Bølger. 

Vi  kan  forstaa  Fritænkeren,  der  skrev  om  sin 
Vens  Død:  „Saa  døde  han  Døden,  denne  vanske- 
lige Død".  Og  vi  kan  forstaa,  at  Digteren  J.  P. 
Jacobsen  Dagen  før  sin  Død  kunde  sige  til  sin 
Moder:  ,,Ja,  Moder,  man  kan  nok  leve  uden 
Gud;   men  man  kan  ikke  dø  uden  Gud". 

Men  for  os  Kristne  er  Døden  den  store,  evige 
Vinding.  Det  vil  sige:  den  er  Indgang  til  det 
Liv  i  sin  Fuldkommenhed,  som  vi  her  har  lært  at 
elske  til  Trods  for  Fejl  og  Fald  og  prøvet  paa  at 
leve  i  Jesu  Kristi  Tro. 

Men  at  berede  sig  til  denne  store  Vinding, 
det  sker  ikke  ved  at  udfærdige  nye  Lejekontrakter 
paa  Livet  eller  ved  at  grave  sin  egen  Grav  og  sove 
i  sin  Ligkiste,  men  ved  at  elske  Livet  og  leve  det 
glad    og  frejdig  i  Jesu  Kristi   Tro,    rette  lidt   paa 

det  her  og  der  —  give  sig  hen  for  at  ophjælpe  det 
til  Herrens  Ære  og  Slægtens  Frelse. 

Dette  er  den  bedste  Beredelse  til  Døden ! 


Ctt  I  e  r>  e  i  bet  skjulte. 

(Nytaarstanker.     Mt.  6,  5—7  ) 


Paa  den  Gravsten,  der  er  rejst  over  den  store 
franske  Filosof  Descartes  (f  1650)  staar  der: 
„Den  har  levet  vel,  som  har  skjult  sig  godt",  eller 
„Den  er  lykkelig,  som  lever  i  det  skjulte". 

Heri  ligger  den  rI  anke,  at  Lykken  afhænger 
af  det,  man  lever  i  det  skjulte  —  ikke  saaledes 
at  forstaa,  at  Lykken  afhænger  af,  at  man  kan 
skjule  sig  saa  godt,  at  ingen  kan  finde  én;  ti  saa 
maatte  man  sige,  at  de  Stakler,  der  skjuler  sig  i 
Storbyernes  Huler,  var  lykkelige;  ti  mange  af 
dem  skjuler  sig  saa  godt,  at  de  ikke  er  til  at  finde. 
Nej,  Tanken  er  den,  at  man  har  et  godt  Sted  at 
skjule  sig,  et  godt  Skjul,  og  at  det,  man  lever  i 
det  skjulte,    er  noget  godt. 

Tankegangen  i  vore  Dage  er  den,  at  Lykken 
afhænger  af  det,  man  lever  i  det  offentlige.  Lyk- 
ken bestaar  i  at  trænge  sig  frem  til  en  fremra- 
gende Stilling,  hvor  man  kan  blive  beundret  af 
Menneskenes  Mængde,  vinde  Rigdom,  Storhed 
og  Berømmelse.       Det  er  en  storartet  Vildfarelse. 

Lad  os  mindes,  hvad  Millionæren  Carnegie 
har  sagt:  ,,Jeg  har  prøvet  at  tjene  Penge  ved  et 
rastløst  Liv;  men  jeg  blev  ikke  lykkelig  derved. 
Nu  har  jeg  prøvet  paa  at  give  Penge  bort  til  ofr 
fentlige  Institutioner;  men  det  er  jeg  heller  ikke 
bleven  lykkelig  ved". 

Man  kommer  uvilkaarlig  til  at  spørge:  Mon 
den  Mand  ikke  har  glemt  at  leve  i  det  skjulte? 
Mon  han  ikke  har  været  saa  optaget  af  at  leve  det 
offentlige  Liv,  saa  han  slet  ikke  har  faaet  Tid  til 
at  leve  det  Liv,  der  betinger  den  menneskelige 
Lykke.  Det  er  det,  Jesus  siger  til  Farisæerne:  I 
har  sat  alt  ind  paa  at  leve  Livet  i  det  offentlige  — 
i  Synagoger  og  paa  Gadehjørner,  for  at  beundres 
af  Mennesker.  Derover  har  I  glemt  at  søge  det 
gode  Skjul  hos  Gud,  at  leve  i  det  skjulte  sammen 
med  Gud,  og  derfor  er  eders  offentlige  Liv  blevet 
uden  Velsignelse  for  Folket  og  uden  Glæde  for 
eder  selv.  —  /  har  ingen  Løn,  ingen  Lykke. 

Du  skal  ind  i  dit  Kammer,  lukke  din  Dør  og 
bede  til  din  Fader.  Du  skal  ind  i  dit  eget  Hjær- 
tes  skjulte  Kroge  og  tale  med  din  Fader  om  det 
Liv,  der  rører  sig  derinde,  uset  af  Verden.  Saa 
vil  du  snart  lære  Nødvendigheden  af  at  skjule 
dig  i  Faderens  Favn  og  leve  Livet  i  det  skjulte 
sammen  med  ham,  der  alene  kan  yde  dig  det 
Skjul,  som  enhver  Synder  paa  Jord  trænger  til. 
Det  er  Betingelsen  for,    at  du  kan  blive  en  lykke- 

Jig  Mand,  en  lykkelig  Kvinde  og  blive  til  Velsig- 
nelse og  Glæde  i  det  Liv,  som  Du  maatte  komme 
til  at  leve  for  Offentligheden. 

Det  skal  derfor  være  mit  Nytaarsønske  til 
dig,  at  du  i  det  kommende  Aar  maa  faa  Lykke  til  at 
leve  et  Bønnens  Liv  i  det  skjulte  sammen  med  Gud. 

Mange  Ægtefolk  mener,  at  deres  ægteskabe- 
lige Lykke  afhænger  af,  at  de  kan  faa  et  fint 
Hjem  og  holde. Selskab  med  visse  bedre  stillede 
Familjer.  Dette  er  forkert.  Forsøg  i  den  Ret- 
ning fører  ofte  til  Lykkens  Forlis.  Ganske  vist 
kan  et  pent  Hjem  og  en  god  Omgangskreds  være 
meget  værd;  men  den  ægteskabelige  Lykke  af- 
hænger ikke  deraf,  men  af  det  Liv,  som  Ægtefæl- 
lerne lever  med  hinanden  i  det  skjulte. 

De  lykkeligste  Stunder  for  Hustruen  er  ikke 
de  Stunder,  da  hendes  Mand  staar  omgivet  af 
Ros  paa  Verdens  Skueplads,  som  Hædersmanden, 
hvem  Laurbærkransen  rækkes,  —  eller  for  Manden, 
naar  hans  Hustru  staar  som  den  fejrede  Dame. 
Nej,  den  højeste  Lykke  i  Ægteskabet  skænkes  i 
de  Stunder,  da  Mand  og  Hustru  sidder  glade 
Haand  i  Haand  i  det  skjulte,  talende  sammen  om 
Guds  Naade  og  hinandens  Kærlighed. 

Mange  unge  Mennesker  mener,  at  Lykken  og 
Glæden  afhænger  af,    hvor  mange  Baller,    de  kan 

komme  til,  eller  af  de  ydre  Omgivelser.  At  de 
ikke  er  glade  og  lykkelige  Mennesker  er  ikke 
deres  egen  Skyld.  Det  er  Omgivelserne,  de  ydre 
Kaaf,  de  Mennesker,  som  de  færdes  iblandt,  der 
er  Skyld  heri.  Og  ganske  vist  kan  alt  dette  have 
grumme  meget  at  sige;  men  dybest  sét  er  det  al- 
ligevel en  Vildfarelse. 

Lykken  afhænger  ogsaa  for  den  unge  Mand 
og  Kvinde  af  det  Liv,  de  lever  i  det  skjulte.  Er 
det  et  Liv  i  urene  Tanker,  i  syndige  Lyster,  da 
bliver  Lykken  tynd.  Der  kan  egentlig  kun  blive 
en  Slags  lystig  Galgenhumør,  men  ingen  stille, 
inderlig  Glæde,  ingen  virkelig  Lykke.  Er-  det 
skjulte  Liv  i  rene  Tanker  og  ædel  Attraa  et  Liv  i 
Gud,  da  bliver  der  Lykke  til  Trods  for  alle  ydre 
Omstændigheder. 

Det  er  en  Lov  i  Menneskelivet,  at  Lykken  af- 
hænger af  det  Liv,  man  lever  i  det  skjulte.  Ved 
at  nedlægge  denne  Lov  i  Menneskelivet  har  Gud 
stillet  rig  og  fattig  lige  overfor  Lykken  og  vist  sig 
som  Smaa folks  Ven. 

Kong  Carl  den  9.  i  Frankrig  spurgte  en  Gang 
den  italienske  Digter  Tasso:  ,,Hvem,  mener  De, 
er  den  lykkeligste? " 

Uden  at  betænke  sig  svarede  Digteren: 

„Gud!" 

,Ja   vel",    sagde    Kongen,    ,,men    saa   efter 
Gud?" 

„Den,  der  ligner  ham  mest",  var  Svaret. 


(£t>tgt  £to  meb  ibel  (Blcebe. 

(Luc.  4,  16—30.) 


Morten  Luthers  gode  Ven  og  Medarbejder 
Filip  Melanchthon  skulde  prædike  en  Søndag  for 
Luther,  og  han  talte  da  over  Ordene:  Livet  er 
kort,  og  Livet  er  idel  Jammer! 

Da  de  efter  Gudstjenesten  fulgtes  ad  fra  Kir- 
ken, sagde  Luther:  ,  ,Det  var  da  en  jammerlig 
Prædiken,  du  gav  os  i  Dag,  Filip" 

Næste  Søndag  prædikede  Luther  over  Or- 
dene: Livet  er  evigt  og  Livet  er  idel  Glæde! 

Naar  vi  nu  i  Dag  begynder  et  nyt  Kirkeaar, 
saa  er  det  ikke  overraskende  Nyheder,  der  skal 
forkyndes  for  os,  men  disse  to  store  Hovedtanker, 
som  Luther  og  Melanchthon  hver  for  sig  prædi- 
kede over.  Menneskelivet,  overladt  til  sig  selv 
med  dets  Synd  og  Elendighed,  er  kort,  og  det  vil 
ende  i  idel  Jammer,  i  evig  Fortabelse,  medens 
Livet,  som  skænkes  os  i  Herrens  Menighed,  er 
evigt  og  ender  i  idel  Glæde. 

Og  det  skal  paany  siges   til  den  travle  Slægt; 

Evigt  Liv  med  idel  Glæde  faas  i  Herrens  Menig- 
hed og  intet  andet  Steds  i  hele  den  vide  Verden. 
Ingen  anden  Institution  har  noget  saadant  at  til- 
byde. 

,,  Herrens  Aand  er  over  mig,  derfor  salvede 
han  mig;  han  har  sendt  mig  for  at  kundgøre 
Evangelium  for  de  fattige,  at  helbrede  dem,  som 
har  et  sønderknust  Hjærte,  at  forkynde  de  fangne, 
at  de  skulle  lades  løs,  og  at  de  blinde  skulle  faa 
Syn,  at  udlade  de  plagede  i  Frihed,  at  forkynde  et 
Naadeaar  fra  Herren*'. 

,,I  Dag  er  denne  Skrift  gaaet  i  Opfyldelse  for 
eders  Øren",  siger  Jesus.  Dette  i  Dag  betegner 
et  Vendepunkt  for  Folket  i  Nasaret.  Opfyldelsen 
af  de  gamle  Profetier  er  traadt  dem  nær  i  Jesus 
Kristus.  En  Afgørelse  maa  træffes.  Enten  maa 
Folket  tage  imod  Naadeordet  fra  Herren  eller 
forhærde  sig  i  Vantro. 

Hvad  gør  saa  Folket  i  Nasaret?  —  ,,De  stod 
op  og  stødte  ham  ud  af  Staden  og  førte  ham  til 
Skrænten  af  Bjærget,  paa  hvilket  deres  Stad  var 
bygget,  for  at  styrte  ham  ned.  Men  han  gik  midt 
igennem  dem  og  drog  bort". 

Folket  valgte  det  Liv,  der  er  kort,  og  hvis 
Ende  er  idel  Jammer.  Og  Løsenet  blev:  Ned  ad 
Skrænten  med  den,  de?-  tilbyder  evigt  Liv  med  idel 
Glæde. 

Ogsaa   i  vore   Dage   tilbydes   evigt   Liv   med 

idel  Glæde.  Ogsaa  i  vore  Dage  rejser  mange  sig 
i  Vantro  og  Vrede  mod  Herrens  Menighed,  og 
Løsenet  i  den  moderne  Udvikling  er  blevet:  Ned 
ad  Skrænten  med  Kirken  og  Kristendommen!  Vi 
har  noget  meget  bedre  at  byde  vore  Dages  Men- 
nesker. Kirken  har  overlevet  sig  selv.  Kristen- 
dommen har  udspillet  sin  Rolle.  Den  kan  vel  i 
tidligere  Dage  have  været  af  Betydning;  men  nu 
er  den  en  Hindring  for  den  moderne  Kulturudvik- 
ling, —  ned  ad  Skrænten  med  den! 

Den  moderne  Kulturudvikling  farer  fremad 
,,med  Damp  og  med  Vind  til  Vinge".  Dan  kal- 
der paa  alle  dem,  der  er  paa  Livets  Solside,  paa 
de  livskraftige,  paa  de  velstillede  i  Samfundet.  I 
ustandselig  Fart  gaar  det  fremad.  Man  ændser 
ikke  dem  paa  Livets  Skyggeside.  Om  Tusinder 
og  atter  Tusinder  segner  un  ler  Farten,  det  er  li- 
gegyldigt. Man  kalder  blot  paa  nye  Kræfter.  Der 
er  intet  Haab  for  dem,  der  falder  i  Farten,  eller 
for  dem  paa  Livets  Skyggeside. 

Kristendommen  kalder  ad  de  fattige,  de  søn- 
derknuste, de  fangne.  Til  alle  dem  paa  Livets 
Skyggeside  siger  den:  Her  er  noget  for  eder  — 
evigt  Liv  med  idel  Glæde  —  hvad  siger  I  til  dette, 
I,  som  har  faaet  saa  lidt  af  denne  Verdens  Lyst 
og  Glæde,  I,  som  har  været  paa  skyggesiden  her, 
I  kan  endnu  komme  paa  Solsiden. 

Den  moderne  Kultur  siger:     Kommer  hid  til 

mig,  alle  I,   som  har  Livskraft ,     Ungdom    og  gode 
Kaar,  og  jeg  vil  give  eder  Livets  højeste  Nydelse! 

Kristendommen  siger:  ,, Kommer  hid  til  mig 
alle,  som  arbejder  og  er  besværede,  og  jeg  vil 
give  eder  Hvile".  Egentlig  skulde  det  nok  hedde: 
Kommer  hid  til  mig  alle  L,  som  arbejder  og  er  segne- 
færdige',  og  jeg  vil  give  eder  Hvile! 

De  segnefærdige  tager  den  moderne  Udvik- 
ling intet  Hensyn  til.  Den  lader  dem  falde  og 
blive  liggende. 

Dersom  Kristendommen  nu  skulde  være  ble- 
ven overflødig,  saa  maatte  der  ikke  længere  være 
segnefærdige  Mennesker.  Men  saaledes  er  det 
ikke.  Tværtimod!  Den  moderne  Kultur  farer 
hen  over  Landene  med  sit  Tilbud  om  Lykke  og 
Nydelse  og  efterlader  et  sorgeligt  stort  Tal  af 
segnefærdige  Stakler. 

Dog  er  det  ikke  saaledes  at  forstaa,  at  Kri- 
stendommen kun  vender  sig  til  de  segnefærdige. 
Den  har  ogsaa  noget  at  byde  de  livskraftige  unge 
—  dem,  som  ligner  Blomsterknoppen,  der  lige  er 
ved  at  udfolde  sig.  Til  dem  siger  den:  Her  er 
Sollys,  her  er  Renhed,  her  er  ædle  Tanker,  høje 
Idealer  og  store  Opgaver.  Her  kan  eders  Men- 
neskeliv udfolde  sig  renere,  skønnere,  ædlere  og 
rigere  end  noget  som  helst  andet  Sted.  Men  det 
er  Kristendommens  enestaaende  Storhed,  at  den 
har  noget  at  byde  de  segnefærdige. 

Og  de,  Jesus  nævner  i  Dagens  Evangelium, 
er  saadanne,  der  paa  et  eller  andet  Omraade  i 
Livet  har  været  ved  at  segne:  fattige,  sønder- 
knuste,  blinde  og  fangne. 

De  fattige  er  formodentlig  saadanne,  som 
Jesus  i  Bjærgprædikenen  kalder:  De  fattige  i 
A  anden. 

Men  at  være  fattig  i  Aanden  er  ikke  det 
samme  som  at  være  halvtosset,  et  sølle  Fjog,  som 
ingen  Oplysning  eller  Udvikling  har,  og  som 
ingen  kan  faa.  Nej,  at  være  fattig  i  Aanden  vil 
sige,  at  man  erkender  den  Sandhed,  at  man  træn- 
ger til  Tilførsel  af  aandelig  Kraft,  hvis  man  ikke 
skal  ende  med  aandelig  Fallit.  Ja,  at  man  aan- 
delig  talt  er  ved  at  segne.  Ligesom  en  Forret- 
ningsmand, der  med  raske  Skridt  nærmer  sig  Fal- 
littens Rand,  er  ved  at  segne,  ja  maa  segne  og 
blive  liggende,  hvis  ikke  én  rækker  ham  en  hjæl- 
pende Haand,  saaledes  føler  den  fattige  i  Aanden 
sig  som  én,  der  er  ved  at  segne,  ja  maa  segne  og 
blive  liggende  —  uden  en  Frelser. 

Saa  nævner  Jesus  dem  med  de  søndeiknuste 
Hjærter.  Det  er  paa  et  andet  Omraade,  at  disse 
er  ved  at  segne.  Det  er  Synden  i  sin  Magt  og 
Vælde,  der  rejser  sig  imod  dem.  Som  en  Goliat 
rejste  sig  imod  Israels  Børn  og  truede  med  at 
lægge  dem  slet  øde,  saaledes  km  Synden  rejse 
sig  i  vort  Indre  som  en  mægtig  Kæmpe,  medens 
Evigt  Liv  med  idel  Gide.  3 

vi  staar  scm  de  afmægtige.  Gang  efter  Gang  tog 
vi  Kampen  op  mod  vor  Synd.  Nu  og  da  saa'  det 
ud,  som  vi  skulde  sejre;  men  saa  kom  der  nye 
Nederlag.  Nu  er  vi  ved  at  segne  i  Kampen.  Eller 
vi  kan  have  staaet  som  Kain,  da  han  sagde:  „Min 
Synd  er  større,  end  jeg  kan  faa  den  forladt".  Jeg 
hører  kun  Lovens  Torden  fra  oven:  Dø,  eller  gør, 
hvad  en  Synder  ej  kan!  Det  synes,  som  jeg  maa 
fly  bort  fra  Herrens  Aasyn.  Jeg  er  som  det  fal- 
mede, faldende  Løv.      Jeg  skælver  og  segner. 

Da  kommer  Jesus  Kristus  og  forkynder  et 
Naadeaar  fra  Herren  med  evigt  Liv  og  idel 
Glæde,  med  Syndernes  Forladelse.  Da  fatter  jeg 
først  ret,  at  Kristendommen  er  Naade,  et  godt  Til- 
bud fra  Gud,  som  gives  mig  uden  nogen  min  For- 
tjeneste og  Værdighed. 

Atter  stilles  vi  saa  oveifor  et  Naadeaar  fra 
Herren  med  Tilbud  om  evigt  Liv  med  idel  Glæde. 
Vil  vi  tage  imod  det?  Eller  skal  Jesus  nødes  til 
at  gaa  bort  fra  os,  som  han  hin  Dag  gik  bort  fra 
Folket  i  Nasaret? 

Vil  vi  styrte  Kristendommen  ned  ad  Skræn- 
ten, da  vil  Filip  Melanchthons  Prædiken  komme 
til  at  passe  paa  os:  Livet  er  kort,  og  Livet  er  idel 
Jammer!  Et  kort  Spand  af  Dage,  der  ganske 
vist  kan  have  enkelte  Lysglimt  over  sig,  men  som 
uundgaaelig  vil  ende  i  idel  Jammer. 

Ligesom  Elias  blev  sendt  til  Enken  i  Sarepta 

i  Stedet  for  til  en  Enke  i  Israel,  og  Elisa  helbredte 
Syreren  Naaman  i  Stedet  for  de  spedalske  i  Is- 
rael, saaledes  vil  E/angeliet  blive  Hedningerne 
til  Del,  dersom  de  kristLe  Lande  vil  forsmaa  det. 
Vil  de  kristne  Lande  i  et  Kulturens  Overmod  for- 
smaa Herrens  Naade,  da  vil  det  gaa  dem,  som  det 
er  gaaet  Nordafrika.  Hvor  Kristendommen  i  sin 
Tid  blomstrede,  der  er  nu  øde,  tomt  og  mørkt, 
kristeligt  talt.  Jesus  er  gaaet  bort  fra  dem,  fordi 
de  i  sin  Tid  i  Vantro  fik  Lyst  til  at  styrte  ham 
ned  ad  Skrænten. 

Vi  for  vort  Vedkommende  vil  sige:  nej,  vi  vil 
ikke  støcje  Herrens  Naade  fra  os!  Vi  vil  aabne 
vore  Hjacrter  herfor.  Vi  vil  bede  om,  at  vi  i  det 
nye  Kirkeaar  maa  faa  mere  og  mere  Del  i  det 
Liv,  der  varer  evigt  ved. 

Ja,  evigt  Liv  med  idel  Glæde,  det  er  Guds 
Naadegave  til  hver  en  Sj^l,  der  troende  vil  tage 
imod  det. 


3* 


„3eg  fyar  noget  at  sige  kig!" 

(Luc.  7,  40  ) 


Tillad  mig  at  bruge  dette  Ord  frit  overfor 
vor  Tids  Mennesker,  der  i  meget  mere  ligner  den 
kolde,  fornemme,  selvretfærdige  Farisæer  end  den 
angrende  og  elskende  Kvinde. 

Jeg  har  noget  at  sige  dig:  Det  er  ikke  nok, 
at  du  er  døbt!  Det  var  en  god  Begyndelse;  men 
der  maa  følge  noget  efter.  Du  maa  fremad  i  Hel- 
liggørelse.  Maaske  lyder  det  Ord  dig  lidt  frem- 
med. Du  forstaar  ikke  ret  dette  Ord.  Det  vil 
sige:  Du  maa  blive  et  bedre  Menneske!  Du  maa 
blive  mere  kærlig,  især  mod  dine  egne,  mere 
medlidende  mod  dem,  som  er  i  Nød,  mere  hjælp- 
som mod  fattige,  mere  velvillig  mod  dine  Mod- 
standere og  mildere  i  dine  Domme  over  andre. 
Du  maa  kæmpe  alvorlig  mod  Synden.  Du  maa 
ville  elske  baade  Gud  og  Mennesker.  Daaben  er 
den  gode  Begyndelse.  Fra  den  maa  du  naa  frem 
til  at  blive  et  godt  Menneske. 

Jeg  har  noget  at  sige  dig:     Sér   du   mit  Nad- 

verbord!  Det  er  dækket  for  dem,  der  gærne  vil 
kæmpe  alvorligt  og  elske  inderligt,  dem,  der  længes 
efter  at  blive  bedre  Mennesker.  Der  giver  jeg 
dig  den  Mad  og  Drikke,  hvoraf  du  skdl  faa  Kræf- 
ter til  at  kæmpe  og  Næring  til  at  vokse  i  Hellig- 
gøreise —  i  det  at  blive  et  bedre  Menneske. 

Jeg  har  noget  at  sige  dig:  ,,Kvad  gavner  det 
et  Menneske,  om  han  vandt  den  ganske  Verden, 
men  tog  Skade  paa  sin  Sjæl".  Hvad  gavner  det 
dig,  om  du  blev  rigere  Dag  for  Dag,  naar  du  blev 
fattigere  som  Menneske.  Hvad  gavner  det  dig, 
om  du  naaede  op  ad  Ærens  Stige  til  det  øverste 
Trin,  naar  du  ikke  blev  et  bedre  Menneske.  Det 
var  kun  Blændværk.  Din  Stigen  var  som  Sæbe- 
boblens. Den  gaar  til  Vejrs,  brister  og  bliver  til 
ingen  Ting.  Jeg  er  ingen  Fjende  af  ærlig  Stræben 
og  alvorlig  Flid.  Jeg  velsigner  begge  Dele;  men 
.jeg  siger  dig  for  sandt,  du  higende  Menneskesjæl: 
At  stige  i  Rigdom  og  Ære  og  synke  i  Menneskeværd 
—  det  gavner  dig  intet! 

,,  Vaager  og  beder,  at  I  ikke  falder  i  Fristelse. 
Aanden  er  vel  redebon,  men  Kødet  er  skrøbeligt". 
Skal  du  blive  et  bedre  Menneske,  saa  maa  du 
være  vaagen,  —  vaage  over  din  egen  Færd.  Du 
maa  som  Kvinden  være  klar  over  dine  egne  Fejl, 
ikke  som  Farisæeren  over  andres.  Du  maa  kunne 
sige:    Der  fejlede  jeg!      Det  maa  ikke  ske  igen. 

Og  beder,  ti: 

,,   ....  Bønnen  henter  ned 
Fra  Himmelen  Guds  Fred, 
Den  henter  Kraft  og  Styrke 
Til  Herren  ret  at  dyrke, 
Den  henter  Hjælp  i  Nøden, 
Den  henter  Trøst  i  Døden". 

Det  kan  ogsaa  siges  saaledes:  Arbejd  og  bed! 
Arbejd  paa  at  blive  et  bedre  Menneske  og  bed  om 
Lykke  dertil.  Det  er  ikke  den  dovne  Farmer, 
der  faar  en  god  Host;  ej  heller  den  ligegyldige 
Købmand,  der  faar  en  stor  Forretning.  Det  er 
heller  ikke  et  tilfældigt  Held,  at  det  ene  Men- 
neske bliver  bedre  med  Aarene,  medens  det  an- 
det arges,  som  cU-t  ældes.  Vejen  gaar  gennem 
Arbejde  og  Bon.  Hvad  du  ikke  vinder  gennem 
Arbejde  eller  ved  Bon,  det  gavner  dig  intet.  Du 
bliver  ikke  noget  bedre  Menneske  derved. 

Jeg  har  noget  at  sige  dig:  „Vær  tro  indcil 
Døden,  saa  vil  jeg  give  dig  Livsens  Krone".  Vær 
tro  gennem  hele  Livet,  selv  om  Løbet  bliver 
langt.  Vær  tro;  selv  om  (Let  skulde  koste  Livet. 
Ti  det,  at  sætte  Livet  til,  er  ikke  nær  saa  slemt 
som  at  blive  utro  Det  er  ikke  den  flygtende 
Soldat,  der  vinder  Kransen,  men  den,  der  bliver 
trofast  paa  sin  Post. 

Og  skulde  det  saa  ske,  at  du  sætter  Livet  til 
ved  at  være  tro,  saa  siger  Verden:  Nu  er  det  forbi 
med  dig.      Nu   er   det  forbi  med  Livet!       Jeg  har 


39 

noget  andet  at  sige  dig:  Naar  et  Guds  Barn  sæt- 
ter Livet  til  for  at  være  tro,  eller  drager  sit  sidste 
Suk,  saa  er  der  noget,  der  er  forbi  for  dette  Men- 
neskes Vedkommende.  Det  er  sandt.  Det  er 
forbi  med  Verdens  Besværligheder,  med  Syndens 
Magt  over  dette  Menneske,  med  Døden.  Det  er 
paa  sin  Vej  hjem  til  Faderen  i  det  høje  kommen 
forbi  alt  dette. 

Men  det  er  ikke  forbi  med  Livet.  Det  varer 
evigt  ved.  Til  Livet  i  uforstyrret  Kærlighed  og 
Glæde  gaar  Gudsbarnet  ind,  naar  det  gaar  forbi 
Døden. 


Sig  kønt  Cctfc!    Sig  altib  Sak! 

(Efes.  5,  20.) 


,,Kan  I  nu  sige  kønt  Tak,  naar  nogen  giver 
eder  noget,  saa  er  I  gode  Børn".  Det  er  én  af 
min  Moders  Formaninger,  som  jeg  først  som  mo- 
den Mand  har  lært  at  ane  Velsignelsen  i. 

Apostlen  Pavlus  siger  til  de  Kristne:  ,, Siger 
altid  Gud  og  Faderen  Tak  for  alle  Ting  i  vor 
Herres  Jesu  Kristi  Navn". 

Ved  at  sige  kønt  Tak  til  Menneskene,  naar 
de  giver  dig  noget,  oplæres  du  til  at  sige  kønt 
Tak  til  Gud,  naar  han  giver  dig  noget,  og  videre 
frem  ad  den  Vej  ligger  Maalet:  Altid  at  sige  Tak! 
Det  vil  sige:   At  blive  et  takkende  Menneske/ 

Der  er  saa  mange  klagende  Mennesker.  De 
klager  over  alt  og  alle.  De  sender  en  Syndflod 
af  Utilfredshed  og  Mismod  ud  over  Slægten.  Og 
selv  ender  de  med  at  blive  fattige  paa  Glæde, 
bitre  i  Sindet,  ulykkelige  Mennesker. 

Høre?-  du  til  de  klagende  eller  til  de  takkende 
Mennesker? 

De  takkende  Mennesker  lofter  Slægten  opad 
—  løfter  dens  Glæde  op  over  Forkrænkeligheden 
og  giver  den  en  egen  Fylde.  Ja,  selv  Sorg  og 
Trængsel  kan  ved  Takken  fratages  den  Bitterhed, 
der  i  klagende  Menneskers  Sjæle  bundfælder  som 
en  stikkende  Braad  under  Lidelsen. 

„Det  giver  Tidens  Aandedrag 
Evighedens  Luft  og  Smag". 

,,Har  De  nu  ogsaa  sagt  Vorherre  Tak  for 
det",  sagde  gamle  Grundtvig  til  en  Kone,  der 
havde  brækket  sit  Ben.  Man  studser  lidt  og 
spørger:  Er  det  ikke  for  meget  forlangt?  Nej, 
det  er  Maalet.  Det  er  Virkeliggørelsen  af  den 
apostoliske  Formaning:  Siger  altid  Gud  og  Fa- 
deren Tak! 

Et  takkende  Menneske  er  et  takkende  Men- 
neske ogsaa  i  Modgangens  Dage.  Og  der  er  altid 
noget  at  takke  for. 

„Sig  ham  Tak  for  tungt  og  let, 
Livets  rige  Gaade! 
Bed  ham  bønlig,  Du  maa  ret 
Skønne  paa  hans  Naade". 

,,Min  Sjæl,  lov  Herren  og  glem  ikke  alle 
hans  Velgerninger".  Sig  ham  Tak  for  Markens 
Fylde,  for  Sundhed  og  Lykke,  —  ja,  glem  ikke 
alle  hans  Velgerninger. 

Men  jeg  hører  nogle  sige:  Vi  har  ikke  noget 
at  takke  for.  Markens  Fylde  har  vi  slidt  og 
slæbt  for,  og  Sundhed  og  Lykke  har  det  været 
smaat  med. 

Jeg  svarer:  Sé  ordentlig  efter,  om  der  ikke 
skulde  være  noget,  du  havde  Grund  til  at  sige 
Tak  for. 

En  lille  Pige  spaserede  en  Aften  sammen  med 
sin  Bedstefader.  Pludselig  stod  hun  stille  og 
sagde:  Lad  os  prøve  at  tælle  alle  Stjærnerne! 
Hun  talte:  En,  to  tre,  osv.  op  til  hundrede.  Da 
sagde  hun:  ,,Aa.  at  der  var  saa  mange,  det  havde 
jeg  ikke  tænkt". 

Lad  os  staa  stille  og  prøve  at  tælle  Herrens 
Velgerninger,  og  vi  vil  komme  til  det  samme  Re- 
sultat. Aa,  at  der  var  saa  mang^,  det  havde  jeg 
ikke  tænkt.  Jeg  havde  aldrig  tænkt,  at  Herrens 
Velgerninger  mod  mig  var  utallige  som  Stjær- 
nerne paa  Himlen.  Min  Sjtl,  lov  Herren  og 
glem  ikke  alle  hans  Velgerninger,  —  nej,  glem 
dem  ikke! 

Men  fra  Slægtens  mest  forkomne  Stakler 
hører  jeg  en  Stemme,  der  siger:  Jeg  har  sét  efter; 
men  jeg  kan  ikke  sé,  at  jeg  har  noget  at  takke  for. 
Jeg  har  intet  timeligt  Gods  —  knap  nok  det  tørre 
Brød  og  Pjalter  til  at  skjule  min  Nøgenhed.  Jeg 
har  ingen  Livslykke,  —  jeg  drømte  én  Gang 
derom;   men  det  blev  en  tung,    næsten  uudholde- 

lig  Livslod,  der  blev  min  Del.  Og  det  er  ikke 
min  egen  Skyld.  Dersom  jeg  turde,  sia  gjorde 
jeg  Ende  paa  dette  elendige  Liv;  men  jeg  har 
ikke  Mod  dertil.  Jeg  tor  ikke  folge  den  af  Fri- 
tænkerne anviste  Vej,  at  gøre  Ende  paa  det  hele 
ved  Selvmord! 

Jeg  har  ikke  megen  Lyst  til  at  gaa  i  Rette 
med  disse  Stakler  eller  dømme  dem  haardt  for 
deres  triste  Livssyn.  Jeg  vil  hellere  undskylde 
dem  og  tale  godt  til  dem. 

Omtrent  saaledes:  Sé,  kære,  der  er  et  andet 
Evangelium,  der  er  bedre  end  Fritænkernes.  Det 
er  Jesu  Kristi  Evangelium.  Det  aabner  dig  en 
hel  anden  Udsigt  end  Fritænkernes.  Det  kan 
her  midt  i  Elendigheden  gøre  dig  til  et  takkende 
Menneske.  Det  siger:  Tro  paa  Jesus  Kristus! 
Han  kan  hele  alt  det  brudte,  genoprette  alt  det 
faldne,  gøre  alt  godt  for  dig,  naar  du  selv  vil. 

Snart  jævnes  al  Forskel,  som  denne  Verden 
gør.  Murene  mellem  rig  og  fattig  nedrives. 
Denne  Verdens  Lykke  og  Ulykke  bliver  en  Saga 
blot.  Forskellen  mellem  dig  og  Millionæren  i 
det  pragtfulde  Slot  forsvinder. 

I  lægges  begge  i  Mulde.  I  staar  begge  over- 
for  det  evige.  I  er  fuldstændig  ligestillede.  Ad- 
gangen til  Salighedens  Rige  er  lige  for  eder  begge. 
Gud  vil  gøre  dig  salig  saa  vel  som  den  rige.  Der 
er  absolut  ingen  Forskel. 

Gud  vil  gøre  dig  salig.  Er  det  ikke  værd  at 
sige  Tak  for?  Er  det  ikke  en  anden  Udsigt  end 
Fritænkernes  Evangelium?  Siger  du  ikke  med 
den  lille  Pige:  Aa,  at  det  er  saadan!  Saa  kan 
ogsaa  du  sige  Gud  og  Faderen  Tak  i  Jesu  Navn. 

Der  er  ikke  et  eneste  Menneske,  uden  at  det 
har  Grund  til  at  sige  Tak  til  Gud. 

Sig  kønt  Tak,  saa  er  I  gode  Børn.  Det 
gælder  ogsaa  overfor  Gud.  De,  der  siger  kønt 
Tak  til  Gud  for  hans  Naade  og  Velgerninger, 
bliver  Guds  gode  Børn.  De  vil  mere  og  mere 
lære  at  sige  Tak  for  alle  Ting  i  Jesu  Navn.  De 
bliver  glade,  takkende  Mennesker. 


Under  Borgerkrigen  blev  Feltpræsten  kaldet 
til  en  haardt  saaret  Soldat.  ,,Hvad  kan  jeg  gøre 
for  dig?"  spurgte  Præsten. 

Soldaten  svarede  med  sagte  Stemme:  ,,Vil 
du  bringe  min  Moder  min  sidste  Hilsen  og  sige 
hende,  at  jeg  i  min  Dødsstund  takker  Gud  for  en 
god  Moder,  for  Fred  i  Døden  og  for  et  Hjem  i  de 
evige  Boliger.  —  Jeg  har  aldrig  rigtig  faaet  sagt 
hende,  hvor  meget  jeg  holder  af  hende"'. 

Naa  —  han  er  ikke  den  eneste,  der  takker 
Gud  for  en  god  Moder,  men  ikke  faar  denne  Tak 
bragt,  før  lige  paa  det  sidste.  Ja,  mange  faar 
ikke  bragt  deres  Forældre  Takken  for  deres  Kær- 

lighed,  før  Forældrene  ligger  i  deres  Grave.    Dette 
er  forkert. 

Har    du  havt   en    god  Fader  og    Moder,    saa 
bring  dem  din  Tak,  for  —  de  ligger  i  deres  Grave, 


Sakæns. 

I.    At  være  hjemme  hos  sig  selv. 

,,Og  sé,  der  var  en  Mand,  som  hed  Sakæus. 
Han  var  Toldernes  Øverste,  og  han  var  rig". 

Altsaa  har  han  været  en  lykkelig  Mand,  vil 
mange  sige;  ti  det,  der  gor  lykkelig,  er  Rigdom 
og  høje  Stillinger.  Men  Sakæus  var  ingen  lykke- 
lig Mand. 

Han  havde  maaske  nok  følt  en  vis  Glæde 
eller  Lykke,  da  han  var  energisk  optaget  af  at 
tjene  Penge  og  naa  frem  til  den  øverste  Trappe 
paa  Toldernes  Stige;  men  nu,  da  alt  dette  var 
naaet,  —  nu  var  han  slet  ikke  lykkelig. 

Hvordan  kan  det  være? 

Jeg  tænker,  at  han  den  Gang  har  levet  sit 
Liv  uden  f oi'  sig  selv  i  sit  To  l der  embede.  Men  da 
han  nu  fik  Tid  til  at  være  hjemme  hos  sig  selv, 
beskæftige  sig  med  sin  egen  Sjæls  Tankeverden, 
saa  fandt  han  en  anklagende  Stemme  der  inde, 
som  sagde:  Du  er  en  brødefuld  Mand,  Sakæus! 
Og  en  brødefuld  Mand  er  ingen  lykkelig  Mand. 

Hvad  skulde  han  gøre? 

Han  kunde  atter  hengive  sig  til  Samlerlysten, 
kaste  sig  energisk  ind  i  Arbejdet  igen.  Eller  han 
kunde  hengive  sig  til  det  lystige  Selskabsliv  — 
søge  Adspredelse,  det  er  Verdens  Lægemiddel 
mod  Sjælekvide.  Men  i  beg^e  Tilfælde  skulde 
han  atter  til  at  leve  Livet  uden  for  sig  selv.  Det 
huede  ham  ikke.      Det  var  jo  at  fly  for  sig  selv. 

Saa  var  der  en  anden  Vej  —  den  angrende 
Synders  Vej.  Og  den  valgte  han.  Folk  kaldte 
ham  en  syndig  Mand,  og  sukkende  maatte  han 
sande,  at  Folket  havde  Ret.  Det  forstod  han 
nu,  siden  han  var  bleven  hjemme  hos  sig  selv,  — 
aa,  om  Brøden  kunde  slettes! 

Der  var  denne  Jesus  af  Nasareth!  Var  det 
ikke  ham,  Johannes  den  Dober  havde  kaldt  det 
Guds  Lam,  som  bærer  Verdens  Synd?  Og  var 
det  ikke  ham,  der  havde  sagt  til  en  værkbruden 
Stakkel:  ,,Søn,  vær  frimodig,  dine  Synder  er  dig 
forladne!"      Kunde  han  bare  faa  ham  at  sé. 

Da  lød  det  med  ét  gennem  Gaderne:  Jesus  af 
Nasareth  kommer!  Sakæus  fik  travlt,  lob  forud 
og  steg  op  i  et  Træ.      Der    kunde    han,    skjult    af 

det  tætte  Bladhæng,  sé  Jesus der  kommer 

han  —  han  standser  lige  ved  Træet,  sér  op  og 
siger:  ,, Sakæus,  skynd  dig  og  stig  ned;  ti  det  bør 
mig  i  Dag  at  tage  ind  i  dit  Hus.  Og  han  skyndte 
sig  og  steg  ned  o  *  annammede  ham   med   Glæde. 

Og  de,  som  det  saa',  knurrede  og  sagde:  Han 
tager  Herberge  hos  en  syndig  Mand.  Men  Sa- 
kæus  blev  staaende  og  sagde  til  Herren:  Sé, 
Herre,  Halvdelen  af  mit  Gods  giver  jeg  de  fat- 
tige; og  dersom  jeg  har  forfordelet  nogen,  da  giver 
jeg  det  firefold  igen.  Men  Jesus  sagde  til  ham: 
I  Dag  er  dette  Hus  vederfaret  Frelse,  efterdi 
ogsaa  han  er  en  Abrahams  Søn;  ti  Menneskens 
Søn  er  kommen  at  søge  og  frelse  det  fortabte". 

Han  var  en  Abrahams  Søn! 

Som  Abraham  var  bleven  hjemme  hos  sig 
selv,  da  han  sagde:  Jeg  er  kun  Støv  og  Aske! 
Saaledes  var  Sakæus  bleven  hjemme  hos  sig  selv, 
da  han  forstod,  at  han  var  en  syndig  Mand.  Og 
som  Abraham  kunde  ofre  sin  kære  Søn,  sit  Hjær- 
tes  Skat,  saa  var  Sakæus  nu  naaet  dertil,  at  han 
kunde  ofre  Halvdelen  af  sit  —  det  kære,  kære 
Gods,  som  hans  Hjærte  havde  elsket  saa  inder- 
ligt og  hængt  ved  gennem  mange  Aar.  Det 
havde  været  hans  Hjærtes  dyreste  Skat. 

At  være  hjemme  hos  sig  selv  ydmyger.  At  leve 
sit  Liv  udenfor  sig  selv  hovmoder)  og  Gud  staar 
de  hoffærdige  imod;  men  de  ydmyge  giver  han 
Naade. 

,,Det  bør  mig  i  Dag  at  tage  ind  i  dit  Hus", 
siger  Jesus. 

Hvorfor?  Fordi  Sakæus  var  at  træffe 
hjemme.  Jesus  kommer  altid  og  banker  paa  de 
Hjærtedøre,  hvor  han  kan  træffe  Mennesket 
hjemme.      Det  bør  ham  at  gøre  dette. 

Faren  for  vor  Tids  Mænd  er  at  leve  deres 
Liv  udenfor  dem  selv  i  deres  Forretninger.  Der 
er  en  Spænding  paa  i  vore  Dage,  som  tidligere 
Tider  ikke  har  kendt.  Skal  en  Mand  gøre  Frem- 
gang, saa  maa  han  kaste  sig  ind  i  Forretningslivet 
med  al  sin  Kraft.  Derfor  er  det  saa  svært  for  vor 
Herre  at  træffe  Mændene  hjemme,  naar  han  ban- 
ker paa  deres  Hjærtedøre,  og  derfor  er  der  saa  faa 
Mænd  i  Kirke  paa  Herrens  Dag.  Kvinderne  er 
ikke  saa  meget  udsatte  for  at  leve  deres  Liv  uden- 
for dem  selv. 

Men  Sakæus  staar  som  en  Mand,  der  vinker 
ad  Manden  og  siger:  Prøv  paa  at  blive  hjemme  hos 
dig  selv,  i  din  egen  Sjæl.  Det  er  den  Vej,  du  skal- 
for  at  finde  Lykken. 


II.    Alt  tilgivet  —  intet  forgæves, 

,,I  Dag  er  dette  Hus  vederfaret  Frelse".  Det 
vil  for  Sakæus  sige:  Brøden  er  slettet,  alt  er  til- 
givet. 

Pastor  Funcke  fortæller,  at  han  en  Gang  be- 
Evigt  Liv  med  idel  Glæde.  4 

søgte  Dr.  Køgel  i  Beilin,  som  var  lammet  og  ude 
af  Stand  til  at  røre  et  Lem.  Han  gav  sig  til  at 
ynke  Dr.  Køgel,  at  han,  den  før  saa  statelige 
Skikkelse,  skulde  sidde  saaledes  sammenkrøben; 
men  Dr.  Køgel  sagde:  „Glæd  dig  med  mig  — 
Gud  har  tilgivet  mig  alle  mine  Synder ". 

Paa  en  Kirkegaard  i  Sydtyskland  findes  to 
Gravstene  med  mærkelige  Indskrifter.  Paa  den 
ene  staar  der:  Tilgivet!  paa  den  anden:  Forgæves! 

Under  den  første  hviler  der  en  Kvinde,  som 
ved  sin  overordentlige  Skønhed  vandt  sig  mange 
Beundrere.  Disse  forførte  hende  til  at  løbe  bort 
fra  hendes  Mand  og  Børn,  og  da  hun  først  var 
kommen  ind  paa  det  letfærdige  Liv,  saa  gik  det 
rask  ned  ad  Bakke.  Hun  blev  Forbryder  og  kom 
i  Fængsel.  Her  blev  hun  hjemme  hos  sig  selv. 
Her  var  ingen  Smigrere.  Og  her  fandt  Jesus 
hende.  Da  hun  kom  ud  af  Fængslet,  drog  hun 
hjem  til  hendes  Mand  og  Børn  og  blev  til  megen 
Velsignelse  i  Hjemmet,  hvor  hun  som  en  ydmyg 
kristen  Kvinde  ofrede  sig  for  sine  kære.  Men  da 
hun  skulde  dø,  bad  hun  dem  om,  at  de  paa  hen- 
des Gravsten  vilde  skrive  dette  ene  Ord:  Tilgivet! 
Dette  Ord  rummede  for  hende  alt.  Brøden  til- 
givet af  Gud,  tilgivet  af  Mennesker. 

Ja,  naar  alt  er  tilgivet,  saa  kan  vi  være  glade 
ved  at  være  hjemme  hos  os  selv.  Men  vi  trænger 
dog    til  en  Ting  mere,    før  vor    Glæde    kan   bJive 

fuldkommen.  Vi  trænger  til  at  høre,  at  vi  ikke 
har  levet  forgæves. 

Sakæus  forstaar  at  værdsætte  Frelsen.  Og 
som  et  Takoffer  for  den  giver  han  Halvdelen  af 
sit  Gods  til  de  fattige.  Saligere  er  det  at  give, 
hellere  end  at  tage.  Han  havde  nok  tidligere  følt 
en  vis  Glæde,  hver  Gang  et  Hundrede  var  fuldt; 
men  hvor  var  denne  Samlerglæde  dog  fattig  imod 
Glæden  over  at  give.  Han  havde  aldrig  tænkt, 
at  der  kunde  være  en  saadan  Glæde  ved  at  give. 
Det  kunde  umuligt  være  gjort  forgæves. 

Jesus  siger  til  sine  Disciple:  Hvo,  som  giver 
én  af  disse  ringe  ikkun  et  Bæger  koldt  Vand  at 
drikke,  han  skal  ingenlunde  savne  sin  Løn.  Intet 
Takoffer  for  Frelsen  er  forgæves.  Det  bringer 
Velsignelse.  Det  har  sin  Løn  —  lige  fra  de  stør- 
ste Takofre,  som  vi  har  Raad  til  at  bringe,  ned  til 
det  mindste,  et  venligt  Ord,  et  varmt  Haandtryk, 
et  Glas  koldt  Vand.  Slet  intet  af  alt  dette  skal 
være  forgæves.  Medens  den,  der  lever  uden  for 
sig  selv  i  Samlerlysten,  lever  forgæves,  selv  om 
han  bliver  Millionær. 

Trænger  du  ikke  til  at  faa  skrevet  over  alt 
det,  du  har  levet,  det  store  Ord:  Tilgivet!  Og 
trænger  du  ikke  til  at  faa  at  vide,  at  du  ikke  har 
levet  forgæves?  Du  har  maaske  ikke  havt  Raad 
til  at  bringe  de  store  Ofre,  som  Verden  rosende 
omtaler  i  Bladene,     og  du  kan    let    komme  til  at 

tænke,  at  du  maaske  lever  forgæves,  da  vid,  at 
den  Herre,  der  er  Kongernes  Konge  og  alles 
Dommer,  han  vil  lønne  ogsaa  det,  der  i  Verden 
anses  for  Smaating.  Intet  af  det,  du  gør  som 
hans  Discipel,  er  forgæves. 

Over  Verdens  Børns  Liv  kunde  man  skrive: 
Intet  tilgivet  —  alt  forgæves!  Over  de  Kristnes 
Liv:  Alt  tilgivet  —  intet  forgæves! 

Ikke  sandt?     Kristne  har  kronede  Dage! 
Hvilke  Kaar  vælger  du? 


III.    I  de  folgende  Dage. 


Det  var  en  stor  Glædesdag  for  Sakæus,  da 
Jesus  tog  ind  i  hans  Hus.  Men  hvordan  blev  de 
følgende  Dage? 

Der  er  nok  kommen  Dage,  da  han  atter  er 
bleven  fristet  af  Gerrighedens  Lyst  til  at  samle 
Penge. 

Da  Israels  Folk  paa  underfuld  Maade  var 
hjulpen  over  det  røde  Hav,  da  var  det  frelst  fra 
Ægypternes  Hær,  men  ikke  fra  Ægypternes 
Plage.  De  ægyptiske  Soldater  var  druknede  i 
det  røde  Havs  Bølger;  men  de  ægyptiske  Fri- 
stelser var  fulgte  med  Israel  over  Havet  og  gjorde 
Ørkenvandringen    baade    lang    og  trang  for  dem. 

Ja,  den  Tanke  kom  ofte  stærkt  frem  i  de  kødeligt 
sindede  Hj ærter:  Var  det  alligevel  ikke  bedre  at 
vende  tilbage  og  sidde  ved  Kødgryderne  i  Ægypten 
end  møjsommeligt  at  kæ?npe  sig  fremad  mod  det  for- 
jættede Land? 

Saaledes  har  Fristeren  sikkert  ogsaa  ofte 
hvisket  til  Sakæus:  Var  det  alligevel  ikke  klogere 
at  samle  Penge  end  at  give  de?n  bort  som  et  Tak- 
offer for  Frelsen?  Men  da  har  Sakæus  i  Tanken 
vendt  tilbage  til  den  store  Dag,  da  Jesus  første 
Gang  var  Gæst  i  hans  Hus,  og  han  har  da  i  Tan- 
ken gennemlevet  hin  Dag.  —  —  —  Nej,  aldrig 
har  jeg  været  saa  lykkelig  glad  som  den  Dag,  da 
jeg  gav  Halvdelen  af  mit  Gods  til  de  fattige,  og 
aldrig  har  jeg  gjort  saa  mange  Mennesker  glade 
og  lykkelige  som  den  Dag.  Det  Offer  var  ikke 
bragt  forgæves,  —  saa  maatte  Samlerlysten  atter 
vige  for  Lysten  til  at  gore  vel. 

Men  den  samme  Tanke  kan  komme  til  dig  og 
mig:  Var  det  alligevel  ikke  klogere  at  skrabe 
Penge  sammen  end  at  give  dem  bort  i  Herrens 
Navn  til  Missionen,  til  Kirke  og  Skole,  til  fattige, 
syge  og  lidende  Mennesker? 

Nej,  og  atter  nej!  Ti  det  Menneske,  i  hvem 
Samlerlysten  har  sejret,  har  levet  forgæves,  selv 
om  han  har  samlet  i  Tusindvis.  Han  har  bidra- 
get til  at  øge  Slægtens  døde  Kapital,  men  ikke  dens 
Livsglæde    eller   Lykke.        Medens    den,    der    har 

bragt  Ofre  i  Jesu  Navn,  har  bidraget  sit  til  at 
øge  Slægtens  Lykke  og  Livsglæde.  Han  har 
—  maaske  møjsommelig  —  kæmpet  sig  fremad 
mod  Lykkens  og  Glædens  forjættede  Land.  Hans 
Liv  har  faaet  Betydning  baade  for  ham  selv  og 
andre.      Han  har  ikke  levet  forgæves. 


€t  Blctb  af  min  egen  £it>sl}tstorie. 


Jeg  laa  derhjemme  paa  Sygelejet.  Mine 
Ungdomskammerater  kom  og  saa'  til  mig,  og  jeg 
kundety  delig  sé  paa  dem,  at  de  tænkte,  mine 
Dage   ikke  blev  mange. 

Saa  en  Dag  sad  min  ældste  Søster  ved  mit 
Leje.  Hun  saa'  saa  underlig  paa  mig;  der  var 
noget,  der  laa  hende  paa  Hjærte.  Endelig  kom 
det:  ,,Naar  du  nu  snart  skal  dø,  saa  haaber  jeg 
da,  at  du  kan  samles  med  Moder  deroppe  hos 
Jesus".     Og  saa  randt  Taarerne  i  stride  Strømme. 

Jeg  sagde  til  hende,  som  jeg  havde  sagt  til 
mine  Venner,  at  jeg  nok  skulde  blive  rask  igen, 
men  fik  til  Svar:  ,,Ja,  det  mener  brystsyge  Folk 
jo  altid". 

Ikke  længe  derefter  kom  der  et  Brev  fra  min 
ældste  Broder.  Han  var  i  Ringkøbing  og  havde 
spurgt  Lægen,  hvad  han  egentlig  mente  om  mig. 
Da  Brevet  kom,  var  Fader  og  jeg  ene  hjemme. 
Han  gav  mig  Brevet  med  de  Ord:   ,,Du  kan  da  séy 

hvad  der  staar  i  det".  Selv  kunde  han  ikke  godt 
sé  at  læse  det,  og  jeg  kunde  ikke  læse  det  højt. 
Stemmen  var  borte. 

Jo,  jeg  kunde  sé,  hvad  der  stod  i  det.  —  Min 
Broder  bad  dem  om  at  være  gode  ved  mig,  da  jeg 
ikke  havde  længe  igen.  Det  var  kun  et  Tids- 
spørgsmaal.  Der  var  intet  at  gøre.  Det  vilde 
blive  Døden.  Det  er  nu  snart  tyve  Aar  siden: 
men  jeg  mindes  det,  som  var  det  i  Gaar.  Jeg 
vendte  mig  om  mod  Væggen  og  knugede  Brevet  i 
mine  Hænder.  Jeg  vilde  ikke  do.  Jeg  tiggede 
og  tryglede  for  mit  Liv.  Jeg  lovede  Gud,  at  jeg 
vilde  tjene  ham  alle  mine  Da^e.  Og  Gud  hørte 
min  Bøn.  Men  som  jeg  da  bad,  har  jeg  aldrig 
bedet  hverken  før  eller  siden.  Saaledes  beder 
man  kun  én  Gang  i  sit  Liv! 

Da  jeg  kort  Tid  efter  mødte  paa  Lægens 
Kontor,  udbrød  ban  i  Forbavselse:  ,,Men  hvad 
kommer  De  her!" 

Jeg  blev  helt  forskrækket  over  denne  Tiltale 
og  fandt  ingen  Lyst  til  at  forklare  ham  Sammen- 
hængen. Det  var  og  blev  for  ham  en  uløselig 
Gaade. 

Ti  Aar  derefter  blev  jeg  atter  syg.  Jeg  fær- 
dedes den  Gang  paa  Iowas  bakkede  Prærie  som 
Præst.  Den  højre  Lunge  var  daarlig  og  Lægen 
sagde:     ,,I  believe  it  will  run  into  consumption". 

De    gode    Farmere    saa'    paa  mig  den  Gang, 

som    tidligere    mine   Venner    havde    gjort.        De 
tænkte:   Han  lever  ikke  ret  længe  ! 

Der  var  meget  mere,  der  nu  bandt  mig  til 
Livet  end  ti  Aar  tidligere.  Jeg  havde  Hustru  og 
Børn  og  en  velsignet  Gerning;  men  jeg  kunde 
ikke  bede  som  tidligere.  Jeg  maatte  stadig  føje 
til:   Herre,  din  Vilje  ske! 

„Jeg  lever  —  og  ved  hvorlænge  fuldtrøst: 
Jeg  lever  til  Herren  mig  kalder". 

Og  hvo  tør  vel  ret  forstaaet  kræve  at  leve 
længere? 

Men  mit  Løfte:  at  ville  tjene  Herren!  —  Un- 
drende maa  jeg  sige  med  de  gamle:  Hvad  er  jeg, 
Hei're,  at  Du  kommer  mig  i  Hu!  Det  er  Naade 
over  Naade  at  blive  taget  i  hans  Tjeneste.  Han 
har  aldrig  gjort  mig  andet  end  godt,  min  Herre  og 
min  Gud. 

Og  det  vidner  jeg  frit  for  al  Verden: 

„ Gud  er  god. 

Det  Liv  han  gav,  ej  hjælpeløst  han  lod!" 


farisæeren  og  Colfceren. 

(Luc.  1 8,  9— 14.) 


I.    En  Afviser  og  en  Vejviser. 

,,Der  gik  to  Mennesker  op  til  Templet  for 
at  bede".  —  Det  vil  sige:  de  gik  til  Kirke.  Og 
meget  forskelligt  Udbytte  faar  de  ud  af  deres 
Kirkegang,  idet  den  ene  gaar  ,,  retfærdiggjort 
hjem  til  sit  Hus  fremfor  den  anden". 

Hvordan  kan  det  være?  Var  det,  fordi  der 
bødes  dem  noget  saa  forskelligt!  Nej!  Det  var, 
fordi  de  bragte  noget  saa  forskelligt  med  til  Kirke. 

Farisæeren  kom  med  et  hovmodigt  Sind. 
Han  vilde  vise  sig  paa  det  hellige  Sted  til  sin 
egen  Forherligelse.  Jesus  stiller  ham  frem  for 
dig  som  en  Afviser  paa  Kirkevejen  og  siger:  Saa- 
dan  skal  du  ikke  komme  til  Kirke! 

Tolderen  kom  med  et  ydmygt  Sind,  et 
sønderknust  Hjærte.  Han  kom  med  en  inderlig 
Trang  til  Guds  Naade  og  Syndernes  Forladelse. 
Jesus  stiller  ham  frem  for  dig  som  en  Vejviser  paa 

Kirkevejen  og  siger:  saadan  skal  du  komme  til 
Kirke! 

Udbyttet  af  din  Kirkegang  afhænger  af:  Hvad 
der  bydes  i  Kirken^  og  af,  hvad  du  bringer  med  til 
Kirken  —  maaske  mest  af  det  sidste. 

Hvis  du  nu  intet  Udbytte  faar  af  din  Kirke- 
gang, saa  er  det  lettest  for  dig  at  give  Præsten 
Skylden;  men  bedst  er  det  for  dig  at  spørge  dig 
selv:  Hvad  bringer  jeg  med  til  Kirke?  Hvordan 
deltager  jeg  i  Fællesbønnen  og  Salmesangen? 
Hvordan  laaner  jeg  Øre  til  Ordet? 

Ja,  gaar  du  til  Kirke  med  ydmygt  Sind  og  in- 
derlig Trang  til  Guds  Naade?     Eller  hvordan? 


II.    Farisæeren. 


,, Farisæeren  stod  for  sig  selv'-'.  —  Ja,  han 
var  en  e?iestaaende  Mand  i  sine  egne  Tanker.  Om 
ham  kan  det  godt  gælde,  hvad  Ostgoternes  Konge 
Theodorik  sagde  om  sig  selv:  ,, Ingen  véd  jeg  i 
Verden  til,  der  være  kan  min  lige". 

Det  er  Storhedsvanvid,  naar  han  i  Herrens 
Tempel  kan  sige  til  den  almægtige:  ,,Jeg  takker 
dig,  Gud,  at  jeg  ikke  er  som  de  andre  Mennesker, 
Røvere,  Uretfærdige,  Horkarle  eller  og  som  denne 
Tolder.  Jeg  faster  to  Gange  om  Ugen;  jeg  giver 
Tiende  af  alt  det,  jeg  ejer". 

I  det  første  ophøjer  han  sig  over  andre  Men- 
nesker, i  det  sidste  over  Guds  Lov,  der  kun  paa- 
bød  Faste  to  Gange  om  Aaret  og  Tiende  af  Jor- 
dens Afgrøde  og  Kvæget.  Han  har  meget  af  det, 
som  Pavlus  ,, regner  for  Skarn  at  være  mod  Kristi 
Kundskabs  Ypperlighed-'',  et  stort  Overskud  af 
gode  Gerninger,  men  intet  af  den  Kærlighed,  der 
er  Lovens  Fylde.  Han  er  en  Storpraler,  der  slet 
ikke  tænker  paa  det  store  Bud  i  Loven:  at  elske 
Gud  af  sin  ganske  Sjæl  og  sin  Næste  som  sig  selv! 

Jeg  mindes  en  Mand,  der  sad  her  i  min  Stue 
og  fortalte  mig  om  sin  egen  Storhed.  Han  slut- 
tede med  at  sige:  ,,Sé  paa  mig,  sé  paa  mig,  Pa- 
stor Gravengaard!  Jeg  er  saa  højt  oppe  i  Frimu- 
rernes Orden,  som  jeg  kan  komme4'.  Og  saa 
slog  han  Hænderne  med  et  Klask  mod  de  tykke 
Laar. 

Jeg  tænkte  i  mit  stille  Sind:  Bare  den  Mand 
ku?ide  have  set  sig  selv  i  den  Stund,  saa  ledes  som  jeg 
saa'  ham,  saa  vilde  han  ikke  have  været  saa  til- 
freds med  sig  selv,  som  han  var. 

Nu  kan  det  godt  være,  at  du  ikke  er  Stor- 
praler som  Farisæeren  eller  som  denne  Mand. 
Du  fortæller  det  ikke  offentlig  i  Kirken  eller  privat 
til  Præsten.  Men  du  tænker  dog  nu  og  da:  Jeg 
er  frommere  end  de  andre.  Der  er  mere  Alvor  i 
min  Kristendom  end  i  de  andres.  Jeg  gor  mere  i 
Menigheden,    end   jeg    er  forpligtet  til.        Det  vil 

sige:  Du  har  som  Farisæeren  et  Overskud  af 
Fromhed  og  Alvor  og  gode  Formaninger.  Og  naar 
du  i  din  Optræden  overfor  Gud  og  Mennesker 
drives  af  disse  Tanker,  da  ligner  du  bogstavelig 
Farisæeren  i  Templet  —  grumme  lidet  tiltalende 
i  Guds  og  Menneskers  Øjne. 


III.     Tolderen. 


,, Tolderen  stod  langt  borte  og  vilde  end  ikke 
opløfte  sine  Øjne  til  Himlen,  men  slog  sig  paa 
sit  Bryst  og  sagde:  Gud  være  mig  Synder  naa- 
dig!" 

Her  er  slet  ikke  Tale  om  et  Overskud  af 
Fromhed  eller  gode  Gerninger.  Nej,  der  er  en 
Overflødighed  af  Synder.  Han  har  været  langt 
borte  fra  Gud.  Og  nu  véd  han  knapt,  om  han 
tør  nærme  sig  til  ham,  den  hellige  Gud  —  Synder, 
som  han  er. 

Der  var  en  Mand,  som  sagde:  ,, Kunde  jeg 
kun  glemme  mine  Synder?  Kunde  jeg  kun  ud- 
slette Erindringen  om  mine  Synder ".  Men  for 
Tolderen  er  det  ikke  nok  at  glemme  Synden.  Den 
maa  udslettes.  Han  føler  som  Palnatoke,  der 
sagde:  ,,Der  staar  en  Plet,  en  blodig  Rustplet, 
paa  mit  SkJDld.      Jeg  gnider  den  ved  Nat,    og  jeg 


62 

gnider  den  ved  Dag,  men  kan  ej  faa  den  udslettet. 
Jeg  gav  mit  Hjærteblod  hen,  om  jeg  kunde  vaske 
Rustpletten  af  dermed". 

Saadan  staar  Tolderen  overfor  sin  Synd. 
Derfor  er  Blikket  sænket.  Haanden  falder  tungt 
paa  Brystet,  og  det  lyder  fra  de  skælvende  Læber: 
?,Gud,  vær  mig  Synder  naadig!" 

Hvordan  staar  du  overfor  din  Synd?  Den  er 
som  en  dyb  Rustplet  paa  din  Sjæl.  Selv  kan  du 
ikke  udslette  den.  Er  du  tilfreds  med  blot  at 
prøve  paa  at  glemme  den,  eller  kræver  du  den 
udslettet?  I  sidste  Tilfælde  staar  du  som  Tolde- 
ren. Men  da  kommer  Jesus  Kristus  til  dig  og 
siger:  Jeg  har  givet  mit  Hjærteblod  hen  for  dig. 
Det  kan  tvætte^gamle  Synder  af,  saa  Sjælen  bliver 
ren.  Ja,  det  var  for  at  tvætte  Syndens  Rustplet 
af  din  Sjæl,  at  jeg  lod  mit  Hjærteblod  rinde  paa 
Golgathas  Høj.  Og  det  er  Budskabet,  jeg  har  at 
bringe  angrende  Syndere  og  ængstede  Samvittig- 
heder, at  der  formedelst  mit  Blod  er  Naade  at 
finde  hos  Gud. 

Da  Apostlen  Johannes  i  det  store  Syn  sér 
den  utallige  Skare  af  alle  Hedninger  og  Stammer 
og  Tungemaal  for  Tronen  i  det  høje,  og  der  blev 
spurgt:  Hvem  er  de?  Saa  bliver  der  svaret:  Det 
er  dem,  der  er  tvættede  hvide  i  Lammets  Blod. 
Derfor  staar  de  foran  Guds  Trone.      (Aabenb.  7.) 

Ja,  Jesu  Kristi,  Guds  Søns  Blod  renser  fra 
al  Synd.     (i  Joh.  1,7.) 

Men  saa  tør  du  nok  fra  Tolderstadet  hæve 
Blikket  opad  i  Tro  paa,  at  Syndens  dybe  Rustplet 
kan  udslettes  af  din  Sjæl,  og  synge: 

„Og  jeg  skal  blive,  trods  Jammer  og  Spe, 
Hvidere  selv  end  den  hvideste  Sne". 


£mn  t>ar  en  rigtig  perle. 

(Mar.  12,  41—44.) 


Jesus  sidder  og  ser  paa  Folk,  som  kommer 
og  bringer  deres  frivillige  Ofre  til  Templet.  Han 
sér  mange  lægge  meget  i  Tempelkisten;  men 
blandt  dem  alle  var  der  én,  som  hans  Øje  dvælede 
ved  med  særlig  Glæde. 

Det  var  en  fattig  Enke,  som  kun  havde  et 
Par  Smaaskillinger  at  give  til  Helligdommen. 
Der  var  kun  Kobbermønt  i  Lommen;  men  der 
var  Hjærteguld  i  Barmen.  Hun  gav  alt,  hvad 
hun  havde.      Hun  var  Perlen  af  dem  alle. 

Hvordan  var  hun  blevet  det? 

Ja,  hvordan  dannes  en  kostelig  Perle?  Det 
sker  derved,  at  det  lille  Dyr,  hvoraf  Perlen  dan- 
nes, bliver  stødt  eller  beskadiget,  saa  at  det  for 
at  mildne  Stødet  og  overvinde  Skaden  maa  cen- 
tralisere al  sin  bedste  Kraft  paa  dette  Sted,  og 
der  dannes  Perlen.  Jo  stærkere  denne  Centrali- 
sation af  Perlemuslingens  bedste  Kraft  er,  des 
kosteligere    bliver    Perlen.       Stødet    er    den  ydre 

Anledning;    men  Perlen    dannes  ved,    at  Muslin- 
gens bedste  Kraft  centraliseres. 

I  Menneskelivet  bliver  en  Perle  til  derved,  at 
Sjælens  bedste  Kræfter  centraliseres  om  det:  at 
tjene  Herren  og  gøre  hans  Vilje.  Men  i  denne 
Kunst  var  den  fattige  Enke  langt  forud  for  alle  de 
andre.  De  havde  Guld  i  Lommen;  men  deres 
aandelige  Værdi  var  lig  Kobberets.  Deres  Sjæles 
bedste  Kræfter  var  ikke  centraliserede  om  det:  at 
tjene  Herren  og  gøre  hans  Vilje  —  maaske  snarere 
om  det  at  overstraale  hverandre  og  vinde  Menne- 
skers Beundring. 

Denne  Enke  havde  helt  givet  sig  hen  til  at 
tjene  Herren  og  gøre  hans  Vilje.  Derfor  kunde 
hun  give  alt.  be  andre  gav  kun  en  Brøkdel  af 
deres  Overflod.  Men  den,  der  kan  give  alt  frivil- 
ligt, er  en  Perle  i  Herrens  Øjne.  Han  maa  gøre 
Disciplene  opmærksomme  paa  hende.  Deres 
Øjne  har  formodentlig  særligt  dvælet  ved  demr 
der  bar  de  fine  Klæder  og  gav  de  mange  Penge,, 
og  det  var  dog  en  Skam.  om  de  ikke  skulde  lægge 
Mærke  til  Perlen  blandt  dem  alle. 

Hvordan  kan  vi  blive  Perler  i  Herrens  Øjne? 
Ved  at  centralisere  Sjælens  bedste  Kræfter  om  det 
at  tjene  ham  og  gøre  hans  Vilje. 

Men  dette  lyder  maaske  for  almindeligt  til  ret 
at  fæstne  sig   i  Sindet.        Lad    os    derfor    spørge: 
Evigt  Liv  med  idel  Glæde.  5 

Hvordan  kan  vi  blive  Perler  i  de  forskellige  men- 
neskelige Forhold? 

Jesus  siger  i  Bjærgprædikenen:  ,, Dersom 
nogen  tvinger  dig  til  at  gaa  en  Mil,  gaa  to  med 
ham". 

Han  hentyder  til  en  gammel  persisk  Lov  om, 
at  man  kunde  tvinge  Folk  til  dette  eller  hint  un- 
der visse  Forhold.  Og  Jesus  vil  da  dermed  sige: 
Gør  ikke  blot  det,  som  du  er  tvungen  til,  men  gør 
noget   mere  i  dit  Forhold  til  dine  Medmennesker. 

Loven  kan  tvinge.  Pligten  kan  tvinge.  For- 
holdene kan  tvinge.  Men  ved  at  gøre,  hvad  du 
saaledes  er  tvungen  til,  bliver  du  ikke  en  Perle  i 
Menneskelivet.  Dette  er  kun  at  gaa  den  ene 
Mil.      Du  maa  gaa  den  anden  med. 

Hvorledes? 

Hvis  du  er  Familiefader,  saa  er  det  din  Pligt 
at  give  din  Familie  et  rimeligt  Underhold  i  Hen- 
hold til  din  økonomiske  Stilling.  Det  kan  du 
tvinges  til.  Men  hvis  du  kun  giver  din  Familie 
dette  nødtvungent,  og  saa  forøvrigt  lever  dit  Liv 
udenfor  Hjemmet,  søger  dine  Fornøjelser  for  dig 
selv,  saa  gaar  du  kun  den  ene  Mil  med  din  Fa- 
milie, og  du  bliver  i  dette  Livsforhold  ikke  nogen 
Perle. 

Men  dersom  du  gør  dette  glad  og  gærne,  og 
giver  dig  selv  hen  til  din  Familie  i  Kærlighed, 
saa  gaar  du  den  anden  Mil  med  den.       Dette  kan 

ikke  lade  sig  gøre,  uden  at  du  i  nogen  Maade  maa 
centralisere  din  Sjæls  bedste  Kræfter  om  de  kære 
i  Hjemmet  og  deres  Velfærd.  Og  i  Forhold  til, 
som  du  gør  dette  med  Styrke,  bliver  du  en  koste- 
lig Perle  for  Hjemmet. 

Eller  i  Menigheden.  Du  staar  som  Medlem 
af  en  Menighed.  Det  er  din  Pligt  at  yde  dit  Bi- 
drag til  denne  Menighed  i  Forhold  til  din  Ævne. 
For  en  ærlig  Mand  maa  Pligten  være  lige  saa 
tvingende  som  Loven,  og  du  er  en  ærlig  Mand. 
Du  yder  dit  Bidrag  —  nødtvungent!  Du  kan 
ikke  være  andet  bekendt.  Du  gaar  den  ene  Mil 
med  din  Menighed  —  lidt  vranten  og  uvillig 
maaske,  men  derved  bliver  du  ingen  Perle  i  Me- 
nigheden. 

Men  dersom  du  giver  din  Gave  glad  og  gærne, 
taler  kærligt  om  din  Menighed,  centraliserer  din 
Sjæls  bedste  Kraft  om  at  tjene  den,  ikke  blot 
med  din  Gave,  men  med  din  Person,  giver  dig 
selv  hen  til  den,  saa  gaar  du  den  anden  Mil  med 
din  Menighed.  Du  bliver  en  Perle  i  Menigheden. 
Jo  stærkere,  du  centraliserer  din  Sjæls  bedste 
Kraft  om  at  tjene  Menigheden,  des  kosteligere 
Perle  vil  du  blive  i  dette  Forhold.  Du  bliver  én 
af  dem,  der  bringer  deres  frivillige  Ofre  med 
Glæde. 

Eller  du  staar  overfor  en  fattig  Stakkel.  Du 
føler,  at  du  ikke  godt  kan  sige  nej.      Du  giver  din 

5* 

Gave,  men  ikke  med  god  Vilje.  Den  fattige  føler 
sig  trykket  deraf.  Det  er  tungt  for  ham  at  mod- 
tage dine  Gaver.  Han  trænger  til  Mad,  og  ved 
din  Gave  bliver  han  i  Stand  til  at  faa  Mad.  Du 
gaar  den  ene  Mil  med  ham;  men  han  føler  ikke, 
som  han  har  mødt  en  Perle  af  et  Menneske. 

Dersom  du  havde  givet  ham  din  Gave  glad  og 
gærne,  og  sammen  med  din  Gave  givet  ham  lidt  af 
din  Kærlighed,  —  ja,  dersom  du  blot  i  et  Par  Mi- 
nutter havde  samlet  din  Sjæls  Kraft  om  at  tale 
kærligt  deltagende  med  den  fattige,  saa  havde 
du  gaaet  den  anden  Mil  med  ham.  Han  havde 
mødt  en  Perle. 

Ja,  saaledes  dannes  der  Perler  i  Menneske- 
livet, —  i  alle  Livsforhold,  hvor  Sjælens  bedste 
Kræfter  samles  om  det  ,,at  gaa  den  anden  Mil 
med";  ti  det  vil  sige:  at  gøre  det  frivilligt  og  af 
Kærlighed  til  Gud  og  Mennesker,  som  man  ikke 
af  nogen  som  helst  ydre  Grund  føler  sig  forpligtet 
eller  tvungen  til  at  gøre. 

Den  fattige  Enke  vilde  aldrig  være  bleven 
tvungen  til  eller  følt  sig  selv  af  ydre  Grunde  tvun- 
gen til  at  give  sine  sidste  to  Smaaskillinger  til 
Helligdommen;  men  hun  gav  dem  alligevel,  ene 
og  alene  af  frivillig  Kærlighed.  Hun  var  en  rig- 
tig Perle. 

Sammel  du  din  Sjæls  bedste  Kraft   om  dette: 

At  tjene  Gud  i  Hengivenhed  og  dine  Mednfennesker 
i  Kærlighed,  da  bliver  ogsaa  du  en  Perle  i  Menne- 
skelivet. 


fyan  elskefce  bem  indtil  (Supert. 

(Joh.  13,  1.) 


Hvorfor  gør  Johannes  opmærksom  paa  det, 
at  Jesus  elskede  sine  Disciple  indtil  Enden. 

Jo,  for  der  kunde  være  Spørgsmaal  om,  hvor 
vidt  Jesus  virkelig  blev  ved  at  elske  sine  Disciple 
uforandret,  indtil  han  gik  hjem  til  Faderen  ved 
sin  Himmelfart. 

De  forlod  ham  alle  Skærtorsdag  Aften  og 
flygtede.  Senere  paa  Natteu  fornægtede  Peter 
ham  trende  Gange,  —  det  tog  sig  meget  ilde  ud. 
Kunde  dette  ikke  gøre  Skaar  i  Jesu  Kristi  Kær- 
lighed til  dem? 

Nej,  siger  Johannes,  alt  dette  gjorde  intet 
Skaar  i  hans  Kærlighed.  Som  han  havde  elsket 
dem  før,  saa  elskede  han  dem  fremdeles. 

Her  staar  vi  overfor  den  Kærlighed,  der  ,, for- 
drager alt,  tror  alt,  taaler  alt",  — den  Kærlighed, 
som  aldrig  affalder.     (1.  Kor.  13,  7—8.) 

Den  fordrager  alt.  —  Med  den  menneskelige 
Kærlighed    er  det  saadan,    at   den   fordrager  saa 

grumme  lidt.  Naar  vore  Medmennesker  gør 
noget  imod  os,  som  tager  sig  ilde  ud,  saa  lider 
vor  Kærlighed  til  dem  et  stort  Skaar.  Vi  bliver 
ofte  vrede  paa  dem  og  siger:  Nej,  saadan  som 
disse  Mennesker  handler  imod  os,  saa  kan  vi  ikk^ 
have  noget  med  dem  at  gøre.  Vor  Kærlighed  kan 
ikke  fordrage,  hvad  vi  ser  dem  gøre. 

Saadan  er  det  ikke  med  Jesu  Kærlighed.  Han 
sér  Menneskers  Ondskab  og  Synd,  og  det  tager 
sig  ofte  meget  ilde  ud,  hvad  de  gør;  men  han 
siger:  Jeg  holder  alligevel  ikke  op  med  at  elske 
disse  Mennesker!  Min  Kærlighed  forvandles 
ikke  til  Vrede  og  Bitterhed  imod  dem.  Jeg  for- 
drager deres  Ondskab! 

Det  har  jeg  personligt  Brug  for.  Ti  om 
mange  af  mine  Gerninger  maa  Jesus  sikkert  sige: 
Det  tog  sig  ilde  ud  i  mine  Øjne!  Dersom  hans 
Kærlighed  til  mig  skulde  lide  et  Skaar,  for  hver 
Gang  han  saa  mig  gore  noget,  der  tog  sig  ilde 
ud  i  hans  Øjne,  saa  saa'  det  galt  ud.  Derfor 
glæder  jeg  mig  ved  og  takker  for  den  Kærlighed, 
der  kan  fordrage  alt  det;  den  ser,  og  holder  ud 
med  en  Synder  indtil  Enden. 

Den  tror  alt: —  Den  tager  ikke  blot  Hensyn 
til  det,  den  sér.  Den  tror  paa  det  gode,  som  den 
ikke  sér,  —  det  gode,  som  ikke  kommer  frem  i 
Menneskets  Ord  og  Gerninger.  Den  tror,  at  det 
er  derinde  i  Menneskets  Bryst,  og  den  haaber,    at 

dette  gode  en  Gang  skal  trænge  sejrrig  frem,  saa 
at  de  Mennesker,  hvis  Liv  og  Vandel  her  er  fuld 
af  Syndens  Mørke,  en  Gang  kan  komme  til  at 
skinne  som  Sole  i  Gud  Faders  Rige. 

Vi  trænger  til  den  Kærlighed,  der  tror  paa 
det  gode  i  Mennesket,  som  ikke  kommer  frem  i 
dets  Ord  og  Gerninger. 

Men  her  hører  jeg  en  Røst  sige:  Nej,  lad  os 
dog  nu  blive  fri!  Det  er  knap,  at  vi  kan  tro  paa 
det  gode,  som  vi  sér.  Mangen  Gang  er  det  ikke 
andet  end  Hykleri.  At  tro  paa  det  gode,  som  vi 
ikke  sér,  det  er  da  hen  i  det  Blaa. 

Nej,  det  er  ikke.  Der  er  mangfoldige  Til- 
fælde, hvor  det  med  fuld  Sandhed  kan  siges:  Det 
er  ikke  saa  slemt,  som  det  sér  ud  til! 

Der  var  en  Mand  i  én  af  mine  Menigheder, 
som  kom  i  daarligt  Selskab.  Han  blev  forfalden 
og  gik  paa  Gaden  og  tiggede  om  en  5  Cents  til  01, 
medens  Konen  sad  med  de  smaa  og  led  Mangel. 
Det  tog  sig  meget  ilde  ud.  Vi  kunde  alle  sé  det, 
—  undtagen  hans  Hustru.  Hun  undskyldte  ham. 
Han  var  altid  saa  god  ved  Børnene  osv.  Hun 
troede  paa  det  gode  i  hendes  Mand,  —  det,  som 
ingen  af  os  saa\  Hendes  Kærlighed  troede  alt, 
og  den  blev  ikke  skuffet. 

Saa  tog  Herren  det  mindste  Barn  hjem  til 
sig. 

Kort  efter  kom  Manden  op  til  mig.       Vi  sad 

paa  mit  Værelse.  Der  var  noget,  der  laa  ham 
paa  Sinde;  men  Samtalen  vilde  ikke  gaa.  Saa 
rejste  han  sig  og  gik.  Jeg  fulgte  ham  ud  i  Gan- 
gen. Her  i  Mørket  standsede  han  pludselig  og 
sagde:  ,, Hvorfor  skal  saadan  et  lille  Barn  dø? 
Det  har  dog  ikke  syndet!" 

Jeg  svarede:  ,,Ja,  hvorfor  Gud  har  taget  det 
til  sig,  kan  jeg  ikke  sige.  Men  der  er  et  gammelt 
Ord,  der  siger,  at  den,  der  tager  Barnet  ved  Haan- 
den,  tager  Forældrene  ved  Hjærtet.  Og  saaledes 
har  vor  Herre  sikkert  tidt  taget  et  lille  Barn  ved 
Haanden  og  ført  det  bort  fra  denne  Verden  hjem 
til  sig,  for  at  faa  Tag  i  Forældrenes  Hjærter!"  — 
Manden  gik  uden  at  sige  et  Ord.  Men  nu  er  han 
•en  agtet  og  velstillet  Forretningsmand. 

Jan  Maclaren  fortæller  i  én  af  sine  Bøger  om 
en  Præst  og  et  Medlem  af  Kirkeraadet  i  en  Me- 
nighed, som  trættedes  .hæftigt,  naar  de  var  sam- 
men; men  naar  de  var  stille  hver  for  sig,  saa  bad 
de  for  hinanden.  —  Mon  sligt  ikke  ofte  hænder  for 
Herrens  egne?  I  Stridens  Hede  kan  de  være  bitre 
Modstandere.  Det  er  dem  umuligt  at  fatte,  at 
den  anden  kan  sige,  tænke  og  handle  saaledes, 
som  han  gør.  Men  naar  den  stille  Stund  saa 
kommer,  da  de  staar  Ansigt  til  Ansigt  med  Gud  i 
Bønnen  og  gør  deres  Regnskab  op,  —  mon  der 
saa  ikke  ofte  bliver  bedet  en  Bøn  for  Modstande- 
ren?     Jo,  visselig!       Men   saa    er  der  ogsaa  god 

Grund  til  at  tro  paa  det  gode,    som  man  ikke  sér, 
og  haabe  paa  dets  Sejr. 

Kærligheden  taaler  alt.  —  Det  vil  sige:  Den 
kan  bære  Lidelse  for  andres  Skyld!  z*\ Det  viste 
Jesus,  da  han  gik  sin  tunge  Gang  til  Korset  for 
vor  Skyld.  Det  var  den  Kærlighed,  hvormed  han 
elskede  sine  indtil  Enden,  og  derfor  kunde  han 
taale  at  sé  Forræderen  sidde  til  Bords  med  sig 
ved  Paaskemaaltidet. 

Vi  trænger  til  den  Kærlighed,  der  kan  gaa 
ind  under  andres  Byrder.  Den  letter  Livet;  og 
den  er  til  —  den  Kærlighed,  der  gør  Livet  let  at 
leve,  selv  under  vanskelige  Kaar. 

Den  affalder  aldrig.  —  Nej,  deri  er  ikke  af- 
fældig. Den  er  evig  frisk  og  stærk.  Den  kan 
holde  ud  til  Enden,  hvad  der  ofte  er[um uligt  for 
den  menneskelige  Kærlighed. 

Med  denne  Kærlighed  elsker  Jesus  hver  en- 
kelt Sjæl  i  sin  Menighed,  indtil  Dagenes  Ende, 
og  dit  Liv  er  forfejlet,  hvis  du  ikke  faar  Del  i  den. 

,, Talede  jeg  med  Menneskers  og  Engles 
Tungemaal,  men  havde  ikke  Kærlighed,  da  var 
jeg  et  lydende  Malm  eller  en  klingende  Bjælde. 
Og  havde  jeg  profetisk  Gave  og  vidste  alle  Hem- 
meligheder og  al  Kundskab,  og  havde  jeg  ål  Tro, 
saa  at  jeg  kunde  flytte  Bjærge,  men  havde  ikke 
Kærlighed>  da  gavnede  det  mig  intets     ~ 

Men  om  denne  Kærlighed  synger  vi: 

,, Kærlighed  fra  Gud 

Springer  lige  ud 

Som  en  Kilde  klar  og  ren; 

I  dens  stille  Bund, 

I  dens  dybe  Grund 

Gemmes  Livets  Ædelsten". 

Ja,  vi  møder  denne  Kærlighed  i  Herrens 
Menighed  som  et  springende  Kildevæld,  der  aldrig 
udtørres.  Vi  møder  den  i  hans  Ord  og  i  hans 
Indstiftelser.  Særlig  vil  jeg  minde  om  Nadver- 
bordet, der  er  et  Kærlighedens  springende  Kilde- 
væld. Det  trænger  du  til  at  søge  baade  for  at  faa 
Kraft  til  at  leve  dit  Jordeliv  i  Kærlighed  og  for  at 
blive  skikket  til  at  gaa  ind  i  det  Kærlighedens 
Rige,  hvor  Gud  er  alt  i  alle. 


<Dm  ZTøtoenMgfye&en  af  VPlzmqtybsskoU. 

(Indledningstale  til  en  Forhandling  om  Børneskolen 
ved  Aarsmodet  i  West  Denmark  1903.) 


Naar  man  spørger  Forældre,  om  det  er  nød- 
vendigt, at  Børnene  faar  Føde  og  Klæder,  saa  vil 
de  studse  og  se  forbavsede  ud.  Det  er  da  en 
Selvfølge,  at  de  maa  have  Føde,  —  ellers  dør  de 
jo,  og  Klæder  —  ellers  fryser  de  jo.  Det  er  en 
absolut  Nødvendighed,  dersom  de  skal  vokse  og 
fare  vel.  Det  er  deres  menneskelige  Ret  at  faa 
dette,  og  det  er  Forældrenes  menneskelige  Pligt 
ar  give  derrndette.  Her  er  -menneskelige  Ret  *  og 
menneskelig  Pligt, 

Men  naar  jeg  saa  overfører  dette  paa  det  aan- 
delige  Omraade  og  siger,  at  det  er  lige  saa  nød- 
vendigt at  sørge  for  Børnenes  aandelige  Forplej- 
ning, saa  vil  mange  atter  studse  og  sige:  Ja,  nød- 
vendigt; men  det  er  da  ikke  saadan  at  forstaa,  at 
de  dør,  hvis  der  ikke  bliver  sørget  for  deres  aan- 
delige Forplejning. 

Jo,  netop!     Der  er  noget,   der  dør  i  de  smaa, 

naar  de  ikke  faar  den  nødvendige  aandelige  For- 
plejning. De  dør  aandehg  talt.  Derfor  hedder 
det  ogsaa  ved  ethvert  Barns  Daab,  at  der  skal 
bæres  Omsorg  for,  at  det  oplæres  i  den  kristelige 
Børnelærdom,  for  at  det,  naar  det  vokser  op,  maa 
blive  ved  Kristus,  ligesom  det  ved  Daaben  er  ind- 
podet i  ham. 

Spørgsmaalet  om  Nødvendigheden  af  Menig- 
hedsskole  maa  søge  sin  dybeste  Grund  i  det  kri- 
stelige: at  faa  vore  Børn  oplærte  i  den  Tro,  hvor- 
paa  de  er  døbte.  Paa  dette  Omraade  har  vore 
døbte  Børn  mere  end  menneskelig  Ret.  De  har 
hellig  Ret,  —  en  saa  hellig  og  dyrebar  Ret  har  de 
til  den  kristelige  Oplærelse,  at  Morten  Luther 
derom  sagde,  at  man  ikke  lettere  kunde  fortjene 
Helvede  end  paa  sine  egne  Børn,  og  det  er  sandt. 
Ti  uimodsigelig  sandt  er  det,  at  vor  helligste 
Pligt  møder  os  igennem  vore  døbte  Børn;  og  her 
begaar  vi  den  blodigste  Synd,  hvis  vi  sviger  denne 
vor  helligste  Pligt  og  krænker  Børnenes  helligste 
Ret.  Maatte  Menigheden  ret  forstaa  dette,  at 
her  har  Børnene  hellig  Ret  og  Forældrene  hellig 
Pligt.  Svegne  Pligter  her  er  Helligbrøde  mod 
vore  Børn. 

Nu  véd  jeg  nok,  at  vi  her  maa  betone  Hjem- 
mets Gerning.  I  Hjemmet  maa  Begyndelsen 
gøres,  ja  i  Hjemmet  maa  Hovedslaget  staa.  Men 
jeg  er  sikker  paa,    at  i  ethvert  Hjem,   hvor  Fader 

og  Moder  føler  det  som  hellig  Pligt  at  opdrage  og 
oplære  deres  Børn  til  Guds  Børn,  der  vil  man 
føle,  at  man  trænger  til  Hjælp.  Der  føler  man 
Nødvendigheden  af,  at  der  bliver  holdt  Menig- 
hedsskoJe  under  en  eller  anden  Form. 

Selv  om  man  i  Hjemmet  vilde  give  sig  af  med 
at  undervise  i  den  kristelige  Børnelærdom,  saa 
vilde  man  støde  paa  saa  mange  Vanskeligheder. 
Nogle  har  ikke  Ævne  til  at  undervise,  andre  har 
ikke  Tid  til  at  optage  en  regelmæssig  Undervis- 
ning. De  alier  fleste  Forældre,  der  blot  gør  et 
Forsøg  i  den  Retning,  vil  snart  slutte  med  en  for- 
stæiket  Følelse  af,  at  Menighedsskole  er  en  Nød- 
vendighed. 

Derefter  gaar  vi  over  til  at  tale  om  det  natio- 
nale. Her  vil  jeg  ikke  tale  om  hellig  Ret  og  hel- 
lig Pligt.  Men  alligevel  mener  jeg,  at  Børnene 
ogsaa  her  har  en  Ret  og  vi  Forældre  en  Pligt, 
som  vi  ikke  ustraffet  kan  svigte.  Her  har  Bør- 
nene en  folkelig  Ret  og  Forældrene  en  folkelig  Pligt. 

Børn  af  danske  Forældre  har  Ret  til  at  lære 
det  danske  Sprog.  Det  er  deres  folkelige  Ret. 
Det  kan  godt  være,  at  mange  Børn  og  ganske 
unge  Mennesker  derom  vil  sige  nok  saa  flot:  ,,I 
don't  care".  Men  dermed  er  Forældrene  ingen- 
lunde løste  fra  deres  Pligt.  Det  kan  godt  være, 
at  de  samme  Børn  som  voksne  Mænd  og  Kvinder 
kan  føle  Savnet  deraf  og   rette    en    haard  Bebrej- 

delse  mod  Forældrene,  fordi  de  har  sveget  denne 
Pligt  eller  været  saa  utilgivelig  barnagtige,  at  de 
har  ladet  deres  syvaarige  Pige  og  otteaarige  Dreng 
afgøre,  om  de  skulde  lære  at  læse  og  skrive  Dansk. 
Jeg  kender  flere  saadanne,  der  som  voksne  Mænd 
og  kvinder  bebrejder  deres  Forældre  dette. 

Lad  os  tage  et  Par  Eksempler  for  at  faa  Ind- 
blik   i  Rækkevidden   af   en    saadan  Forsømmelse. 

Den  voksne  Søn  kommer  med  et  Brev  i 
Haanden  og  siger  til  sin  Fader:  Her  har  jeg  faaet 
et  dansk  Brev;  men  jeg  kan  hverken  læse  det  eller 
besvare  det  paa  Dansk.  Hvorfor  har  du  ikke 
ladet  mig  lære  at  læse  og  skrive  Dansk? 

Den  voksne  Datter  kommer  til  sin  Moder  og 
siger:  Her  er  en  dansk  Bog,  som  jeg  har  hort  saa 
megen  Tale  om.  Jeg  vilde  gærne  have  læst  den; 
men  jeg  kan  ikke.  Hvorfor  har  du  ikke  sørget 
for,  at  jeg  fik  lært  at  læse  Dansk? 

Børn  af  danske  Forældre  har  en  folkelig  Ret 
til  at  lære  Dansk;  men  denne  Ret  er  krænket. 
Danske  Forældre  tiår  en  folkelig  Pligt  til  at  lade 
dem  lære  Dansk;  men  denne  Pligt  er  svegen. 

Og  endnu  mere  gribende  bliver  dette,  naar  vi 
sér  saadanne  komme  til  Kirke.  Det  er  din  Kirke, 
og  det  er  dine  Fædres  Kirke.  Du  elsker  denne 
Kirke  og  vil  gærne,  at  dine  Børn  skal  tilhøre 
den.  Men  du  har  forsømt  at  lade  dem  lære  det 
Sprog,  hvori  Gud  i  denne  Kirke  lovsynges   og  til- 

bedes.  Hvad  har  du  gjort?  Du  har  berøvet 
dine  Børn  Muligheden  af  at  kunne  fole  sig  hjemme 
i  din  og  dine  Fædres  Kirke. 

Det  er  Synd  at  røve  ti  Dollars  fra  din  Nabo. 
Men  hvad  vil  du  kalde  det,  naar  du  for  at  spare 
ti  Dollars  berøver  dit  eget  Barn  Muligheden  af  at 
kunne  finde  sig  hjemme  i  dine  Fædres  Kirke, 
fordi  du  ikke  har  lært  dit  Barn  det  Sprog,  hvor- 
paa  Evangeliet  der  foskyndes,  og  Sakramenterne, 
der  forvaltes.  Og  alt  dette,  fordi  du  har  krænket 
dit  Barns  Ret  og  svegen  din  egen  Pligt. 

Hvad  synes  du,  Fader,  og  du,  Moder,  om 
dette:  At  skille  dig  selv  af  med  dit  Barn  ved  kræn- 
ket Barneret  og  svegen  For  ældrepligt? 

Det  kan  godt  være,  at  Børnene,  naar  de 
vokser  til,  ikke  bryder  sig  om  den  danske  Kirke 
og  det  danske  Folks  Historie  og  Literatur.  Det 
bliver  saa  deres  Sag;  men  det  er  din  Pligt  at  ud- 
ruste dit  Barn  med  Kendskab  til  det  danske 
Sprog.  Men  skal  dette  ske,  da  er  og  bliver  den 
danske  Menighedsskole  en  Nødvendighed.  Ti 
der  er  næsten  ingen  iblandt  os,  der  har  Tid  og 
Ævne  til  selv  at  give  sine  Børn  en  regelmæssig 
Undervisning  i  den  kristelige  Børnelærdom  og 
det  danske  Sprog. 

Jeg  har  ikke  indladt  mig  paa  at  tale  om, 
hvordan  Undervisningen  skal  ledes,  eller  hvilken 
Form    af    Menighedsskole,    man     skal    tilstræbe. 


Min  Opgave  her  er  kun  at  paavise  Nødvendighe- 
den af  Menighedsskoler.     ' 

Jeg  skal  derfor  blot  tilføje,  at  til  Menigheds- 
skole  regner  jeg  alt,  hvori  Aanden  er  Herrens 
Aand  og  Sproget  det  danske  Sprog.  Det  vil  sige: 
Søndagsskole,  Lørdagsskole,  Ferieskole  og  Hver- 
dagsskole!  Formen  for  Menighedsskolen  maa 
ofte  rette  sig  efter  Omstændighederne.  Bedst  er 
selvfølgelig  den  dansk-engelske  Hverdagsskole. 
Men  stod  det  blot  rigtig  fast  og  klart  for  Foræl- 
drene, at  Menighedsskole  er  en  Nødvendighed, 
saa  var  meget  vundet. 

Lad  mig  saa  slutte  med  at  sige:  Der  er  noget, 
der  dør  i  Børnene  i  de  ATenigheder,  hvor  man  ikke 
har  Menighedsskole! 


Evigt  Liv  med  idel  Glæde, 


Cil  mine  Konfirmander, 


I.    Ved  Konfirmationen. 

„Jeg  har  forelagt  dig  Livet  og  Døden,  Vel- 
signelsen og  Forbandelsen,  for  at  du  maa  vælge 
.Livet".      (5.  Mos.  30,  19.) 

Det  har  været  Maalet  for  mit  Arbejde  med 
eder,  at  I  maatte  faa  Lyst  til  at  vælge  Livet.  Ti 
hvad  vilde  det  gavne  eder,  om  I  vandt  den  ganske 
Verden,  men  kom  ind  under  Døden  og  Forban- 
delsen. 

I  véd,  hvordan  den  rige  Mand  levede  hver 
Dag  i  Herlighed  og  Glæde,  men  endte  i  Pine  un- 
der Forbandelsen,  —  ikke  fordi  han  var  rig;  men 
fordi  han  lod  haant  om  Herrens  Pagt. 

Og  I  véd,  hvordan  den  fattige  Lasarus  blev 
af  Englene  baaren  hen  i  Abrahams  Skød  til  evig 
Velsignelse  —  ikke  fordi  han  var  fattig;  men 
fordi  han  holdt  fast  ved  Herrens  Pagt. 

I  har  nu  sagt  ja  til  den  Pagt,  som  Herren  har 
oprettet  med  eder  i  den  hellige  Daab.  Og  det  vil 
.sige:   I  har  valgt  Livet! 


83 

Lad  aldrig  haant  om  denne  Pagt  i  de  kom- 
mende Dage,  men  hold  den  i  Ære,  saa  at  I  altid 
maa  være  paa  Livets  Side.  Det  ønsker  jeg  af  hele 
mit  Hjærte  for  eder,  kære  Børn! 

Der  vil  Gang  efter  Gang  lyde  Røster  til  eder 
som  vil  sige:    Følg  dine  Lyster  og  lad  Pagtens  Ord 
bag  dig!      Laan    aldrig  Ore    til  den  Tale;     ti  den 
fører  ind  under  Forbandelsen,  ind  i  Døden.     Den 
kalder  eder  til  at  være  paa  Dødens  Side. 

Men  nu  Ungdommens  Fornøjelser!  Dem 
kan  vi  da  godt  tage  Del  i?     Det  er  da  ikke  Synd? 

Aa  nej,  —    ikke  altsammen! 

Hvordan  skal  vi  da  blive  klar  over,  hvad  vi 
kan  gaa  med  til,   og  hvad  vi  ikke  kan  gaa  med  til? 

I  har  Ret  til  at  stille  dette  Spørgsmaal,  og  I 
har  Ret  til  at  faa  et  Svar  derpaa. 

Og  mange  har  svaret  paa  Sj.  ørgsmaalet  saa- 
ledes:  Det  og  det  maa  I  gaa  med  til,  og  det  og 
det  maa  I  ikke  gaa  med  til!  Og  saa  har  man 
givet  de  unge  en  Seddel  med  ud  i  Livet,  hvorpaa 
der  var  skrevet,  hvad  de  som  Guds  Børn  kunde 
gaa  med  til. 

Men  i  dette  Svar  er  der  ikke  Spor  af  kriste- 
lig Visdom;  ti  under  en  saadan  Opskrift  opdrages 
de  unge  kun  til  Trælle  under  Menneskers  Aag,  — 
ikke  til  Guds  Børns  herlige  Frihed.  Dette  Svar 
kan  synes  stort  ved  sin  Mangfoldighed.  Jeg  vil 
give  et  Svar,    der  synes   mig  stort  ved  sin  Enfold. 

6* 

Jeg  vil  sige  saaledes: 

Du  kan  gaa  7ned  til  alt  det,  der  ikke  vil  hindre 
dig  i  at  bekende  din  Daabspagt  og  bede  dit  Fader- 
vor! 

Kan  du,  naar  du  kommer  hjem  fra  dine  Ung- 
domsfornøjelser,  frimodig  bekende  din  Daabs- 
pagt og  bede  dit  Fadervor,  da  har  du  ikke  i  disse 
været  paa  Dødens  Side  eller  inde  under  Forban- 
delsen. Men  maa  du,  naar  du  kommer  hjem, 
skjule  dig  for  Gud  som  Adam  og  Eva  i  Paradiset 
efter  Faldet,  da  har  dine  Fornøjelser  ført  For- 
bandelse med  sig  for  dig.  Paa  den  Maade  vil  du 
snart  blive  klar  over,  hvad  du  kan  gaa  med  til, 
og  hvad  du  ikke  kan  gaa  med  til.  Derefter  maa 
du  rette  dig! 

Men  i  al  Almindelighed  vil  jeg  sige:  Vær 
varsom! 

Der  var  en  Flok  unge  Mennesker  i  Pennsyl- 
vania, som  for  Morskab  vilde  ned  i  en  Kulmine. 
En  af  Pigerne  mødte  i  en  hvid  Kjole.  De  andre 
sagde  til  hende:  ,,Du  kan  da  ikke  gaa  ned  i  en 
Kulmine  med  en  hvid  Kjole  paa!"  Hun  vendte 
sig  noget  fornærmet  til  Manden,  der  skulde  tage 
dem  ned  i  den,  og  spurgte:  ,,Kan  jeg  ikke  godt 
gaa  ned  i  Minen  med  en  hvid  Kjole  paa?"  Han 
svarede:  ,,Jo,  du  kan  godt  gaa  der  ned  med  en 
hvid  Kjole  paa;  men  du  kan  ikke  komme  op  igen 
med  en  hvid  Kjole  paa". 

Saaledes  er  det  med  mange  af  Ungdomsfor- 
nøjelserne.  Du  kan  godt  gaa  med  til  dem  med 
en  ren  Sjæl;  men  det  er  saa  svært  at  komme 
uplettet  tilbage  igen.  Derfor:  Vær  \arsom  med, 
hvad  du  tager  Del  i! 

Men  er  det  alligevel  ikke  at  lægge  Aag  paa 
os  -  al  den  Tale  om  Daabspagten  og  om  Fadervor? 

Jo,  det  er!  —  At  være  Guds  Barn  er  nemlig 
ikke  det  samme  som  at  være  et  Verdens  Barn. 
Det  er  noget  ganske  andet.  Det  er  noget  meget 
mere  og  noget  meget  bedre,  som  Mennesket  kun  kan 
naa  under  Aag. 

Men  det  er  ikke  Menneskers  Aag,  vi  lægger 
paa  eder.  Det  er  Jesu  Kristi  Aag,  og  det  er 
gavnligt  (Mat.  ti,  30).  Det  hjælper  eder  til  at 
vandre  med  faste  og  sikre  Skridt  gennem  Livet, 
ligesom  Ballasten  hjælper  Skibet  til  at  gaa  sin 
Gang  gennem  Havet.  Det  holder  eder  paa  Livets 
Side  og  under  Velsignelsen. 

Ja,  paa  Livets  Side!  —  Husk  det,  kære  Børn! 
Det  er  der,  I  skal  være,  og  det  er  min  Bon  til 
Gud,  at  I  altid  maa  findes  der. 


II.    Ved  Nadverbordet. 

Jesus  vil  ihukommes  af  eder.       Han  vil  ikke 
glemmes,  -  ikke  for  sin  egen  Skyld,  men  for  eders. 

Verdens  Lyst  er  det  at  glemme.  Den  søger 
sin  Trøst  over  Sorg  og  Synd  og  Død  deri,  at  det 
glemmes.  Ja,  selv  Velgerninger  glemmer  den 
meget  let. 

De  Kristnes  Lyst  er  at  ihukomme,  hvad  Jesus 
Kristus  har  gjort  for  os  til  vor  Frelse.  Det  er 
vor  Trøst  at  mindes  dette,  og  det  maa  I  heller  al- 
drig glemme.      Derom  sang  vi  nu: 

, »Mindes  vi  en  fuldtro  Ven, 
[  det  fjærne  alle  Dage, 
Ønskende,  han  snart  igen 
Vende  maa  med  Fryd  tilbage, 
Frelser,  i  din  Menighed 
Skal  dit  Minde  vare  ved  S" 

Men  hvad  er  det  da,  I  skal  mindes?  —  Jesu 
Jordeliv  fra  først  til  sidst!  —  Aa,  ja,  der  er  Trøst 
i  det  altsammen.  Hvert  et  Træk  har  sin  Trøst 
at  byde  os  —  lige  fra  den  Stund,  han  fødtes  under 
Englesange,  indtil  han  fo'r  til  Himmels.  Selv 
det  mindste  Træk  er  værd  at  mindes. 

Men  jeg  vil  i  Aften  særlig  minde  eder  om  to 
Ting.  Det  er  ikke  Træk  af  hans  Jordeliv.  Det 
er  Frugten  deraf.  Det  er,  hvad  han  har  gjort  mod 
eder  personlig. 

Det  første  er,  at  Jes  tes  Kristus  i  den  hellige 
Daab  har  gjort  eder  til  ligeberettigede  Arvinger 
med  sig  selv  til  Himmeriges  Herlighed  og    Glæde. 

Det  maa  I  aldrig,  aldrig  glemme,  kære  Børn!  I 
er  Guds  Arvinger  og  Jesu  Kristi  Medar vinger  til 
det  evige  Liv.      Større  Naade  kan  ikke  tænkes. 

Vi  kan  mindes  den  fattige  Fader,  som  sagde, 
da  hans  Søn  var  bleven  døbt;  ,,I  Dag  er  min  Søn 
bleven  Kapitalist!"  .,  Hvordan  det?"  spurgte 
Gæsterne.  ,,Jo,  i  Dag  er  han  bleven  Arving  til 
Himmeriges  Rige,  og  hvis  han  vil  holde  fast  der- 
ved, skal  det  nok  gaa  ham  godt". 

Saaledes  vil  jeg  sige  til  eder:  Vil  I  ihu- 
komme, hvad  Jesus  har  gjort  for  eder  i  den  hellige 
Daab  og  leve  derefter,  saa  vil  det  gaa  eder  vel 
alle  eders  Dage. 

Det  andet  er,  at  Jesus  Kristus  byder  eder  til 
Bords  hos  sig  ved  sit  Nadverbord,  hvor  han  vil 
skænke  eder  Delagtighed  i  sit  eget  Liv.  Det  maa 
I  heller  aldrig  glemme. 

Særlig  maa  I  mindes  det,  naar  Fristelserne 
bliver  mange  og  Vandringen  tung.  Ja,  da  maa  I 
huske,  at  han  ved  Nadverbordet  byder  eder  Del  i 
det  Liv,  der  har  kæmpet  med  Fristelser  og  sejret 
over  dem,  —  det  Liv,  der  har  fuldkommet  Løbet 
i  den  samme  Verden,  hvor  I  skal  fuldkomme  det, 
—  det  Liv,  der  har  kæmpet  med  Modgang  og 
Miskendelse,  ja  med  Døden,  og  er  gaaet  sejrrig 
ud  af  det  alt  sammen. 

Han  vil  ved  Nadverbordet  give  eder  Del  i 
dette   sit  eget  Liv    og   derved   hjælpe  eder   til   at 


sejre,  som  han  selv  har  sejret.       Det  maa  I  aldrig 
glemme. 

„Naar  da  om  dit  Nadverbord 
Trindt  og  tæt  vi  tage  Sæde, 
Med  den  Tro,  at  i  dit  Ord 
Du  er  sandelig  til  Stede: 
Mindet  gløder  i  vort  Bryst, 
Har  paa  Tungen  Englerøst". 

Og  saa  endnu  ét: 

„Det  gode,  gamle  Fadervor, 
Det  maa  I  aldrig  glemme". 


Dtl  bu  r>orbc  sunb? 

(Joh.  5,  i  — 15.) 


I.     Tro  og  Vilje. 

Der  er  Højtid  i  Jerusalem.  Folk  strømmer 
til  fra  alle  Sider.  I  de  store  Skarer  findes  en  Del 
syge  Mennesker,  som  lejrer  sig  ved  Bethesda 
Dam.  De  har  hørt,  at  der  var  Helbredelse  at 
finde  i  Vandet.  En  Engel  steg  en  Gang  imellem 
ned  og  rørte  Vandet,  og  den  første,  scm  steg  ud  i 
det,  blev  helbredet.  De  syge  samlede  sig  der  i 
stort  Antal  i  Tro  paa  en  underfuld,  overnaturlig 
Kraft,  som  kunde  helbrede  de?n.  Det  gjaldt  blot 
om  at  komme  i  det  rette  Forhold  til  denne  Kraft. 

Blandt  disse  syge  er  der  én,  som  har  været 
syg  i  38  Aar,  formodentlig  som  Følge  af  et  ud- 
svævende Liv.  Jesus  siger  bag  efter  til  ham: 
,,Sé,  du  er  bleven  sund,  synd  ikke  mere,  at  ikke 
noget  værre  skal  vederfares  dig".  Det  tyder  paa, 
at  det  er  en  bestemt  Synd,  der  har  ført  ham  ind  i 
denne  Lidelse.  Først  har  han  vel  ærgret  sig 
over,    at    han   formedelst  Sygdommens  Indgriben 

ikke  længere  har  kunnet  deltage  i  det  vilde  Liv. 
Men  saa  er  der  kommen  andre  Tanker.  Han  er 
bleven  træt  af  de  syndige  Lyster,  og  til  sidst  er 
saa  den  Tanke  kommen:  Aa,  gid  jeg  dog  kunde 
blive  fri  for  det  altsammen,  baade  Sygdom  og 
Synd! 

Synd  fører  altid  ind  i  Lidelse  —  uundgaaelig, 
og  Lidelsen  gør  os  kede  of  Synden. 

Nu  ligger  han  der  saa  ene  og  hjælpeløs. 
Kammeraterne  er  borte,  —  aa,  det  syndige  Kam- 
meratskab! 

Nu  var  der  gaaet  38  Aar.  Saa  lang  en  Tid 
maatte  der  til,  før  han  kunde  blive  skikket  til  at 
modtage  Hjælpen. 

Gud  lader  Synden  havesaadanne  Følger,  ikke 
for  at  pine  Synderen;  men  for  at  han  skal  faa  Af- 
sky for  Synden. 

For  dette  Menneske  tog  det  38  lange  Aar, 
før  han  fik  saadan  Lede  til  Synden,  at  han  vilde 
frelses  fra  den.  Jesus  spørger:  „Vil  Du  vorde 
sund?"  Det  vil  sige:  Vil  du  eje  fysisk  Kraft, 
ikke  til  at  fortsætte  dit  tidligere  Syndeliv,  men  til 
at  leve  et  sundt  Menneskeliv.  Vil  du  leve  i  Sund- 
hed, ikke  i  Synd? 

Ja,  det  vilde  han.  Og  saa  siger  Jesus:  ,,Staa 
op,  tag  din  Seng  og  gak!"  Han  havde  Tro  paa 
de  overnaturlige  Kræfters  helbredende  Magt,  og 
han  havde  Vilje  til  at  modtage  Helbredelsen. 

Jesus  spørger  ogsaa  efter  din  Tro  og  din  Vilje, 

Har  du  Tro  paa  de  overnaturlige  Kræfters 
helbredende  Magt,  —  ikke  saaledes  som  de  rørte 
sig  i  Bethesda  Dam;  men  saaledes  som  de  rører 
sig  i  Daabens  hellige  Vande  i  Herrens  Menighed? 
Der  røres  Vandene  ved  Herrens  Helligaand,  og 
der  sænker  de  overnaturlige  Kræfter  sig  ned  i 
Menneskesjælen,  —  de  Kræfter,  hvorved  du  og 
jeg  kan  blive  siende,  saa  at  vi  kan  komme  til  at 
leve  et  evi^t  Liv  i  Herlighed  og  Glæde;  —  de 
Kræfter,  hvorved  vi  alt  her  forhjælpes  til  at  leve 
et  sundt  Menneskeliv:  —  ,,Et  jævnt  og  muntert, 
virksomt  Liv  paa  Jord". 

Men  mange  af  de  døbte  er  baade  saadan  og 
saadan,  siger  du.  Ja,  vi  kender  denne  Klagesang, 
og  der  er  noget  i  den.  De  døbte  er  kommen  i 
Forhold  til  de  overnaturlige  Kræfter;  men  disse 
Kræfter  kendes  saa  lidt  i  deres  Liv. 

Der  fattes  dem  Vilje  til  at  leve  det  sunde 
kristne  Menneskeliv. 

Du  vil  maaske  indvende:  ,,Hvad  gør  det 
egentlig,  hvad  jeg  vil.  Min  Vilje  .er  alt  for  svag 
til  at  udrette  noget.  Siger  ikke  selv  Pavlus: 
„Det  gode,  som  jeg  vil,  det  gør  jeg  ikke;  men  det 
onde,  som  jeg  ikke  vil,  det  gør  jeg!"  Og  hvad 
kan  saa  jeg! 

Læg  Mærke  til,  at  Pavlus  siger:  ,,Det  gode, 
som  jeg  vil ... .  "       Han  vil  det  gode.       Og  hans 

Historie  bærer  Vidnesbyrd  om,  at  han  ogsaa  fik 
udrettet  meget  godt,  netop  fordi  han  vilde  det 
gode. 

Den  fromme  franske  Ærkebiskop  Fenelon 
siger:  „Det  eneste,  som  i  Sandhed  er  vort,  er 
Viljen.  Derfor  skal  den  ofres  og  al  vor  Id  samles 
i  dette  ene:   Ske  din  Vilje!44 

Mangfoldige  Menneskers  Liv  bliver  en  Lig- 
gen-stille, fordi  de  savner  Vilje  til  at  leve  det 
sunde,  virksomme  kristne  Menneskeliv.  Ja, 
mange  naar  ikke  at  blive  frelste,  fordi  de  ikke  vil. 
,,Hvor  ofte  vilde  jeg  ikke  forsamle  eder,  ligesom 
en  Høne  forsamler  sine  Kyllinger;  men  I  vilde 
ikke". 

„Viljen  ser  vor  Herre  paa, 
Giver  Kraften  Vinge". 

Altsaa:  Har  du  Tro  paa  de  overnaturlige 
Kræfter  i  Herrens  Menighed,  og  har  du  Vilje  til 
at  leve  et  sundt  og  virksomt  Kristenliv? 

Har  du?  —  Mange  beder  som  Augustin: 
,, Herre!  frels  mig  fra  min  Syndelyst,  —  men  ikke 
endnu!44 


II.    En  Præsteson. 


Der  var  en  Præstesøn  i  Danmark,    som   døde 
for   3  Aar  siden.       Han  havde    til    stor    Sorg   for 

sine  Forældre  og  Søskende  ført  et  udsvævende 
Liv,  og  det  endte  med,  at  han  mistede  Forstan- 
den. 

I  længere  Tid  gik  han  som  en  Idiot,  der 
hverken  kunde  det  ene  eller  det  andet.  Han  kunde 
ingen  Ting  huske.  Han  gjorde  ingen  Fortræd; 
men  han  var  berøvet  Forstanden,  saa  det  var  ham 
umuligt  at  leve  med  i  Hovedstadens  vilde  Sjover- 
liv. Han  var  hos  en  Søster  og  Svoger  ude  paa 
Landet. 

Han  havde  en  Søster  herovre.  Hun  spurgte 
mig  en  Gang:  ,,Er  det  muligt,  at  vor  Herre  kan 
have  berøvet  ham  hans  Forstand  for  at  tage  ham 
afsides  fra  dette  ødelæggende  Liv?" 

Jeg  svarede:  ,,Jeg  véd  det  ikke;  men  jeg 
véd,  at  vor  Herre  er  god.  Han  lader  ikke  en 
eneste  Sjæl  gaa  fortabt,  som  kan  frelses  —  heller 
ikke  Deres  Broders". 

,,Jeg  kan  ikke  forstaa,  at  han  skulde  kunne 
gaa  fortabt,  saa  meget  som  min  gamle  Fader  har 
bedet  for  ham",  sagde  hun,  medens  Taarerne 
trillede  ned  ad  Kinderne. 

Ikke  længe  efter  kom  der  Brev  hjemme  fra, 
at  han  var  død.  Søsteren  derhjemme  skrev,  at 
de  var  saa  glade  ved  hans  Død.  Han  havde  været 
syg  en  Tid  og  maattet  holde  Sengen.  Saa  en 
Nat  stod  han  op  og  kom  ind  og  sagde  til  sin  Svo- 
ger: „Kan  du  ikke  hjælpe  mig  at  bekende  Troen 

og  bede  Fadervor!  Jeg  synes,  det  er  saa  sært; 
jeg  kan  ikke  rigtig  huske  det". 

Det  var  ikke  den  vanvittiges  Tale.  "Det  var 
som  Barnet,  der  beder  Fader  eller  Moder  hjælpe 
sig  at  bede  sin  Aftenbøn. 

Saa  bekendte  de  Troen  og  bad  Fadervor,  og 
kort  efter  sov  han  ind. 

,,Aa,  hvor  er  vor  Herre  dog  god",  sagde 
hans  Søster  med  Smil  gennem  Taarer. 

Ja,  vor  Herre  er  god.  Han  kan  vente  i 
mange  Aar  efter  den  Stund,  da  vi  kan  sige:  Nu 
vil  vi  frelses  fra  al  vor  Synd.  Nu  elsker  vi  ikke 
Synden  mere.  Bare  vi  ret  forstod  at  skønne 
derpaa,  og  ret  forstod  at  sige  det  til  de  mange, 
der  trænger  til  at  høre,  at  Gud  er  god  mod  Syn- 
dere. Han  vil  ingen  Synders  Død;  men  at  han 
skal  omvende  sig  og  leve. 


fietrens  33øn. 


I.    Fader  vor,  du  som  er  Himmelen! 

,, Fader  vor"  —  med  disse  to  Ord  fører  Jesus 
sine  Disciple  ind  i  Bønnens  Verden.  Og  med 
disse  to  Ord  stiller  han  dem  retvendt  i  Bønnens 
Verden  —  retvendt  opad  og  retvendt  udad. 

Jeg  holder  mest  af  at  begynde  med  Ordet 
,, Fader";  ti  i  det  har  Jesus  stillet  mig  retvendt 
opad.  Og  det  er  for  mig  det  første.  Det  er 
Hovedsagen.  Det  er  dermed  al  Kristendom  be- 
gynder. 

Med  Ordet  „Fader"  stiller  Jesus  os  paa  Bar- 
nestadet. Naar  du  skal  bede  til  Gud,  saa  maa 
du  komme  som  hans  Barn,  —  som  den,  der  har 
Barneret  og  vil  staa  i  Barneforhold  til  Gud.  Du 
skal  ikke  komme  som  en  Tigger  eller  som  en 
fremmed,  men  som  hans  eget  Barn,  med  Barnets 
fulde  Tillid  og  gode  Tro  til  Faderen,  saa  har  du 
Barnets  Ret  til  at  komme  frem  med  alt,  hvad  der 
ligger  dig  paa  Hjærte,  og  blive  hørt.    ■ 

Denne  Ret  blev  dig  givet  i  den  hellige  Daab, 

da  du  blev  et  Guds  Barn.  Og  at  staa  i  denne 
Barneret  og  begynde  sin  Bøn  med  Ordet:  „Fa- 
der" —  det  er  at  være  retvendt  i  Bønnens  Verden 
opad. 

Med  det  lille  Ord  ,,vor"  stiller  Jesus  os  ret- 
vendt udad.  Det  vil  sige:  Vi  er  alle  Søskende  — 
Børn  af  den  samme  Fader!  Dermed  drager  jeg 
den  hele  Kreds  af  Guds  Børn  med  ind  i  min  Bøn. 
De  er  mine  Søskende.  Men  at  staa  i  Søskende- 
forhold til  andre  Kristne,  er  at  være  retvendt  i 
Bønnens  Verden  udad. 

Det  kristne  Søskendeforhold  er  ikke,  som  det 
burde  og  skulde  være,  og  det  har  hindret  mange 
Børn  i  at  naa  til  Faderen. 

Søskendeforholdet  er  nu  aldrig,  som  det 
burde  og  skulde  være;  men  der  er  dog  to  Omraa- 
der,  hvor  Søskendekærligheden  plejer  at  gøre  sig 
gældende,  —  naar  en  Broders  eller  Søsters  Ret 
og  Ære  krænkes  af  udenforstaaende,  da  er  de  an- 
dre rede  til  Forsvar. 

Lad  os  Kristne  øve  os  lidt  i  at  være  rede  til 
Forsvar,  naar  Medkristnes  Ret  og  Ære  krænkes 
af  Verden,  og  saa  elske  dem  lidt  —  bare  lidt!  De 
er  dog  vore  Brødre  og  Søstre.  Husk,  at  du  ikke 
kan  bede  ,, Fader  vor"  en  eneste  Gang,  uden  at 
du  maa  tage  dem  med  ind  i  din  Bøn. 

Men  at  frembære  sin  Bøn  som  den,  der  staar 
i   Barneforhold    til   Gud   og  Søskendeforhold    til 


97 

Medkristne,    er   at  være  retvendt  i  Bønnens  Ver- 
den.     Der  er  aaben  Adgang  til  Faderen. 

,,Du,  som  er  i  Himmelen".  Det  vil  sige: 
Du,  som  er  deroppe,  hvorfra  det  store  Overblik 
over  Menneskelivet  kan  tages.  Vi  er  ofte  saa 
misfornøjede  med  Begivenhedernes  Gang,  blot 
fordi  vi  ikke  har  det  store  Overblik  over  dem. 
Vi  bor  som  i  en  snæver  Dal.  Udsigten  ind  i 
Fremtiden  er  lukket  for  os.  Du  har  det  store 
Overblik;  derfor  kan  din  Styrelse  blive  den  vise 
Styrelse. 


II.    Helliget  vorde  dit  Navn. 


Guds  Navn  er  vel  i  sig  selv  helligt!  Det  vil 
sige:  der  klæber  ingen  Synd  ved  det  Navn!  Vi 
hverken  kan  eller  skal  øge  Hellighed  til  det;  men 
vi  beder  om,  at  det  ret  maa  blive  agtet,  æret  og 
elsket  som  et  helligt  Navn  i  Verden. 

Som  gode  Børn  maa  vi  agte,  ære  og  elske 
Faderens  Navn  og  bidrage  vort  til,  at  andre  gør 
ligesaa. 

Jeg  mindes  fra  min  Skoletid   en  Dreng,    som 

hed  Ole.      Hans  Fader  var  forfalden    til  Drik,    og 

det  hændte  nu  og  da,  at  de  andre  Drenge  lod  ham 

det  høre.      Men    hvis  Ole    da   kunde  komme  dem 

Evigt  Liv  med  idel  Glæde.  7 

nær,  saa  kunde  der  nok  vanke  et  blaat  Øje  eller 
en  Næsestyver.  Aldrig  har  jeg  sét  Ole  saa  harm, 
som  naar  der  taltes  ilde  om  hans  Fader.  Som  en 
trofast  Søn  værnede  han  om  sin  Faders  Navn. 

Værner  vi  med  barnlig  Trofasthed  om  vor 
himmelske  Faders  Navn?     Jeg  spørger  blot! 

En  Præst  i  England  begyndte  en  Gang  sin 
Prædiken  med  følgende  Fortælling:  „Det  er  fem- 
ten Aar  siden,  at  jeg  var  i  denne  Kirke.  Der  var 
den  Aften  tre  unge  Mennesker,  som  var  kommen 
for  at  drive  Spot  med  Præsten.  De  havde  fyldt 
deres  Lommer  med  Smaasten,  som  skulde  kastes 
efter  ham.  Da  de  havde  hørt  lidt  paa  Prædi- 
kenen, sagde  den  ene:  Lad  os  nu  begynde. 
Hvorfor  skal  vi  høre  paa  den  Dumrian  længere! 
Men  den  anden  sagde:  Lad  os  vente  og  sé,  hvor- 
dan han  kommer  til  Ende  med  dette  Punkt! 
Næppe  var  Præsten  færdig  dermed,  før  han  sagde: 
Det  faldt  netop  ud,  som  jeg  tænkte  —  frisk  Mod, 
kast  nu!  Men  da  sagde  den  tredje:  Jeg  tænker, 
det  er  bedst,  at  vi  opgiver  vor  Plan!  Saa  løb  de 
to  fornærmede  ud  af  Kirken;  men  den  tredje  blev. 
. —  Den  første  af  disse  er  for  nogle  Aar  siden  ble- 
ven hængt  i  Tyburn  som  Falskmøntner.  Den 
anden  sidder  i  dette  Øjeblik  i  Fængsel  her  i  Byen 
som  Morder  og  venter  paa  sin  Dom.  Den  tredje 
. —  det  er  mig!" 

Ja,  saaledes  gaar  det  Spotterne.  Men  de, 
som  agter,  ærer  og  elsker  Faderens  Navn  som  et 
helligt  Navn,   skal   en  Gang  optages  i  Herlighed. 


III.    Tilkomme  dit  Rige. 


Guds  Rige  kom  til  det  danske  Folk  for  over 
tusind   Aar   siden.        Det    kom    til  os  i  vor  Daab. 

Guds  Rige  er  jo  kommen  til  os.  Derfor  er 
det  meningsløst  at  bede  denne  Bøn,  —  saaledes 
har  jeg  hørt  Sværmere  tale. 

Lad  os  sé! 

Saa  længe  Guds  Rige  ikke  er  naaet  ud  over 
Jordens  Kreds  til  alle,  kunde  der  være  god  Me- 
ning i  at  bede  denne  Bøn  for  de  mange  Hedninger 
baade  ude  og  hjemme. 

Eller  vi  kunde  tænke  paa  Guds  Riges  Komme 
i  Herlighed,  saaledes  som  det  skal  komme,  naar 
Jesus  kommer  igen.  Og  hver  af  disse  Tanker 
vilde  give  Bønnen  god  Mening. 

Men  i  første  Tilfælde  vilde  Bønnen  blive  en 
Bøn  for  andre,  og  i  sidste  Tilfælde  vilde  den 
komme  til  at  gælde  en  Frei?itidsbe givenhed y  som 
jeg  næppe  kommer  til  at  opleve. 

Bønnen  vilde  faa  for  lidt  personlig  Værd  for 
mig  i  mit  eget  daglige  Liv.       Jeg  maa  derfor  søge 

at  forbinde  en  anden  Tanke  med  denne  Bøn.  Og 
den  ligger  da  heller  ikke  fjærn. 

Apostlen  siger:  ,,Guds  Rige  er  ikke  Mad  og 
Drikke,  men  Retfærdighed  og  Fred  og  Glæde  i 
den  Helligaand".      (Rom.  14,  17.) 

Retfærdighed,  Fred  og  Glæde  —  aa,  hvor 
trænger  jeg  til  mere  deraf  i  mit  personlige  Liv. 
Jeg  trænger  til  at  blive  mere  og  mere  fyldt  med 
retfærdige,  fredelige  og  glade  Tanker,  —  at  Guds 
Riges  Grundtanke  kan  fylde  min  Sjæl  og  præge 
min  Færd  iblandt  Mennesker. 

Og  det  gør  du  ogsaa! 

Jeg  udelukker  ikke  Tanken  om  Rigets  Ud- 
bredelse eller  dets  Komme  i  Herlighed;  men 
Bønnen  har  først  og  fremmest  personlig  Værd  for 
mig  selv. 


IV.    Ske  din  Vilje,  som  i  Himmelen, 
saaledes  og  paa  Jorden. 


Guds  Vilje  er  altid  god.  Den  er  ,, Faderviljen 
ejegod,  som  Ondskab  kun  har  Knur  imod". 

Men  den  er  ikke  altid  let.  Den  kan  til  Tider 
falde  os  baade  tung  og  stræng. 

Den  var  tung  for  Jesus  i  Getsemane;  men 
han  bøjede  sig  ind  under  den  med  Hengivenhed, 
da  han  sagde:   Ske  ikke  min,  men  din  Vilje! 

,,Aa,  hvor  det  dog  er  tungt;  men  det  maa  jo 
være  Guds  Vilje,  og  saa  skal  vi  jo  finde  os  i  det", 
sagde  en  aldrende  Kvinde  til  mig.  Vi  stod  ved 
hendes  eneste  Barns  —  en  voksen  Søns  Baare. 

Guds  Vilje  kan  ogsaa  synes  os  stræng,  ,,naar 
hellig  Vilje  strammer,  hvad  syndig  Vilje  brod"; 
ti  den  er  ikke  en  vag  Bedstefader- Vi]je,  men  en 
stærk  og  god  og  kærlig  Fader- Vilje. 

Det  gælder  om  at  give  sig  ind  under  Guds 
Vilje;  ti  den  er  den  allerbedste  for  os.  Og  vi 
beder  da  om,  at  denne  Fadervilje  maa  ske  paa 
Jorden,  som  den  sker  i  Himmelen. 

Hvem  er  der  i  Himmelen,  som  gør  Guds 
Vilje?  —  De  hellige  Engle! 

Hvordan  gør  de  Guds  Vilje?  —  Med  Hjær- 
tens  Lyst  og  Glæde! 

Vi  beder  altsaa  om,  at  Guds  Vilje  maa  blive 
gjort  her  paa  Jorden  med  Hj ærtens  Lyst  og  Glæde. 
ikke  tvær  og  treven,  men  glad  og  gærne. 

„Jeg  bad  saa  tidt: 
O,  Gud,  din  Vilje  ske! 
Men  ofte  fik  jeg  dog  at  se, 
Jeg  mente  kun  min  egen". 

Saa  bliver  det  tungt  at  leve;  men  kan  vi  ret 
bede  om,  at  Guds  Vilje  maa  ske  og  prøve,  paa  at 
gøre  den  med  Glæde,  saa  bliver  det  lyst  selv  i 
tunge  Dage.  Der  kommer  en  Engel  fra  Himme- 
len for  at  trøste  os. 

V.    Giv  os  i  Dag  vort  daglige  Brod. 


Gud  kan  give  dagligt  Brød  paa  underfuld 
Maade.  Igennem  40  Aar  mættede  han  Israel  i 
Ørkenen  med  Manna,  som  han  lod  falde  ned  fra 
Himmelen.  Han  lod  Ravnene  bringe  Brød  og 
Kød  hver  Morgen  og  hver  Aften  til  Profeten  Elias 
ved  Bækken  Krit.  Og  Krukken  fyldtes  hver  Dag 
med  Mel  og  Skaalen  med  Olie  hos  Enken  i  Sa- 
repta,    saa  længe  Elias  var  hos  hende. 

Men  som  Regel  giver  Gud  os  dagligt  Brød 
igennem  vort  Arbejde.  Men  her  vil  mange  sige: 
Hvad  jeg  ved  haardt  Slid  har  vundet,  kan  jeg 
ikke  betragte  som  givet  af  Gud. 

Maa  jeg  spørge:  Hvem  har  givet  dig  Kræfter 
til  at  arbejde?  Hvem  har  nedlagt  Spirekraft  i 
Sædekornet  og  Modtagelighed  derfor  i  Jorden? 
Hvem  giver  Lykke  og  Velsignelse  til  Arbejdet, 
Regn  og  frugtbare  Tider?  Mon  ikke  Gud!  ,,Han 
lader  Græs  gro  for  Kvæget  og  Urter  til  Menne- 
skets Tjeneste  for  at  frembringe  Brød  af  Jorden". 
(Sal.  104,  T4.) 

Det  er  Gud,  der  er  den  givende,  ogsaa  hvor 
vi  faar  vort  daglige  Brød  igennem  vort  Arbejde. 
Det  maa  vi  aldrig  glemme. 

Saa  hedder  det  ,,i  Dag"  —  blot  ,,i  Dag".  — 
Ja,  hvad  skal  jeg  sige:  Herre!  lær  du  os  den 
rette  Nøjsomhed  og  Tillid  til  dig,  saa  at  Nærings- 

sorger  for  de  kommende  Dage  ikke  skal  gøre  os 
Dagen  ,,i  Dag"  knugende  tung  at  leve. 

,,Os"  og  „vort"  skal  minde  os  om,  at  vi 
beder  ikke  blot  for  os  selv,  men  for  hele  Guds 
Børneflok,  —  .  ogsaa  de  mange  fattige  Guds 
Børn,  der  ikke  véd,  hvorfra  de  skal  faa  Føden  ,,i 
Dag",  —  maaske  Gud  netop  vil  give  dem  Brø- 
det gennem  os.  —  Der  var  en  rig  Mand,  som  bad 
Gud  give  de  fattige  noget  til  at  leve  af.  Hans 
lille  Søn  hørte  derpaa  og  sagde:  ,, Fader,  hvis  jeg 
havde  saa  megen  Hvede  paa  Loftet  som  du,  saa 
vilde  jeg  selv  give  dem  noget". 

Saa  er  det  ,,Brød"  —  ikke  Guld  og  Stads, 
men  det,  der  hører  til  Legemets  Næring  og  Nød- 
tørft, vi  beder  om.  I  en  Meddelelse  fra  Alaska 
bed  det,  at  man  der  havde  fundet  de  rigeste 
Guldlejer  i  Verden.  Der  var  Gnid  i  Mængde; 
men  Arbejderne  døde  af  Sult.  Guldet  kunde  ikke 
spises,  og  det  kunde  ikke  omsættes  i  Brød. 

Saa  lad  os  nøjes  med  at  søge  det  daglige  Brød- 
og  modtage  det  med  Tak  til  Gud. 


VI.    Forlad  os  vor  Skyld, 
som  og  vi  forlade  vor 3  Skyldnere. 


, Forlad  os  vor  Skyld"  —  det  er  Bønnen  om 
at  vi    ikke   skal   gaa   og  bære  paa   en    knugende 

Syndebyrde  fra  Dagene,  der  er  gaaede,  eller  fra  i 
Dag,  men  maa  leve  under  Syndsforladelsens 
Naade.  Da  er  Sjælen  fri  som  Fisken  i  Havet  og 
Fuglen  i  Luften. 

,,Som  og  vi  forlader  vore  Skyldnere"  volder 
Vanskeligheder  for  mange.  Er  det  Meningen,  at 
Gud  skal  tilgive  os  i  samme  Maal,  som  vi  tilgiver 
vore  Medmennesker.  Nej,  den  Tilgivelse  kunde 
ingen  af  os  nøjes  med.  Det  betingende  ligger  i 
Bønnens  indre  Sammenhæng. 

Først  vil  vi  da  sige:  Det  er  Bøn  altsammen. 
Og  Bønnen  danne?'  et  hele,  om  hvilket  vi  kan 
sige:  Hvad  Jesus  har  sammenføjet,  skal  vi  ikke 
skille  ad. 

Vi  beder  først  om,  at  Gud  vil  lade  Naade 
gaa  for  Ret  overfor  os.  ,,Som  vi  ogsaa  forlader 
vore  Skyldnere"  er  Bøn  om,  at  vi  maa  faa  Sind 
og  Hjærte  til  at  lade  Naade  gaa  for  Ret  overfor 
vore  Medmennesker,  saa  at  det  kan  kendes  paa 
os,  at  vi  er  Børn  af  vor  himmelske  Fader,  der  la- 
der sin  Sol  opgaa  over  onde  og  gode  og  lader 
regne    over    retfærdige     og    uretfærdige.        (Mat. 

5>  450 

Bønnens  gribende  Alvor  ligger  deri,  at  vi 
forspilder  vor  egen  Tilgivelse  hos  Gud,  hvis  vi 
ikke  vil  ind  i  den  Tankegang  at  lade  Naade  gaa 
for  Ret  overfor  vore  Medmennesker.  ,,  Forlader 
I  Menneskene  deres  Overtrædelser,  saa  skal  eders 

himmelske  Fader  og  forlade  eder.  Men  forlader 
I  ikke  Menneskene  deres  Overtrædelser,  saa  skal 
•eders  Fader  ikke  heller  forlade  eders  Overtrædel- 
ser".     (Mat.  6,  14—15.) 

Det  er  denne  indre  Sammenhæng  mellem 
Tilgivelsen  fra  Gud  og  vor  Tilgivelse  overfor  vore 
Medmennesker,  som  Jesus  skildrer  for  os  i  Lig- 
nelsen om  den  gældbundne  Tjener.  Vi  lægger 
her  Mærke  til,  at  Tilgivelsen  gives  først  af  Kongen 
uden  indskrænkende  Betingelser:  ,,A1  din  Gæld 
eftergav  jeg  dig,  fordi  du  bad  mig.  Burde  da 
ikke  ogsaa  du  have  forbarmet  dig  over  din  Med- 
tjener, ligesom  jeg  forbarmede  mig  over  dig"'. 
(Mat.  18,  32—330 

Tjeneren  havde  Ret  til  de  100  Penninge; 
men  han  vilde  ikke  lade  Naade  gaa  for  Ret  over- 
for sin  Medtjener,  som, Kongen  havde  gjort  over- 
for ham.  Han  vilde  nok  modtage  Kongens  Gave, 
men  ikke  hans  Sindelag. 

Og  det  er  det,  Jesus  vil  sige  til  os:  Hvis  I 
vil  have  min  Faders  Gave,  saa  maa  I  tillige  tage 
hans  Sindelag. 

I  denne  Bøn  beder  vi  om  begge  Dele. 


VII.    Led  os  ikke  i  Fristelse. 


,, Ingen  sige,  naar  han  fristes:     jeg    fristes   af 
Gud,    ti  Gud   fristes   ikke  af  det  onde;     men    han 

frister  heller  ingen ".  (Jak.  1,13.)  Djævelener 
Fristeren.      Dette  maa  fastholdes. 

Naar  Gud  stiller  os  overfor  det  onde,  da  sker 
dette  for  dit  prøve  og  øve  os  i  Kampen  med  det  og 
føre  os  styrkede  ud  af  den. 

Naar  Djævelen  stiller  det  onde  frem  for  os, 
da  er  det  for  at  friste  os  til  Fald  og  om  mulig 
Frafald  fra  Gud. 

Vi  beder  da  i  denne  Bøn:  Herre,  før  du  os 
saaledes  igennem  Livet,  at  vi  ikke  kommer  ind  i 
Livsforbindelser  eller  Livsforhold,  hvorved  vi 
kunde  blive  fristede  af  Djævelen  til  Frafald  fra 
dig,  men  maa  i  al  vor  Færd  blive  bevarede  som 
dine  Børn. 

Eller  for  at  bruge  Luthers  Ord:  ,,Gud  frister 
vel  ingen;  men  vi  beder  i  denne  Bon,  at  Gud  vil 
beskærme  og  bevare  os,  paa  det  Djævelen,  Ver- 
den og  vort  Kød  ikke  skal  bedrage  os  eller  for- 
føre os  til  Vantro,  Fortvivlelse  og  anden  stor 
Skændsel  og  Last,  og  hvis  vi  anfægtes  dermed,  at 
vi  dog  til  sidst  maa  vinde  og  beholde  Sejr. il 


VIII.    Men  fri  os  fra  det  onde. 


Det  vil  sige:   »Fra    alt    det,    der    stammer  fra 
Djævelen.      Fri  os  fra  alt  dette,  selv  om  det  kom- 


107 

mer  under  nok  saa  uskyldige  Former  og  tager  sig 
nok  saa  yndigt  ud. 

Og  Gud  kan  frelse  os  fra  det  onde,  selv  om 
Faren  bliver  overvældende  stor.  Han  frelste 
David  fra  Sauls  Haand,  Daniel  fra  Løvernes  Rov- 
lyst og  de  tre  Mænd  fra  den  gloende  Ovn.  Saa- 
ledes  kan  han  frelse  endnu,  og  det  er  hans  Lyst  at 
fri  os  fra  alt  det  onde  og  frelse  os  hjem  til  sit  him- 
melske Rige. 


IX.    Ti  dit  er  Riget,  Magten  og  Æren  i  Evighed! 
Amen! 


,,Dit  er  Riget  og  Magten".  —  Der  har  været 
mange  mægtige  Riger,  store  i  Udstrækning  og 
herlige  at  sé  til.  Men  deres  Magt  og  Herlighed 
har  været  som  Græsset  og  dets  Blomst.  De  fal- 
mede alle  og  faldt.  De  hørte  alle  Tiden  til,  og 
ingen  af  dem  raadede  længere  end  Gud  tillod  det. 
Riget,  som  er  af  Gud,  hører  Evigheden  til.  Dets 
Herlighed  visner  ikke.  Det  er  grundlagt  paa 
Guds  Almagt.  Dets  Magt  er  uforgængelig.  Det 
kan  ikke  falde. 

Derfor  tilkommer  „Æren"  vor  Gud.  Han 
har  gjort  os  til  Borgere  i  dette  evige,  uforgænge- 
lige Rige.  Ja,  mere  end  det.  Han  har  gjort  os 
til  sine  Børn  med  Arveret  til  al  Rigets  Herlighed. 

Derfor  synger  vi:  ,,A1  Æren  er  Guds  over  højeste 
Sky". 

„Amen!"  Det  betyder,  at  det  staar  urokke- 
lig fast.  Det  skal  ske  altsammen.  Ja,  det  er  vor 
Børneret,  at  det  sker  altsammen,  hvad  vi  i  denne 
Bøn  har  bedet  om. 


„Gud  giv  mig  Bornekaar!  Gud,  lær  mig  „Fadervor"  ! 
Lær  mig  som  Barn  hos  dig  at  drage  Aande! 
Lær  mig  i  Sorg  og  Savn  at  nynne  paa  det  Navn, 
Der  raader  Bod  paa  hver  en  Ve  og  Vaande!" 


£it>  for  Bekymringer  frit. 

(Mat.  6,  24—34.) 


I.    De  to  Herrer. 

,, Ingen  kan  tjene  to  Herrer".  Det  vil  altsaa 
sige,  at  ingen  gør  det.  Det  er  en  Umulighed,  si- 
ger Jesus.  Der  kan  ikke  blive  noget  virkeligt 
Tjenerforhold,    hvor  Mennesker   forsøger  derpaa. 

De  to  Herrer,  vi  har  at  vælge  imellem,  blev 
nævnede  for  os  i  vor  Daab. 

Den  ene  Herre  er  Jesus  Kristus,  hvis  Navn 
vi  nævner  med  Hjærtens  Glæde,  fordi  han  er 
traadt  os  i  Møde  i  vor  Daab  som  den  gode  Herre, 
der  byder  os  Syndernes  Forladelse  med  Liv  og 
Salighed. 

Den  anden  Herre  er  Djævelen,  hvis  Navn  vi 
nævner  med  Gru,  fordi  det  er  Udtryk  for  Syndens 
og  Ondskabens  Vælde.  Han  er  Guds  og  alt  det 
godes  svorne  Fjende  og  Modstander  af  vor  evige 
Frelse. 

Disse  to  Herrer  er  hinanden  absolut  modsatte. 
Og  saaledes  er  deres  Riger. 

Jesus  er  Herre  i  Livets  og  Lysets  Rige,  hvor 
Kærlighed  og  Sandhed  raader,  og  hvor  alt  godt 
hører  hjemme.  Mod  dette  Rige  med  dets  Her- 
lighed og  Glæde  stunder  det  bedste  i  os  selv.  Og 
Menneskehjærtet  finder  ikke  Fred,  før  det  hviler 
i  dette  Rige  med  dets  Salighed  og  Glæde. 

Det  andet  Rige  er  Syndens  og  Dødens  Rige. 
Det  rummer  al  Syndens  Ondskab,  al  Forførelsens 
Kunstgreb,  al  Helvedes  Gru. 

Du  kan  ikke  være  Borger  i  begge  disse  to 
Riger;  men  du  kan  leve  saa  nær  ved  Grænsen 
imellem  dem,  at  det  bliver  uklart,  i  hvilket  af  de 
tvende  Riger,  du  egentlig  hører  hjemme.  Det  vil 
sige:  Du  kan  aandeligt  talt  føre  et  Grænsefolks 
ulykkelige  Liv! 

Sønderjyderne  véd,  hvad  det  vil  sige  at  være 
Grænsefolk,  timeligt  talt.  Tusinder  af  Ulykker 
og  Plager  er  komne  over  dem,  fordi  de  var 
Grænsefolk. 

Mangfoldige  Mennesker  vælger  at  leve  paa 
Grænsen  af  Menighedslivet  og  Verdenslivet.  Saa 
kan  de  være  med  baade  her  og  der;  men  de  er 
ikke  rigtig  hjemme  noget  af  Stederne.  Deres 
hele  Færd  er  tvivlsom.  MaLgfoldige  Plager 
kommer  over  dem,  fordi  de  vælger  Grænsefolkets 
ulykkelige  Liv.  Der  kommer  en  Hær  af  Bekym- 
ringer for,  hvad  de  skal  spise  og  drikke,  og  hvor- 
med de  skal  klæde  sig.       De    har   jo    ingen  rigtig 


Hjemstedsret  i  Guds  Rige.  De  staar  ikke  i  virke- 
lig Tjenerforhold  til  den  Gud,  der  oplader  sin 
milde  Haand  og  mætter  alt  det,  som  lever,  med 
Velbehag. 

Til  saadanne  vil  jeg  sige:  Bort  fra.  Grænse- 
linien mellem  Lysets  og  Mørkets  Rige.  Længere 
ind  i  Jesu  Kristi  Rige,  hvor  Retfærdighed  og 
Fred  og  Glæde  bor.  Saa  kommer  du  med  det 
samme  længere  bort  fra  de  timelige  Bekymringers 
Hær.  Du  kommer  ind  under  Forjættelsen,  at 
alle  disse  Ting  skal  tillægges  dig. 

Ja,  bort  fra  det:  At  leve  paa  Grænsen  af  Me- 
nighedslivet og  Verdenslivet!  Tjen  den  Herre  Jes  tis 
Kristus  og  ham  alene.  Det  er  det  første  Skridt 
fremad  mod  et  ,,Liv  for  Bekymiinger  frit". 


II.    Hirrmelens  Fugle. 


Dernæst  siger  Jesus:  Gaa  ud  i  den  frie  Na- 
tur! ,,Sér  til  Himmelens  Fugle.  De  saa'  ikke  og 
høste  ikke  og  sanke  ikke  i  Lader,  og  eders  him- 
melske Fader  føder  dem.  Er  I  ikke  meget  mere 
end  de?" 

Fuglen  er  fremgaaet  af  Jordens  Støv  ved 
Guds  Skaberord.  Du  er  dannet  af  hans  Skaber- 
haand  og  indblæst  Livsaande  af  ham.     Du  er  skabt 


112 

i  hans  »Billede  og  efter  hans  Lignelse.  Du  er  af 
Guds  Slægt.  Ja,  som  et  troende  og  døbt  Men- 
neske er  du  hans  Barn.  Fuglen  er  kun  hans 
Skabning.  Du  er  meget  mere  end  den.  Skulde 
han  da  ikke  sørge  for  dig,  sit  eget  Barn,  —  han, 
som  sørger  for  Himmelens  Fugle? 

Saa  lær  da  af  Himmelens  Fugle  den  glade 
Sorgløshed  med  Hensyn  til  de  timelige  Ting.  Din 
Fader  véd,  at  du  har  disse  Ting  behov.  Du  skal 
ikke  ligne  Fuglen  deri,  at  du  ikke  skal  saa  og 
høste.  Men  du  skal  ligne  Fuglen  deri,  at  du  ikke 
lader  Bekymringerne  for  Fremtiden  hindre  dig  i  at 
være  glad  og  frejdig  i  Dag. 

Dernæst  skal  du  lære  af  Fuglen  at  synge  af 
fulde  Bryst.  Den  synger  sin  Skabers  Pris.  Men 
det,  der  gør  dens  Sang  saa  skøn,  er,  at  den  ud- 
synger, hvad  der  bor  i  den.  Der  er  ikke  noget 
løjet  eller  falskt  i  dens  klare  Tonedrag.  Den  syn- 
ger ud  af  det,  som  Skaberen  har  nedlagt  i  den}  saa 
sandt  og  ukunstlet. 

Saaledes  skal  du  lære  at  synge  Skaberens 
Pris.  Men  saaledes  bliver  din  Sang  kun,  naar 
det  er  Gudsbarnet  i  dit  Bryst,  der  synger.  Kun 
Gudsbarnet  i  dig  kan  synge  Guds  Pris  med  Gud 
velbehagelige  Toner.  Alt  det  andet  i  dig  vil  give 
falske  og  skrattende  Toner,  det  være  nok  saa  me- 
get smykket  med  Kunst  og  Triller.       Lovprisnin- 

gen  mangler   det   indre    Sandhedspræg,    den    gri^ 
bende  Ynde. 

At  synge  ud  af  noget  tillært  har  ingen  synder- 
lig Betydning.  Det  kan  maaske  nok  daare  Men- 
nesker, især  saadanne,  der  ikke  har  Øre  for  Klan- 
gen. Men  naar  vi  som  Guds  Børn  udsynger, 
hvad  der  bor  i  os,  da  lytter  Guds  Engle  med 
Fryd,  og  Faderhjærtet  i  det  høje  glæder  sig  over 
Børnenes  Lovsang. 

„Og  sig  det  til  hver  Fugl  paa  Jord 

Og  sig  til  alle  Englekor, 

Hvis  Sang  livsaligst  klinger, 

At  du  med  dem  i  Væddestrid 

Vil  prise  Gud  til  evig  Tid 

For  Aande,  Røst  og  Vinger!'4 


Ja,  Himlens  Fugle,  Guds  Børn  paa  Jord  og 
Englene  i  det  hoje  kappts  i  Væddestrid  om  at 
synge  Guds  Pris.  Og  vi  tr  som  Guds  Børn  be- 
stemte til  at  sejre. 

Gudsbarnets  Lovsang  med  Forløsningens  dybe; 
takke  fyldte  Tone  skal  være  lifligtre  for  Faderhjær- 
tet end  Englenes.  Men  det  b  i  er  den  kun,  naar 
vi  synger  ud  af  det,  som  Gud  har  nedlagt  i  os  i 
den  hellige  Daab,  saa  at  Gudsbarnet  i  vort  Bryst 
faar  Lov  til  at  synge  frit  og  ukunstlet  —  som  Fug- 
len under  Himmelen. 

Evigt  Liv  med  idel  Glæde.  8 

III.    Markens  Blomster. 


,, Betragter  Liljerne  paa  Marken,  hvorledes 
de  vokser.  De  arbejder  ikke,  spinder  ikke!  Men 
jeg  siger  eder,  at  end  ikke  Salomon  i  al  sin  Her- 
lighed var  saa  klædt  som  én  of  dem.  Klæder  da 
Gud  saaledes  det  Græs  paa  Marken,  som  er  i  Dag 
og  i  Morgen  kastes  i  Ovnen,  skulde  han  ikke  me- 
get mere  klæde  eder  i  lidet  troende.  Derfor  skulle 
I  ikke  bekymre  eder  og  sige:  hvad  skulle  vi  æde? 
eller:  hvormed  skulle  vi  klæde  os?4' 

Atter  et  Træk  fra  Naturen,  hvorved  Jesus  vil 
hjælpe  os  til  at  give  Bekymringerne  Rejsepas  og 
slaa  vor  Lid  til  Gud,  der  klæder  Markens  Blom- 
ster saa  herligt,  at  end  ikke  Israels  rigeste  Konge 
var  klædt  som  én  af  dem.  Du  er  dog  meget  mere 
end  en  Lilje  paa  Marken.  Skulde  Gud  virkelig 
klæde  Liljen,  der  er  bestemt  til  at  visne,  og 
glemme  dig,  der  er  bestemt  til  at  leve  evigt?  Nej, 
det  er  umuligt! 

Men  hvordan  kan  Jesus  sige,  at  Markens 
Lilje  er  finere  klædt,  end  Salomon  var.  Hans 
Kongedragt  var  sikkert  straalende  herlig,  besat 
med  Guld  og  Diamanter.  Men  hvad  er  da  For- 
skellen? 

Salomons  Dragt  var  virket  ved  Menneskekunst 
og  paahængt  af  Menneskehænder. 

Liljens  Dragt  er  vokset  ud  af  det,  som  Skaberen 

har  nedlagt  i  Kærnen.  Og  hvor  det  af  Skaberen 
nedlagte  udfolder  sig  efter  sin  egen  indre  Natur, 
der  maa  al  menneskelig  Kunst  blegne.  Derfor 
blegner  Salomons  Kongedragt  ved  Siden  af  Liljen. 

Men  i  dig  har  Gud  nedlagt  noget  langt  her- 
ligere end  i  Liljen.  Du  er  et  Billede  af  Gud  i  det 
høje.  Og  dette  er  genfødt  i  den  hellige  Daab. 
Hvor  det  af  Gud  nedlagte  i  Daaben  genfødte  kom- 
mer frem  i  Mennesket,  der  maa  Liljen  paa  Marken 
blegne.      Den  maa  blegne  for  Gudsbarnets  Ynde. 

Læg  Vægten  paa  at  faa  Gudsbarnets  Ynde 
frem,  efter  dets  egen  indre  Natur,  saa  vil  Bekym- 
ringerne for  den  paahængte  Klædedragt  blive 
færre.  Vi  naar  aldrig  saa  højt  som  Salomon  i 
Klædedragt;  men  vi  er  bestemte  til  at  overgaa 
Liljen  i  Herlighed.  Dette  sker  kun,  naar  Guds- 
barnet  faar  Lov  til  at  vokse  og  udfolde  sig  efter 
sin  egen  indre  Art. 

Det  hedder  om  Jesus,  at  han  voksede  i  Yn- 
dest hos  Gud  og  Mennesker.  Ikke  fordi  han 
hængte  en  hel  Del  paa  sig  af  fine  Klæder  eller 
fromme  Talemaader.  Men  fordi  Gudsbarnet  i 
ham  voksede  efter  sin  egen  indre  Natur. 

Saa  fæst  du  din  Opmærksomhed  derpaa,  og 
Bekymringerne  for  det,  du  skal  hænge  paa  dig, 
vil  reduceres  ganske  betydeligt. 

IV.    Lev  en  Dag  ad  Gangen 


,, Bekymrer  eder  derfor  ikk^  for  den  anden 
Morgen;  ti  den  Dag  i  Morgen  skal  bekymre  sig 
for  sit  eget!     Hver  Dag  har  nok  i  sin  Plage". 

Det  vil  sige:  Lev  en  Dag  ad  Gangen!  Naar 
<3u  staar  op  om  Morgenen,  saa  skal  du  ikke  be- 
læsse din  Sjæl  med  Tanken  om,  hvordan  du  skal 
komme  Vinteren  igennem,  men  tage  den  Tanke 
op:  Hvordan  skal  jeg  nu  faa  Dagen  ,,i  Dag"  levet 
som  et  Guds  Barn  til  Herrens  Ære? 

Jeg  sad  en  Dag  ved  en  aldrende  Kvindes  Sy- 
geleje. ,,Ja,  nu  kommer  vi  jo  nok  over  denne  Uge; 
men  saa  gaar  Pigen,  og  saa  forstaar  jeg  ikke, 
hvordan  det  skal  gaa.  Jeg  gruer  for  næste  Uge", 
sagde  hun. 

Bekymringerne  for  næste  Uge  tyngede  mere 
paa  hende  end  selve  Sygdommen. 

Og  saaledes  med  mangfoldige  Mennesker. 
Man  samler  Fremtidens  tusinde  Vanskeligheder 
om  sig  i  Dag.  De  fleste  Plager  kommer  ikke  fra, 
hvordan  jeg  skal  komme  over  ,,i  Dag",  for  den 
Dag  i  bag  kommer  jeg  endda  nok  over;  men 
hvordan  skal  jeg  komme  over  de  mange  andre 
Dage. 

Tag  én  Dag  ad  Gangen.  Hver  Dag  har  nok 
i  sin  egen  Plage,  siger  Jesus. 

To  Farmere  mødtes  oppe  i  Wisconsin.    ,,Det 

er  dog  en  dejlig  Høst,  vi  har.  Der  er  Guds  Vel- 
signelse af  alle  Slags",  sagde  den  ene.  ,,Ja,  men 
hvem  skal  købe  alt  det,  vi  avler",  sagde  den  an- 
den. Bekymringerne  for  mulige  lave  Priser  til 
Efteraaret  havde  allerede  frataget  ham  Glæden 
over  Sommerdagens  Velsignelse. 

(9,  Menneskebarn!  Glæd  dig  dog  ved  de?i  Vel- 
signelse^ som  Dagen  i  Dag  bringer  dig.  Og  lad 
dig  nøjes  med  de  Besværligheder,  som  den  byder  dig. 

Den  hellige  Antonius,  der  levede  som  Ene- 
boer i  Ægypten,  havde  en  Gang  et  Syn,  hvori  der 
blev  sagt  ham,  at  der  i  Alexandria  levede  en  Sko- 
mager, der  var  bedre  Kristen  end  han.  Antonius 
stod  straks  op,  gik  til  Byen  og  fandt  Skomageren. 
„Min  kære  Mand",  sagde  han,  ,,sig  mig  dog, 
hvordan  du  tilbringer  din  Tid?"  Og  Skomageren 
svarede:  ,,Om  Morgenen,  naar  jeg  staar  op,  be- 
der jeg  for  alle  og  takker  Gud  for,  at  han  har  gjort 
mig  store  Synder  salig,  og  saa  passer  jeg  mit  Ar- 
bejde, glad  ved  Kone  og  Børn".  —  ,,Ja,  Søn", 
sagde  den  hellige  Antonius,  ,,ved  enfoldig  Bøn  og 
et  barnligt  Hjærte  kom  du  saa  videre  end  jeg  ved 
mange  Aars  Faste  og  Spægelse". 

Men  den  Skomager  levede  en  Dag  ad  Gangen 
og  levede  den  som  et  Guds  Barn  fra  Morgenstun- 
den af. 

Det  var  saa  en  Anvisning  til  fire  Kæmpe- 
skridt fremad  mod  et  Liv  for  Bekymringer  frit : 

Vælg  Jesus  til  din  Herre  og  vogt  dig  for 
Grænselivet. 

Syng  din  Skabers  Pris  af  fulde  Bryst  —  som 
Fuglen. 

Udfold  det,  som  Gud  har  nedlagt  i  dig,  — 
som  Liljen. 

Og  lev  én  Dag  ad  Gangen  som  et  Guds  Barn 
fra  Morgenstunden  af. 


„Hvad  skal  jeg  sige,  naar  jeg  gaar 
Blandt  Blomsterne  i  Enge, 
Naar  Fuglesangen  sammenslaar 
Som  tusind  Harpestrænge. 

Hvad  skal. jeg  sige?     Mine  Ord 
Vil  ikke  meget  sige. 
O,  Gud!  hvor  er  din  Visdom  stor, 
Din  Godhed,  Kraft  og  Rige. 

Op,  stemmer  alle  Folk  paa  Jord 
Med  Frydetoner  sammen: 
Halleluja!  Vor  Gud  er  stor! 
Og  Himlen  svarer:  Amen!" 


CUIe  Dagny. 


Lille  Dagny  —  hvem  er  hun?  —  Den  sjette  i 
Rækken  af  vor  Børneflok  —  føde  d.  2.  Marts  1903 

—  død  d.  29.  Juni  1904. Hun  lærte  hver- 
ken at  tale  eller  gaa. 

Men  smile  kunde  hun! 

Hun  havde  det  reneste  og  fineste  Barnesmil, 
vort  Hjem  nogen  Sinde  har  ejet.  Og  det  vil  blive 
savnet  af  os  alle. 

Men  alligevel  klager  vi  ikke,  som  om  en  stor 
Ulykke  var  sket,  —  ej  heller  som  om  et  tilfældigt 
Uheld  var  indtruffet. 

Vi  er  forvissede  om,  at  Gud  ogsaa  igennem 
dette    har  styret   i  faderlig  Kærlighed  og  Visdom 

—  baade  mod  hende  og  os. 

Nu  er  lille  Dagny  hjemme  hos  Gud,  hvor  hun 
som  en  Lilje  skal  faa  Lov  til  at  blomstre  uforstyr- 
ret, og  hvor  hendes  lille  Barnesjæl  skal  vokse  til 
Kristi  Fyldes  Maal  af  Vækst. 

Vi  føler  ikke,  som  hun  er  tabt  for  os.  Vi 
ejer  hende;     men    paa  den  anden  Side:     Hun    vil 

knytte  os  fastere  til  Livet  paa  Evighedskysten. 
Derfor  kan  vi  sige  Gud  Tak  —  ogsaa  for  lille 
Dagny.  —  Og  saa  synger  vi  med  lidt  af  Sorgens 
Vemod  og  meget  af  de  Kristnes  Glæde: 

„Nu  ledet  er  vor  lille 
I  Herrens  Lystgaard  ind; 
Der  hvile  du  dig  vilde 
For  Verdens  Kastevind. 
Nu  kan  for  Gud  du  kvæde 
I  Klarhed  som  en  Sol, 
Hvor  alt  er  Lys  og  Glæde 
Om  Lammets  Kongestol ! 

Vi  under  dig  den  Lykke 
Og  stunder  did  i  Tro, 
Hvor  ingen  Sorger  trykke, 
Og  ingen  Torne  gro 
Det  bli'r  et  saligt  Mode, 
Naar  vi  skai  kendes  grant, 
Hvor  aldrig  nogen  døde, 
Hvor  alt  er  rent  og  sandt. 

Der  visner  aldrig  Lovet 
I  Edens  Rosenvaar; 
Hvad  sygt  her  sank  i  Støvet 
Med  Sundhedssmil  opstaar; 
Der  skal  os  intet  skille, 
Der  ser  vi  Livets  Drot, 
Som  hjem  dig  hente  vilde 
Til  Bolig  paa  sit  Slo":. 

Ja,  dyrebare  lille, 
I  Herrens  Haand  sov  sødt! 
Han  gør  vor  Sorrig  stille, 
Nu  har  ham  selv  du  mødt, 
Har  selv  nu  hørt  ham  sige: 
Kom  hid  til  mig,  I  smaa! 
Just  eders  er  mit  Rige, 
Som  end  saa  lidt  forstaa! 


En  af  vore  Venner,  som  havde  besøgt  os  lige 
før  Dagny  døde,  skriver  til  os: 

„Saa  er  lille  Dagny  død.  Vi  deler  eders 
Sorg  med  eder;  vi  forstaar,  hvor  haardt  det  maa 
være  at  miste  en  saadan  lille  „Guds  Gave".  Hun 
er  den  af  alle  eders  Børn,  hvis  Ansigtstræk  jeg 
husker  bedst.  Hun  saa*  paa  os  med  sine  rolige 
Barneøjne,  og  nu  synes  det  mig,  som  om  de  saa' 
saa  langt,  saa  langt.  De  dvælede  jo  ogsaa  her 
kun  en  lille  Stund  for  saa  at  aabnes  for  Alherlig- 
.heden  i  Guds  Rige.  En  lille  spinkel  Blomst  har 
Herren  plukket  her  i  sin  Urtegaard.  Nu  er  den 
omplantet  i  Gudshaven.  Der  skal  I  en  Gang 
skue  hende  med  Undren  og  ogsaa  med  Tak.  ,,Ja, 
Gud  ske  Lov  i  Vorherres  Stad  for  evigt  samles  de 
Hjærtenskære".  —  Hvor  har  vi  Mennesker  dog 
Livet  kært;  men  mest  faar  vi  det  dog  kært,  naar 
vi.  ser  det  som  det  evige  Liv.  Det  véd  jeg  jo,  at  I 
gør.  —  I  savner  nu  eders  lille  Pige   at   hygge   om 

og  at  værne  for;  nu  hygger  og  værner  Guds  Engle 
om  hende.  Livet  kan  vi  ikke  værne.  Gud  ske 
Lov  at  vor  Frelser  kan  det.  —  En  Gave  og  en 
Opgave  er  taget  fra  eder.  En  Gave  giver  Gud 
eder  igen  i  Samfundet  med  Himlen  ved  eders  lille 
Dagny,  og  en  Opgave  i  at  sige:  ,, Herrens  Navn 
være  lovet".  —  Guds  Styrke  og  Fred  være  med 
eder,  kære  Venner,  i  Sorgen.  Han  bevare  nu 
eder  og  alle  eders,  saa  I  kan  mødes  igen^med  lille 
Dagny  i  hans  Rige. 

Kærlige  Hilsener  i  Jesu  Navn". 


Din  Sjcels  Dærb. 

,,Hvad  gavner  det  Mennesket,  om  han  vinder 
den  ganske  Verden,  men  tager  Skade  paa  sin 
Sjæi?  Eller  hvad  kan  et  Menneske  give  til  Ve- 
derlag for  sin  Sjæl?"     (Mat.  16,  26). 

Den  første  Tanke  er  Tanken  om  Menneske- 
sjælens uendelige  Værd. 

Jesus  lægger  hele  Verden  med  dens  Guld  og 
Ædelstene,  dens  Kunst  og  Videnskab,  dens  umaa- 
deligé  Værdier  i  Skov  og  i  Prærieland  paa  den 
ene  Vægtskaal  —  paa  den  anden  en  Menneske- 
sjæl, Og  saa  siger  han:  Sé  al  denne  Herlighed! 
Betragt  det  altsammen,  du  higende  Menneske- 
barn!    Det  kan  ikke  veje  op  mod  din  Sjæl. 

Fra  Menneskesjælen  stammer  alt  stort  og 
skønt  i  Menneskelivet.  Gennem  den  er  alle  ædle 
Tanker  og  store  Ideer  sat  ind  i  Livet.  Ethvert 
Kunstværk  er  formet  i  en  Menneskesjæl,  før  det 
er  blevet  malet  paa  Lærredet,  mejslet  i  Marmor 
eller  skrevet  i  en  Bog.  Det  er  Menneskesjælens 
Præg,  der  giver  Værket  sit  Værd. 

Respekt  for  Sjælsfiræget,  hvor  du  møder  det. 
Men  først  og  fremmest  Respekt  for  Sjælen  selv. 
Den  har  Evighedsværd.  At  tage  Sjæleskade  er 
at  tage  evig  Skade,  som  ikke  kan  oprettes  eller 
erstattes  med  timelige  Værdier. 

Den  anden  Tanke  er  Tanken  om  at  give  Ve- 
derlagfor din  Sjæl. 

Hvor  denne  dyrebare  Sjæl  kræves  af  dig,  der 
kan  du  ikke  give  noget  andet  som  Vederlag.  Der 
gives  ikke  noget  i  hele  den  vide  Verden,  der  har 
Værdi  nok  til  at  være  Vederlag  for  en  Menneske- 
sjæl. Ej  heller  er  der  noget,  der  kan  være  Ve- 
derlag for  Sjælspræget  i  dit  Virke. 

Dersom  du  skylder  en  Mand  10  Bushels 
Hvede,  saa  kan  du  give  ham  20  Bushels  Majs 
elier  kontante  Penge  som  Vederlag,  og  han  vil 
finde,  at  han  faar  fuldt  Vederlag.  Sligt  kan  slet 
ikke  lade  sig  gøre,  hvor  du  skylder  at  give  din 
Sjæl. 

Det  maa  du  først  betænke  overfor  Gud,  som 
gav  dig  din  Sjæl.  Han  vil  kræve  den  af  dig,  naar 
dit  jordiske  Levnedsløb  er  til  Ende.  Har  din 
Sjæl  da  taget  Skade,  saa  den  er  bleven  uskikket 
til  at  gaa  ind  til  Livet,  saa  kan  du  ikke  give  Gud 
noget  andet  som  Vederlag.  D  ;t  nytter  ikke,  at 
du  siger:  Ja,  Herre!  Jeg  véd  jo  nok,  at  jeg  har 
været  saa  optaget  af  de  timelige  Ting,  saa  jeg 
ikke    har    sørget    for  min  Sjæl,     som    jeg    burde. 

Men  derved  har  jeg  samlet  10,000  Dollars,     som 

jeg  nu  vil  give  til  Missionen. Kære,    det 

kan  slet  ikke  være  Vederlag  for  Sjæleskade. 

Det  forstod  David.  Derfor  sagde  han  til 
Gud:  ,,Du  har  ikke  Lyst  til  Ofre,  ellers  vilde  jeg 
givet  dig  dem;  til  Brændofre  har  du  ej  Behag". 
Men  Gud  har  Lyst  til  en  Bøn  som  den:  ,,Gud, 
vær  mig  naadig  efter  din  Miskundhed.  Udslet 
mine  Overtrædelser  efter  din  store  Barmhjærtig- 
hed.  Tvæt  mig  aldeles  fra  min  Misgerning  og 
rens  mig  fra  min  Synd!"  I  denne  Bøn  er  der  en 
Menneskesjæl  —  ganske  vist  en  Menneskesjæl  i 
Vaande;  men  den  er  der. 

Saaledes  kræver  Gud,  at  din  Sjæl  skal  være 
med  i  din  Bøn,  din  Lovsang  og  din  Gudstjeneste, 
og  der  er  ikke  noget  andet,  der  kan  være  Vederlag 
for  Sjælen. 

Farisæerens  Gudstjeneste  var  formfuldendt. 
Alting  gik,  som  det  skulde.  Men  den  var  sjælløs. 
Derfor  fælder  Jesus  Dom  over  den.  Men  hvor 
han  mødes  med  den  angrende  Synders  eller  Syn- 
derindes Bøn  og  Taarer,  der  staar  han  stille.  Der 
bøjer  han  sig  ned,  —  i  deres  klagende,  stammende 
Tilbedelse  møder  han  en  Menneskesjæl,  der  har 
taget  Skade  —  maaske  meget  tilsølet.  Men  Sjæ- 
len er  der,  og  den  har  Værd  for  ham.  Han  kan 
jo  læge  Sjæleskade.       Og  hvor  Sjæleskade  læges, 

der  er  der  Gudstjeneste.        Men   der  maa  Menne- 
skesjælen være  med. 

Men  dette  gælder  ogsaa  i  de  timelige  Forhold. 
Hvor  din  Sjæl  kræves  af  dig,  kan  du  ikke  give 
noget  andet  som  Vederlag. 

Du  kan  give  din  Hustru  Mad  og  Drikke, 
Klæder  og  Sko;  men  det  er  ikke  nok.  Hun  har 
Ret  til  at  kræve  din  Sjæl.  Gyldne  Ringe  og  fine 
Klæder  kan  ikke  være  Vederlag.  Men  giver  du 
hende  din  Sjæl  —  i  smilende  Glæde  eller  i  hul- 
kende Graad  — ,  saa  bøjer  hun  sig  ind  til  Dig  med 
Hjærtens  Fryd  og  Glæde.  Hun  føler  en  uende- 
lig Værdi  i  denne  Hengivelse. 

Eller  dine  Børn!  Du  kan  give  dem  en  god 
Skolegang  —  maaske  en  god  Fædrenearv!  Men 
Gud  kræver  først  og  fremmest  af  dig,  at  du  giver 
dem  din  Sjæl  —  en  Fader-  og  Modersjæl,  som  de 
kan  lære  at  ære  og  elske.  At  give  dem  en  god 
Fædrenearv  som  Vederlag  for  denne  sjælelige 
Meddelelse  er  at  give  dem  Stene  for  Brød. 

Kom  saa  i  Hu  din  Sjæls  uendelige  Værd,  og 
at  hvor  din  Sjæl  kræves  af  dig  i  dit  Forhold  til 
Gud  og  Mennesker,  der  kan  du  ikke  give  noget 
andet  som  Vederlag. 

Der  er  intet  i  denne  Verden,  der  har  Værdi 
nok  til  at  være  Vederlag  for  Menneskesjælen. 


Det  skjulte  skal  aabenbares. 

(Mat.  10,  26.) 


,, Intet  er  skjult,  som  jo  skal  aabenbares;  og 
intet  er  lønligt,  som  man  jo  skal  faa  at  vide". 

Der  er  ingen,  der  sér  det,  tænker  Tyven, 
naar  han  om  Natten  bryder  ind  for  at  stjæle.  Det 
er  skjult  af  Mørket. 

Der  er  ingen,  der  sér  det,  tænker  Horkarlen 
og  Horkvinden,  naar  de  øver  deres  syndige  Ger- 
ning. Det  er  skjult  for  andre.  Det  er  deres 
Hemmelighed. 

Der  er  ingen,  der  ser  det,  og  ingen,  der  faar 
det  at  vide,  tænker  den  unge  Mand,  naar  han  i 
Mørket  sniger  sig  ind  i  Drikkebulen. 

Jo,  Gud  ser  det/  —  Ja,  Gud!  Men  han  for- 
tæller det  da  ikke  til  Naboens  i  Morgen!  —  Nej, 
ganske  vist!  Men  en  Gang  vil  det  blive  lagt  frem 
i  det  klare  Dagslys  —  a!le  disse  Mørkets  Hem- 
meligheder. 

Hvis  den  Tanke  kunde  blive  levende  og  mæg- 
tig i  os,  hvor  mange  Forbrydere  vilde  da  ikke  vige 
af  fra  de  onde  Veje. 

Og  hvor  mange  Mørkets  Hemmeligheder  vilde 
ikke  gennem  angrende  Bekendelse  blive  lagt  frem 
for  Gud  og  tilgivet  i  Stedet  for  at  blive  hengemt  i 
Hjærtets  inderste  Rum  som  en  Løndom,  der 
maatte  ruges  over  —  en  Løndom,  der  maatte 
skjules  med  ny  Brøde. 

,, Herren  fremdrager  Løndomme  af  Mørket 
og    fører  Dødens  Skygger   for  Lyset",    siger   Job 

12,    22. 

Da  Judas  havde  paataget  sig  at  forraade 
Jesus,  gemte  han  denne  onde  Løndom  i  Hjærtets 
inderste  Rum.  Men  Jesus  saa'  den  derinde.  Han 
saa',  at  denne  Mørkets  Hemmelighed  vilde  føre 
Judas  ud  i  Mørket  udenfor  —  ud  i  Fortvivlelse  — 
ud  i  Fortabelse! 

Derfor  gjorde  Jesus  et  Forsøg  paa  at  drage 
denne  Løndom  frem  af  Mørket,  da  de  sad  sam- 
men ved  Paaskemaaltidet.  Saadan  ser  jeg  paa 
det,  da  Jesus  udpegede  Judas  som  Forræderen. 
Det  er,  som  han  vil  sige  til  ham:  Aa,  hør  Judas! 
lad  os  faa  denne  onde  Løndom  frem  i  Lyset,  at 
den  kan  blive  tilgivet!  Men  Judas  rejste  sig  og 
gik  ud.  Han  vilde  beholde  den  onde  Løndom  for 
sig  selv. 

Lykkelig  det  Menneske,  der  tillader  Jesus  at 
fremdrage  de  onde  Løndomme  af  Hjærtet,  saa  at 
de  kan  blive  angret  og  tilgivet,  saa  er  deres  Magt 
brudt.       Og   paa  den  store  Dag  skal  de  da  drages 

frem  i  Lyset  som  angret  og  tilgivet  —  til  den 
Herres  Forherligelse,  der  har  løst  os  af  de  onde 
Løndommes  Magt. 

Men  det  er  ikke  blot  disse  onde  Løndomme, 
der  da  skal  drages  frem  i  Lyset.  Det  er  alle  Løn- 
domme, der  skal  aabenbares. 

Ejer  Mennesket  andre  Løndomme  end  disse 
Mørkets  Hemmeligheder?  Vil  der  ikke  blive 
grumme  lidt  for  Jesus  at  fremdrage  af  Menneske- 
hjærtets  Gemmer  af  lyse  Løndomme? 

Nej,  der  vil  blive  i  Tusindvis,  —  Gud  ske 
Lov! 

Alle  de  mange  kærlige  Tanker,  der  er  tænkte 
i  Løndom.  De  naaede  aldrig  at  blive  udtalte,  — 
de  skal  aabenbares  i  Lyset  paa  den  store  Dag. 

Alle  de  stille  Suk  og  brændende  Bønner,  der 
fra  Menneskehjærtets  Dyb  er  opsendte  i  Løndom,, 
skal  lægges  frem  i  Lyset.  Og  de  er  utallige.. 
Slægt  efter  Slægt  har  Forældre  bedet  for  deres- 
Børn,  —  aa,  om  vi  kunde  sé  lidt  af  alt  det,  der  er 
kæmpet  og  bedet  for  os  i  Løndom!  Vi  vilde  for- 
bavses over,  at  der  var  tænkt  saa  kærligt,  bedet 
saa  inderligt  og  kæmpet  saa  alvorligt  for  os  i  Løn- 
dom. 

Alle  disse  lyse  Løndomme  skal  aabenbares 
paa  den  store  Dag. 

Hvor  skal  de  straalende  vidne  om,  at  Menne- 
Evigt  Liv  med  idel  Glæde.  9, 

skehjærtet  ikke  blot  har  været  en  Tumleplads  for 
Mørkets  Hemmeligheder,  som  nogle  vil  mene. 

Og  sammen  med  de  angrede  og  tilgivne  onde 
Løndomme  skal  de  forherlige  vor  Herre  og  Frelser 
Jesus  Kristus,  der  gav  os  baade  at  ville  og  at 
kunne  tænke  kærligt,  bede  inderligt  og  kæmpe  al- 
vorligt i  Løndom. 


3kke  me&  Ørb,  ej  fyeller  meb  Cunge. 


,,Mine  Børn,  lader  os  ikke  elske  med  Ord,  ej 
heller  med  Tunge,  men  i  Gerning  og  Sandhed'*, 
(i  Joh.  3,  18.) 

Fem  Smaapiger  stod  sammen  i  Haven  og 
fortalte  hverandre,  hvor  meget  hver  især  elskede 
sin  Moder.  Stærkere  og  varmere  faldt  Ordene, 
indtil  endelig  Birthe  —  den  ældste  af  dem  —  stak 
Næsen  i  Vejret  og  sagde  med  Eftertryk:  ,,Jeg 
elsker  min  Moder  saa  meget,  at  jeg  kunde  dø  for 
hende".  Og  dermed  var  de  alle  bragte  til  Tavs- 
hed. 

Men  lidt  borte  paa  en  Bænk  i  Haven  sad 
Birthes  Tante  og  syede.  Hun  hørte  det  altsam- 
men og  sagde:  „Det  er  underligt,  at  en  lille  Pige, 
der  elsker  sin  Moder  saa  meget,  at  hun  kunde  dø 
for  hende,  ikke  elsker  hende  saa  meget,  at  hun 
kan  vaske  „Dishes"  for  hende.  Jeg  hørte  i  Mid- 
dags, at  du  ikke  vilde  vaske  op  for  din  Moder, 
Birthe!" 

Ja,  det  er  underligt! 

9* 

„Mine  Børn!  lader  os  ikke  elske  med  Ord, 
ej  heller  med  Tunge,  men  i  Gerning  og  Sandhed". 

Den  unge  Mand  siger  til  sin  Brud:  ,,Aa,  jeg 
elsker  dig,  min  søde  Pige,  saa  jeg  kunde  bære 
dig  paa  Hænderne  igennem  Livet!"  —  Et  Aar 
efter  Brylluppet  hænder  det,  at  han  ikke  kan  bære 
en  Spand  Kul  op  af  Kælderen  for  hende. 

Det  er  ogsaa  underligt. 

Den  unge  Pige  siger  til  sin  trolovede  Brud- 
gom: „Jeg  elsker  dig;  saa  jeg  kunde  dø  for  dig!" 
—  Men  bliver  Spørgsmaalet  om  at  faa  en  ny  Hat 
til  næste  Paaske,  saa  kan  hun  ikke  spare  en  Dol- 
lar paa  den  af  Hensyn  til  Mandens  Pengepung  — 
saa  meget  elsker  hun  ham  ikke. 

Man  elsker  ikke  hinanden  saa  meget,  at  man 
kan  bære  noget  for  hinanden  —  eller  bære  noget 
over  med  hinanden  —  eller  slaa  lidt  af  paa.  sine 
egne  personlige  Krav  af  Hensyn  til  hinanden. 
Derfor  har  vi  de  mange  Skilsmisser. 

„Mine  Børn!  lader  os  ikke  elske  med  Ord, 
ej  heller  med  Tunge,  men  i  Gerning  og  Sandhed". 

Charles  Dickens  fortæller  i  én  af  sine  Bøger 
om  to  Søstre,  som  staar  og  taler  om,  hvor  gærne 
de  vilde  udrette  noget  stort  og  godt.  Herhjemme 
under    disse    smaa    Forhold    kunde    de    jo    ikke 

komme  til  det.  Men  dersom  de  kunde  komme  ud 
som  Missionærer  iblandt  Hedningerne,  —  aa, 
hvor  de  saa  skulde  tage  fat  og  hjælpe  disse  stak- 
kels Mennesker.  Det  gjorde  ikke  noget,  om  de 
skulde  lide  Sult  eller  Hede  eller  Forfølgelse,  — 
bare  de  kunde  komme  til  at  vise  Menneskene  de- 
res Kærlighed. 

I  det  samme  kaldte  deres  gamle  Bedstemoder, 
som  laa  syg  i  Stuen  ved  Siden  af,  og  sagde:  ,,  Aa, 
Piger,  er  [der  ikke  én  af  jer,  som  vil  komme  ind 
og  klø  mig  lidt  paa  Ryggen?" 

„Det  kan  du  vel  gøre",  sagde  den  ene.  — 
„Nej,  det  kan  du  da  lige  saa  godt",  sagde  den 
anden.  —  >,Jeg  skal  ogsaa  altid.  Du  kunde  da 
gærne  gøre  det  en  Gang  imellem!'' 

Der  laa  hele  Herligheden  —  og  Kærligheden 
med.  Paa  fjærne  Strande  —  under  andre  For- 
hold vilde  de  saa  gærne  øve  Kærlighed.  Men  i 
det  daglige  Liv,  hvor  Gud  havde  stillet  dem, 
kneb  det  med  at  vise  Kærlighed. 

Vi  kan  alle  gribe  os  selv  i  noget  lignende. 
Vi  vilde  øve  Kærlighed  i  stor  Stil,  dersom  vi  var 
andre  Steder  eller  under  andre  Omstændigheder; 
men  i  det  daglige  Liv,  —  det  er  saa  prosaisk  blot 
at  hjælpe  en  gammel  Moder,  eller  en  Bedstefader 
eller  en  syg  og  fattig  Stakkel!  Og  dog  er  det  der, 
vi  skal  staa  vor  Prøve. 

„Paa  det  jævne!  paa  det  jævne! 
—  Ikke  i  det  Himmelblaa  — 
Der  har  Livet  sat  dig  Stævne, 
Der  skal  du  din  Prøve  staa!" 

„Mine  Børn!  lader  os  ikke  elske  med  Ord,  ej 
heller  med  Tunge,    men  i  Gerning   og  Sandhed4'. 


(5ubs  Børn  og  V\ævtkns  Børn. 

(Joh.  8,  42-51.) 


Djævelens  Børn  —  jeg  vaander  mig  ved  at 
bruge  det  Udtryk,  og  jeg  takker  Gud  for,  at  jeg 
ikke  er  sat  til  at  skulle  pege  paa  den  enkelte  og 
sige:   Sé,  der  gaar  et  Djævelens  Barn! 

Alligevel  siger  Jesus  til  en  Flok  af  Jøder: 
,,I  er  af  én  Fader,  Djævelen,  og  vil  gøre  eders 
Faders  Begæringer".  Der  kan  altsaa  mellem 
Mennesker  og  Mørkets  Fyrste  blive  et  Slægtskab 
som  mellem  Barnet  og  dets  Fader. 

Hvad  er  Kendetegnet  paa  dette  Slægtskab? 

At  ville  leve  i  Løgn  og  Had, 

Jøderne  gør  Forsøg  paa  at  leve  i  Løgn,  idet 
de  fastholder,  at  Gud  er  deres  Fader,  og  samtidig 
siger  om  Jesus:  ,, Siger  vi  ikke  med  Rette,  at  du 
er  en  Samaritan  og  har  Djævelen",  —  skønt  de 
ikke  kan  pege  paa  nogen  Synd,  som  han  har  gjort. 
Men  at  ville  leve  i  denne  Løgn,  aabenbarer  Slægt- 
skab med  ham,  om  hvem  det  hedder:  ,,Naar  han 
taler  Løgn,  taler  han  af  sit  eget;  ti  han  er  en 
Løgner  og  Løgnens  Fader". 

Og  at  ville  leve  i  Had  til  Jesus.  —  Had  føder 
Mordtanker,  og  disse  Jøder  er  opfyldte  af  Had  og 
Mordtanker  mod  Jesus.  De  har  allerede  gjort  et 
mislykket  Forsøg  paa  at  gribe  ham.  Men  dette 
Had,  der  har  affødt  Mordtanker  i  deres  Sjæle,  er 
atter  et  Kendetegn  paa,  at  der  er  Slægtskab  mel- 
lem dem  og  ham,  der  var  en  Manddraber  fra  Be- 
gyndelsen. 

Men  at  ville  leve  i  Løg?i  og  Had  til  Jesus  er  at 
ville  leve  i  Bårne  forhold  til  ham,  der  er  Løgneren 
og  Manddraberen. 

Guds  Børn  —  hvor  er  det  et  elskeligt  Navn! 
,,Sé,  hvor  stor  en  Kærlighed,  Faderen  har  bevist 
os,  at  vi  skulle  kaldes  Guds  Børn4',  siger  Apost- 
len Johannes. 

Vi  er  skabte  i  Guds  Billede  og  efter  hans  Lig- 
nelse. Vi  er  af  Guds  Slægt.  Men  Gudsbilledet 
i  Mennesket  blev  ødelagt  af  Synden  og  Slægtska- 
bet forkvaklet.  Det  maatte  genoprettes,  og  Be- 
gyndelsen dertil  skete  i  den  hellige  Daab,  da  vi 
genfødtes  til  at  være  Guds  Børn.  Nu  skal  vi 
vokse  i  Lighed  med  Gud,  som  Barnet  vokser  i 
Lighed  med  sin  Fader.  Slægtskabet  skal  blive 
kendeligt. 

Hvad  er  nu  Kendetegnet  paa  dette  Slægt- 
skab? 

At  ville  leve  i  Sandhed  og  Kærlighed. 

Vor  Vilje  til  at  leve  i  Sandhed  kendes  derpaa, 

om  vi  kan  fordrage  Jesu  Ord,  naar  det  som  Sand- 
hedsordet  tugter  vore  Skødesynder  og  kræver  Af- 
holdenhed, Offer,  Forsagelse  og  Ydmyghed.  Den, 
der  hader  Tugt,  lever  ikke  i  Sandhed;  men  den, 
der  bøjer  sig  under  Sandhedens  Tugt,  viser  Vilje 
til  at  leve  i  Sandhed. 

Vor  Vilje  til  at  leve  i  Kærlighed  kendes  først 
og  fremmest  paa,  om  vi  elsker  Jesus  Kristus. 
,,Var  Gud  eders  Fader,  da  elskede  i  mig",  siger 
han. 

Men  dernæst  maa  denne  Vilje  til  at  leve  i 
Kærlighed  vise  sig  mod  andre  Mennesker:  ,,Ti 
hvo  som  ikke  elsker  den  Broder,  som  han  har  sét, 
hvordan  kan  han  elske  den  Gud,  som  han  ikke 
har  sét.  Og  det  Bud  har  vi  af  ham,  at  den,  som 
elsker  Gud,    skal   og  elske  sin  Broder".      (i  Joh. 

4,    20 — 2  i). 

,,Gud  er  Kærlighed,  og  hvo,  som  bliver  i 
Kærlighed,  bliver  i  Gud  og  Gud  i  ham",  (i  Joh. 
4,  16).  Men  i  Jesus  Kristus  er  denne  Kærlighed 
traadt  os  i  Møde.  Og  derfor  skal  vor  Vilje  til  at 
leve  i  Kærlighed  kendes  derpaa,  om  vi  vil  leve  i 
Samfund  med  Jesus  Kristus  og  elske  ham. 

Da  er  vi  Guds  Børn! 

Dette  er  skrevet  —  ikke  for  at  du  skal  an- 
lægge det  som  Maalestok  paa  din  Nabo  og  prøve 
paa  at  afgøre,  hvilken  Slægt    han   hører  til;     men 

for  at  du  maa  spørge  dig  selv:  hvilken  Slægt 
hører  jeg  til?  Bestræber  jeg  mig  paa  at  ville  leve 
i  Løgn  og  Had  eller  i  Sandhed  og  Kærlighed? 

Det  er  Ordet  ville,  der  maa  lægges  Eftertryk 
paa. 


De  mange  Hivskvav  og  bet  ene. 

(Joh.  6.) 

Vi  kan  passende  bruge  dette  som  Overskrift 
over  Joh.  Evang.  det  6.  Kap. 

Det  første  Livskrav,  der  møder  vor  Herre 
Jesus  Kristus,  er  Kravet  om  Brød  til  de  mange 
Mennesker  ude  i  Orkenen.  Det  er  et  timeligt 
Livskrav;  men  Jesus  lader  ikke  haant  om  det. 
Han  mætter  Folket. 

Mængden  forstaar  at  værdsætte  Hjælpen. 
Som  Løn  derfor  vil  den  give  ham  en  Kongekrone. 
Men  Jesus  viger  afsides  op  paa  et  Bjærg,  ganske 
alene,   for  at  bede. 

Om  Natten  kæmper  Disciplene  mod  Storm 
og  Bølger  ude  paa  Genesareth  Sø.  Jesus  sér 
deres  Nød  og  kommer  til  dem.  Det  er  et  andet 
Livskrav,  —  Kravet  om  Frelse  for  det  legemlige 
Liv  fra  Døden  i  de  kolde  Bølger,  og  han  møder 
dette  Krav. 

Der  er  kristne  Mennesker,  som  ringeagter  de 
timelige  Lhskrav;    men  de  gaar  ikke  i  Frelserens 

Fodspor.  Vi  maa  ikke  ringeagte  de  timelige 
Livskrav,  der  stilles  til  os  fra  Hjem,  fra  Folk  og 
Fædreiand  —  ej  heller  fra  de  fortrykte  i  Samfun- 
det, hvad  enten  det  kommer  som  et  Krav  om  at 
afhjælpe  Nød  eller  om  at  hjælpe  dem  til  deres 
Ret. 

Da  de  svejtsiske  Bønder  i  1386  stod  overfor 
de  tyske  Herrers  Hær  ved  Sempak,  stod  de  først 
raadvilde  overfor  den  mægtige  Hær.  Men  saa 
traadte  Arnold  Winkelried  frem  og  sagde  til  de 
andre:  ,,Tænk  lidt  paa  Kone  og  Børn;  jeg  skal 
bane  Vej!"  Saa  gik  han  fiem  mod  Fjenderne, 
den  mest  kongelige  i  Folket.  Landserne  rettedes 
imod  ham.  Han  favnede  saa  mange,  han  kunde, 
bøjede  dem  mod  Jorden  og  banede  derved  Vej  til 
Frelse  for  Folket.  Det  var  Kravet  om  Folkefri- 
hedens Frelse,  der  den  Dag  mødte  ham  som  et 
Livskrav. 

Saaledes  gik  vor  Herre  Jesus  Kristus  frem 
foran  Folkets  Rækker  mod  Fyrstendømmer  og 
Magter,  mod  Ondskabens  aandelige  Hær  under 
Himlen.  Han  samlede  Syndens  og  Dødens  og 
Satans  Landsespidser  i  sit  eget  Bryst,  banede  Vej 
for  Slægten  til  en  evig  Sejr  og  stillede  dermed  det 
dybeste  Livskrav  i  Slægten.  Men  da  Jesus  giver 
sig  til  at  tale  til  Mængden  om  Forholdet  mellem 
de  mange  Livskrav  og  det  ene  — ■  det  evige  Livskrav, 
og  om,    hvordan   dette  Livskrav   kan   stilles,    saa 

vender  Mængden  sig  bort  fra  ham.  Det  er  derom, 
han  siger:  ,, Sandelig,  sandelig  siger  jeg  eder:  I 
søger  mig,  ikke  fordi  I  saa'  Tegn,  men  fordi  I 
aade  af  Brodene  og  blev  mættede.  Arbejder  ikke 
for  den  Mad,  som  er  forgængelig,  men  for  den 
Mad,  som  varer  til  et  evigt  Liv,  hvilken  Menne- 
skenes Søn  vil  give  eder. .  . .  Jeg  er  det  Livsens 
Brød.  Hvo,  som  kommer  til  mig,  skal  ikke 
hungre;  og  hvo  som  tror  paa  mig,  skal  aldrig 
tørste.  .  .  .  Jeg  er  det  Livsens  Brod.  Eders  Fæ- 
dre aad  Manna  i  Ørkenen  og  døde.  Dette  er  det 
Brød,  som  kommer  ned  af  Himlen,  at  man  skal 
æde  af  det  og  ikke  dø.  Jeg  er  det  levende  Brød, 
som  kom  ned  af  Himlen;  om  nogen  æder  af  dette 
Brød,  han  skal  leve  til  evig  Tid;  og  det  Brød, 
som  jeg  vil  give,  er  mit  Kød,  hvilket  jeg  vil  give 
for  Verdens  Liv..  ..  Sandelig,  sandelig  siger  jeg 
eder:  dersom  I  ikke  æder  Menneskens  Søns  Kød 
og  drikker  hans  Blod,  har  I  ikke  Livet  i  eder. 
Hvo  som  æder  mit  Kod  og  drikker  mit  Blod  har 
et  evigt  Liv,  og  jeg  skal  oprejse  ham  paa  den 
yderste  Dag.  Ti  mit  Kød  er  sandelig  Mad  og 
mit  Blod  er  sandelig  Drikke  osv". 

Dermed  vil  Jesus  sige:  For  at  det  dybeste 
Livskrav  kan  stilles,  saa  maa  I  modtage  mig  selv. 
Det  er  ikke  nok,  at  I  modtager  min  Lære,  I  maa 
modtage  mig  selv! 

Men  Jøderne  knurrede,    og  mange  af  Discip- 

lene  sagde:  denne  er  en  haard  Tale.  Hvo  kan 
høre  ham?     Og  de  vendte  sig  bort  fra  ham. 

Da  Jesus  altsaa  vil  hævde  det  evige  Livskravs 
Overhøjhed  over  de  mange  timelige  Livskrav,  saa 
vender  Mængden  sig  fra  ham.  Han  faar  en  Tor- 
nekrone i  Stedet  for  en  Kongekrone. 

Men  hvordan  staar  Mængden  i  vore  Dage 
overfor  Livets  dybeste  Krav,  og  Menneskehedens 
Tale  derom? 

Mængden  kræver  Brød  og  Løsning  af  de  so- 
ciale Spørgsmaal.  Dersom  Herrens  Menighed 
ret  vilde  ofre  sin  Kraft  paa  at  imødekomme  disse 
Livskrav,  saa  vilde  vi  alle  være  med,  og  saa  vilde 
Menigheden  faa  en  glimrende  Fremtid.  Den  vilde 
faa  en  Kongekrone. 

Men  vi  svarer:  det  er  ikke  en  glimrende 
Fremtid,  men  en  evig  Fremtid,  vi  først  og  frem- 
mest søger.  Ja,  naar  vi  hævder  det  evige  Livs- 
kravs Overhøjhed  over  de  mange  timelige  Livs- 
krav —  ja,  naar  vi  siger:  Hvad  gavner  det  et 
Menneske,  om  han  her  i  Livet  kunde  leve  i  Her- 
lighed og  Glæde,  naar  hans  evige  Fremtid  blev 
blottet  for  al  Vederkvægelse  —  ikke  en  Draabe 
Vand  til  at  læske  hans  Tunge  med,  saa  forstaar 
Mængden  os  ikke.  Den  siger,  det  er  haard  Tale, 
der  føres  i  Herrens  Menighed.  Hvo  kan  være 
med  der? 

Vanskeligheden    ligger    i  baade    at    vise     den 

hjærtelige  Forstaaelse  af  og  den  kærlige  Hensynta- 
gen til  de  timelige  Livskrav  og  saa  samtidig  med 
Styrke  hævde  det  evige  Livskravs  Overhøjhed. 

Det  kan  nok  hænde,  at  vi  kan  trænge  til  at 
gaa  afsides  fra  Mængden  ganske  alene  for  at  bede, 
—  bede  for  Mængden,  at  den  maa  faa  Forstaaelse 
af  det  evige  Livskravs  Førsteret  —  og  for  os  selv, 
at  det  maa  lykkes  os  at  hævde  det  paa  rette 
Maade. 


Qzx\m  Slcegt  og  ror  Slægt. 

(Mat.  ii,  16—19.) 


Naar  Johannes  den  Døber  kunde  rejse  en 
saa  mægtig  Bevægelse  i  Jødefolket,  saa  var  det 
ikke  saa  meget,  fordi  han  kunde  tale  det  strænge 
Ord,  som  fordi  han  kunde  sige:  Himmeriges  Rige 
er  nær! 

Igennem  Profeterne  havde  det  lydt  Gang 
efter  Gang,  at  dette  Rige  skulde  komme  og  med 
dette  en  Glanstid  for  Israel.  Da  det  nu  lyder: 
nu  er  det  nær!  saa  greb  det  Folket. 

Da  Jesus  saa  kom  og  gjorde  de  mange  kraf- 
tige Gerninger,  fulgte  Folket  ham  i  store  Skarer. 
Han  helbredte  syge  og  opvakte  døde. 

Men  Tid  efter  anden  gik  det  op  for  Folket, 
at  det  Guds  Rige,  som  Jesus  forkyndte,  var  et 
Rige  efter  Guds  Tanker,  hvori  Gud  skulde  regere 
Hj ær  terne  efter  sin  hellige  Vilje.  Og  saa  faldt  den 
almindelige  Begejstring.  Ja,  man  blev  ligefrem 
misfornøjet. 

Folket  ønskede  et  Guds  Rige   efter  dets   egne 

Hj ærters  forvendte  Tanker  og  Lyster,  —  et  Guds 
Rige,  hvori  Gud  skulde  være  en  skikkelig  Tjener 
og  hjælpe  dem  at  gennemføre  deres  egne  Tanker 
og  faa  deres  egne  Lyster  tilfredsstillede. 

Det  er  om  dette  Folk,  Jesus  siger:  „Men 
hvem  skal  jeg  ligne  denne  Slægt  ved?  Den  er  lig 
de  smaa  Børn,  som  sidder  paa  Torvene  og  raaber 
til  deres  Staldbrødre  og  siger:  Vi  fløjtede  for  eder, 
og  I  vilde  ikke  danse;  vi  sang  klagelig  for  eder, 
og  I  vilde  ikke  græde.  Ti  Johannes  kom,  som 
hverken  aad  eller  drak,  og  de  si^er:  Han  har 
Djævelen!*' 

Med  stærk  Røst  kaldte  .Johannes  til  Anger 
over  Synden  og  Lydighed  mod  Gud.  Men  det  huede 
dem  ikke.  Manden  er  jo  halvtosset!  —  Og  saa 
satte  de  sig  til  at  kritisere.  Det  var  en  fattig 
Slægt.  Den  ejede  ingen  Angerstaare.  Den 
kendte  ikke  hjærtelig  Sorg. 

Saa  kom  Jesus  til  denne  Slægt  med  Evange- 
liets milde  Toner  og  med  den  sande  evangeliske 
Frihed.  Lifligt  klang  det,  naar  han  sagde:  „Kom- 
mer hid  til  mig  alle,  som  arbejder  og  er  besvæ- 
rede, og  jeg  vil  give  eder  Hvile'4.  Og:  ,,Dine 
Synder  er  dig  forladne". 

Men  samtidig  holdt  han  sig  ikke    for   god    til 

at  sidde  til  Bords  med  Toldere  og  Syndere.       Det 

huede  dem  ikke.        Han   er  jo  en  Fraadser  og  en 

Vindranker,  Tolderes  og  Synderes  Ven.       Og    da 

Evigt  Liv  med  idel  Glæde.  10 

han  saa  tillige  talte  om  en  Slndsændrlng,  bort  fra 
det  forvendte  Hjærtes  Egenraadighed,  ind  i  Tro- 
ens Lydighed,  saa  sagde  de:  ,, Siger  vi  ikke  med 
Rette,  at  du  er  en  Samaritan  og  har  Djævelen". 
—  Jo,  som  han  talte,  —  man  havde  sandelig  da 
god  Grund  til  at  være  misfornøjet  med  ham!  (Joh. 
8).  Det  var  slet  ikke  et  Guds  Rige  efter  deres 
Hjærters  Tanker,  som  han  forkyndte. 

Denne  Slægt  sank  dybere  i  Misfornøjelse  og 
Egenraadighed.  Den  halshuggede  Johannes  og 
korsfæstede  Jesus. 

Men  nu  zwr  Slægt! 

Det  bæres  mig  for,  at  den  ikke  blot  er  en 
falden  Slægt,  men  en  Slægt  i  Fald.  Jeg  indrøm- 
mer, at  den  er  en  Slægt  i  storartet  Fremgang  paa 
mange  Omraader;  men  er  den  ikke  i  en  faldende 
Bevægelse  netop  paa  dette  Omraade?  Synker  vor 
Slægt  ikke  dybere  og  dybere  i  Misfornøjelse  og 
Egenraadighed?  Og  du  selv  —  er  du  i  Stigen 
eller  Fald? 

Der  fortælles  om  Profeten  Jeremias,  at  han 
en  Gang  blev  kastet  i  en  Hule  i  Fængselets  For- 
gaard.  Og  det  var  hans  Fjenders  Tanke,  at  han 
skulde  omkomme  i  Hulens  Dynd.  Men  én  af 
Kongens  Tjenere  saa  det  og  sagde  det  til  Kongen. 
Og  Kongen  sagde,  at  han  skulde  tage  30  Mand 
med  sig  og  drage  Profeten  op.       Han  kunde  tage 

af  Kongens  Forraadskamre,  hvad  han  skulde 
bruge  dertil,  og  Profeten  blev  draget  op  af  Hulenc 
Dynd. 

Men  saaledes  sagde  Gud  til  sin  Tjener,  sin 
enbaarne  Søn:  Gaa  hen  og  drag  mig  Slægten  op 
af  Hulens  Dynd  i  Fængselets  Forgaard!  Og  tag 
af  mine  evige  Forraadskamre  alt,  hvad  du  skal 
bruge  dertil.  Det  er  mig  om  at  gøre,  at  Slægten 
bliver  draget  op  —  op  af  sin  Misfornøjelse,  ind  i 
min  Giæde  —  op  af  Egenraadigheden,  ind  i  Lydig- 
hed mod  mig! 

Og  Sønnen  gik.  Men  denne  Slægt  var  ikke 
villig  til  at  lade  sig  drage  op  som  Profeten,  —  er 
vor  Slægt? 

Men  der  er  da  ogsaa  Forskel  paa  vor  Slægts 
Stilling  og  Profetens,  siger  du;  —  aa,  ikke  saa 
meget  endda.  At  sidde  i  sin  egen  Misfornøjelse  er 
som  at  sidde  i  Hulen  i  Fængselets  Forgaard.  Man 
er  som  en  Fange  omgivet  af  Mørke.  Og  at  leve  i 
Egenraadigked  er  som  at  synke  dybere  og  dybere  i 
Hulens  Dynd  og  at  sætte  Livet  til. 

Men  at  leve  i  Herrens  Glæde  og  i  Lydighed 
mod  ham  —  ja,  hvormed  skal  jeg  ligne  det?  Det 
er  som  at  komme  ind  i  Kongeborgen  eller  i  Her- 
rens Helligdom,  hvor  der  er  frit  og  lyst  og  kønt 
til  alle  Sider. 

De  evige  Forraadskamre  er  opladte  for  Slæg- 
ten.    Rebet  er  kastet  ned  til  den,   —   det  er  det 

10* 

Troens  Ord,  som  vi  forkynder.  Det  er  mægtigt 
til  at  drage  Slægten  op  af  Misfornøjelsens  Hule 
og  Egenraadighedens  Dynd,  ind  i  Herrens  Glæde 
og  ind  i  Troens  Lydighed. 

Jeremias  greb  Rebet  og  blev  draget  op.  — 
Vil  Slægten  gribe  det  Troens  Ord  med  Hjærtets 
Arme  eller  sætte  Livet  til?    Og  hvad  vil  du? 

Naar  Hjærtet  med  Varme 
Om  Ordet  slaar  Arme, 
Vor  Frelser  vi  tager  i  Favn! 


Hig  i  Derfcert  —  rig  i  (Sub, 

(Luc.  12,  1 6— 21.) 


For  sidste  Gang  havde  den  rige  Mand  sét  paa 
sin  Afgrøde  med  Velbehag.  Der  var  en  bugnende 
Fylde  overalt  paa  Markerne,  langt  mere  end  La- 
derne kunde  rumme.  Men  det  var  der  Raad  for. 
Med  Tilfredshed  tænkte  han  Tanken:  ,,Jeg  vil 
nedbryde  mine  Lader  og  bygge  dem  større,  og 
jeg  vil  samle  derudi  alt  det,  som  mig  er  vokset, 
og  mit  Gods". 

Nu  var  han  rig  i  Verden!  Det  var  hans  Livs- 
maal.  For  det  havde  han  slidt  i  mange  Aar  med 
en  Mands  hele  Udholdenhed  og  Kraft.  Nu  var 
det  naaet.  Og  nu  vilde  han  nyde  Livet,  som  en 
rig  kan  nyde  det  i  Verden.  „Sjæl!  du  har  meget 
godt  i  Forraad  til  mange  Aar;  giv  dig  til  Ro,  æd, 
drik  og  vær  glad". 

Han  har  været  en  dygtig  og  energisk  Mand, 
og  selv  synes  han,  at  han  har  gjort  det  storartet 
godt. 

Men  Gud    siger   om  denne  Mand  og  om  hans 

Livsmaai:  ,,Du  Daare!  i  denne  Nat  kræves  din 
Sjæl  af  dig;  men  hvem  skal  det  høre  til,  som  du 
har  beredt?  Saaledes  den,  som  samler  sig  Lig- 
gendefæ og  er  ikke  rig  i  Gud. 

Saa  grundforskellig  sér  Gud  og  denne  Mand 
paa  det  Livsmaai,  der  er  naaet.  Derfor  siger 
Jesus:  „Sér  til  og  vogter  eder  for  Gerrighed;  ti 
ingens  Liv  bestaar  i  at  have  overflødigt  Gods". 
—  Nej,  ingen  lever  af  det,  han  faar  tilovers.  Og 
Daarskaben  for  denne  Mands  Vedkommende  var, 
at  han  havde  glemt  at  leve,  medens  han  samlede 
det  overflødige  Gods. 

Hvad  er  nu  dit  Livsmaai?  —  Aa,  jeg  tænker 
ikke  paa  at  blive  rig;  men  jeg  vilde  gærne  samle 
lidt  til  de  gamle  Dage.  Jeg  vil  saa  nødig  falde 
nogen  til  Besvær. 

Det  lyder  meget  kønt  og  er  i  og  for  sig  en 
køn  Tanke.  Men  hvis  man  tænker,  at  en  god 
Alderdom  kan  sikres  ved  overflødigt  Gods  alene, 
saa  tager  man  fejl.  Det  er  denne  Skuffelse,  der 
bliver  saa  mange  gamle  Folks  Lod.  Deres  Al- 
derdom bliver  mere  præget  af  Utilfredshed  og 
Kedsommelighed  end  af  den  gode  Alderdoms 
Fred  og  Ro.  De  har  Forraad  nok  til  mange  Aar; 
men  de  har  glemt  at  leve  Livet  i  Gud  og  i  Kærlig- 
hed til  deres  Medmennesker,  medens  de  samlede 
det  overflødige  Gods.  Og  det  er  Daarskab,  som 
der  maa  lides  for  paa  de  gamle  Dage. 


i5* 

Andre  tænker  ikke  saa  meget  paa  sig  selv  som 
paa  Børnene.  De  siger:  Vi  vil  saa  nødig,  at  vore 
Børn  skal  tage  saa  haardt  et  Tag  for  det  timelige 
Udkomme,  som  vi  har  maattet.  Vi  vil  gærne 
hjælpe  dem  Jidt  paa  Vej.  Og  hvor  har  Forældre 
ikke  lagt  meget  af  Kærlighed  og  Opofrelse  ind  i 
den  Tanke.  Vi  kan  mindes  gamle  Grundtvigs 
Moder,  der  sagde  om  ham:  ,,Selv  om  min  sidste 
Trøje  skal  springe,  saa  skal  han  holdes  til  Bo- 
gen'*. Og  saadan  har  mangen  Fader  og  Moder 
sagt:  Selv  om  der  er  noget,  der  skal  springe,  saa 
skal  vore  Børn  dog  frem! 

Aa,  hvor  er  der  lagt  megen  Kærlighed 
ind  i  Arbejdet  for  at  samle  Gods,  der  kan  give 
Børnene  en  Uddannelse  eller  en  Arv,  der  kan  gøre 
dem  Kampen  for  Brodet  lettere,  end  den  har 
været  for  Forældrene.  Og  dog  har  jeg  en  Følelse 
af,  at  voi  Herre  vil  sige  til  mange  Forældre:  / 
har  handlet  som  Daarer!  I  har  glemt  at  leve  Livet 
i  Gud  sa?nmen  med  eders  Bom  for  at  samle  det 
overflødige  Gods,  der  skulde  sikre  dem  en  god 
Fremtid.       Det  endte  med  en  bitter  Skuffelse.    — 

Saaledes  den,    som   samler   sig   Gods    og  er 

ikke  lig  i  Gud. 

Jeg  har  en  Bekendt  hjemme  i  Danmark,  hvis 
Forældre  sled  for  deres  Børn  næsten  over  Ævne. 
De  havde  kun  en  Søn  og  en  Datter,    og  de  skulde 


sikres    en    god  og   lykkelig   Fremtid,    —    det    vil 
sige:   de  skulde  have  overflødigt  Gods! 

Sønnen  blev  tidlig  gift  og  fik  Gaarden.  Dat- 
teren fik  Pengene.       De   gamle  fik  en  god  Aftægt 

jo,  de  havde  sikret  sig   en  god  Alderdom  og 

Børnene  en  lykkelig  Fremtid? 

Min  Bekendt  betragtede  alt  efter;  Penges 
Værdi,  —  dertil  var  han  opdraget,  —  og  ud  fra 
den  Tankegang  sagde  han  en  Dag  til  mig:  ,,Ja, 
naar  de  gamle  nu  snart  kunde  pille  af,  saa  var 
man  da  fri  for  den  Aftægt". 

Jeg  tænkte  ved  mig  selv:  Aa,  dit  Skarn!  at 
du  kan  tale  saadan  om  dine  Forældre,  der  har 
slidt  sig  krogede  for  din  Skyld! 

Nu  er  der  gaaet  18  Aar  i  bitter  Skuffelse.  Det 
er  Daarskabens  Løn.  Forældrene  gjorde  deres 
Børn  rige  i  Verden)  men  de  glemte  at  gøre  dem 
rige  i  Gud. 

Det  overflødige  Gods  kan  ikke  grundlægge 
den  gode  Alderdom  eller  Børnenes  Livslykke. 
Det  kan  kun  Livet  i  Gud. 

,,Men  de,  som  ville  vorde  rige,  falder  i  Fri- 
stelse og  Snarer,  og  mange  daarlige  og  skadelige 
Begæringer,  som  nedsænker  Menneskene  i  Øde- 
læggelse og  Fordærvelse;  ti  Pengegerrighed  er 
en  Rod  til  alt  ondt.  Da  nogles  Lyst  stod  til 
denne,    fo'r  de  vild   fra  Troen,    og    har    igennem- 

stunget  sig  selv  med  mange  Smærter.  Men  du,  o 
Guds  Menneske!  fly  disse  Ting;  jag  derimod  efter 
Retfærdighed,  Gudsfrygt,  Tro,  Kærlighed,  Taal 
modighed,  Sagtmodighed.  Strid  Troens  gode 
Strid,  grib  det  evige  Liv,  til  hvilket  du  og  er  kal- 
det og  har  aflagt  den  gode  Bekendelse  for  mange 
Vidner",  (i  Tim.  6,  9  — 12). 
—  Det  vil  sige: 

Jag  efter  at  blive  rig  i  Gud! 


Kcerligfyefcen  som  Hybels?  — 
eller  som  Kraft  og  Styrke. 

(Joh.  21,  1 5— 18). 


Kæk  og  frejdig,  med  hævet  Pande  og  Glød  i 
Øjet  bekender  Peter:  „Du  er  Kristus,  den  levende 
Guds  Søn!"  —  Han  faar  det  Svar:  ,, Salig  er  du 
. .  . .  "     Og  hans  Hjærte  fyldes  med  Glæde. 

Grov  og  grim,  med  sænket  Pande  og  skum- 
melt Blik,  fornægter  den  samme  Peter  Jesus, 
sigende  med  en  Ed:  ,,Jeg  kender  ikke  det  Men- 
neske". —  Han  faar  et  Øjekast  af  Jesus;  og  hans 
Hjærte  fyldes  med  Anger. 

Stor  i  sin  Bekendelse  og  grovkornet  i  sin 
Fornægtelse  —  det  var  Peter.  Nu  spørger  Jesus 
ham:  ,, Simon,  Jonas'  Søn,  elsker  du  mig  mere 
end  disse?"  Peter  udelader  dette  ,,mere  end 
disse"  og  bruger  det  svagere  Udtryk:  ,,Ja,  Herre, 
du  véd,  at  jeg  har  dig  kær".  Jesus  spørger  anden 
Gang,  men  udelader  dette  ,,mere  end  disse",  og 
Peter  svarer  som  første  Gang.  Tredje  Gang 
gaar  Jesus  bort  fra  det  stærke  Udtryk  og  spørger: 

,, Simon,  Jonas'  Søn,  har  du  mig  kær".  Da  blev 
Peter  bedrovet,  —  vilde  Jesus  end  ikke  tro 
dette! 

Der  var  nu  kun  ét  at  gøre:  at  indskyde  sig 
under  Jesu  eget  Kendskab  til  hans  Hjærtes  Stil- 
ling. ,,  Herre,  du  véd  alle  Ting,  dukender,  at 
jeg  har  dig  kær". 

Overmodet  er  borte.  Peter  er  nede  paa  Yd- 
mygheds og  Sandheds  Grund.  Han  kaldes  til 
Hyrde  for  Herrens  Hjord:  „Fød  mine  Lam  — 
vær  Hyrde  for  mine  Faar  —  fød  mine  Faar". 

Hvad  vil  Jesus  med  det  tre  Gange  gentagne 
Spørgsmaal?  —  Læge  det  tredobbelte  Saar  fra 
Fornægtelsen! 

Ja,  det  er  sandt.  Men  han  vil  noget  mere. 
Han  vil  berede  Befalingens  rette  Modtagelse. 
Talen  drejer  sig  ikke  saa  meget  om  Fortids  Brøde 
som  om  Fremtids  Storværk.  Befalingen  er  mere 
end  Spørgsmaalet.  Du  skal  være  Hyrde\  og  en 
god  Hyrde  maa  kunne  sætte  sit  Liv  til  for  Hjor- 
den, om  saa  skal  være,  —  vil  du  indlade  dig  paa 
den  Fremtid,  Peter? 

Hidtil  har  du  ejet  min  Kærlighed  som  en 
Nydelse  —  noget  lifligt,  hvori  du  kunde  sole  dig 
selv,  og  hvoraf  du  kunde  dele  ud  til  andre.  Sig 
mig  nu,  Peter:  Holder  du  saa  meget  af  mig,  at  du 
vil  eje  min  Kærlighed  som  Kraft  og  Styrke  til  at 
staa  for  Skud  —    til   i  Taalmodighed   at  ofre  dig 

selv  for  min  Hjord    —    til  at   fornægte  dig  selv  i 
Stedet  for  mig? 

Hertil  svarer  Peter:  ,,Ja,  Herre,  du  véd  alle 
Ting,  du  kender,  at  jeg  har  dig  kær".  Du  véd, 
at  jeg  har  Sind  til  at  fornægte  mig  selv,  til  at 
fastholde  din  Kærlighed,  forkynde  og  bekende 
den,  selv  om  jeg  skal  lide  derfor. 

Saa  indvies  Peter  til  en  stor  Gerning,  hvoraf 
Udbyttet  er  Menighedens  og  Æren  Herrens,  Og 
det  forjættes  ham,  at  han  skal  komme  til  at  eje 
Kristi  Kærlighed  som  Kraft  og  Styrke  til  at  lide 
Døden  til  Herrens  Ære. 

Men  ogsaa  til  os  kommer  Jesus  med  det 
Spørgsmaal:   Elsker  du  mig? 

Vor  Bekendelse  har  ikke  været  saa  kraftig 
som  Peters,  vor  Fornægtelse  ikke  saa  grel.  Hvor- 
dan er  det  med  vor  Kærlighed  til  Jesus?  Er  den 
som  hans?  Tør  vi  dristig  indskyde  os  under 
Herrens  Kendskab  til  vort  Hjærtes  Stilling  og 
sige:  ,,Du  véd  alle  Ting,  du  kender,  at  jeg  har 
dig  kær?" 

Vor  Tids  store  Lyst  er  at  nyde,  og  vi  Kristne 
er  delvis  Børn  af  vor  Tid.  Vi  vil  nyde  Herrens 
Kærlighed.  Vi  vil  eje  den  som  liflig  Solskin  over 
vort  Liv,  som  en  Lægedom  for  vore  Saar,  som 
Tilgivelse  for  vore  Synder,  som  en  Tilflugt  i  Nø- 
den her.  Ja,  vi  beregner  saa  smaat,  hvor  megen 
Herlighed  denne   Kærlighed  har   beredt  os  hisset 

—  Guldkronen,    besat    med    Perler  og  Diamanter 

—  hvilken  Nydelse!  Vi  nyder  vor  Kristendom, 
som  man  i  fulde  Drag  nyder  den  friske  Foraars- 
luft. 

Men  nu  spørger  Jesus:  Holder  du  saa  meget 
af  mig,  at  du  vil  eje  min  Kærlighed,  ikke  blot 
som  liflig  Nydelse,  men  som  Kraft  og  Styrke  til  at 
være  med  i  Arbejdet,  bære  Byrderne,  tage  Kravene 
op.  Vil  du  være  med  til  at  gøre  noget  af  det 
Arbejde,  hvoraf  min  Menighed  faar  Udbyttet  og 
jeg  Æren. 

Lad  os  tage  et  Par  Eksempler. 

Der  er  et  forældreløst  Barn  i  din  Nærhed. 
Det  trænger  til  kærlig  Pleje.  Du  foler  noget  af 
et  Krav  til  dig;  men  at  fylde  dette  Krav,  —  nej, 
der  kunde  blive  vaagne  Nætter  og  megen  Besvær. 
Da  spørger  Jesus:  holder  du  saa  meget  af  mig,  at 
du  vil  eje  min  Kærlighed  som  Kraft  og  Styrke  til 
at  overkomme  Besværet,  fylde  Kravet? 

Der  er  en  Menighed,  som  trænger  til  en  ny 
Kirke.  Det  \il  blive  et  haardt  Tag  for  Menighe- 
den at  bygge  den  —  ikke  liflig  Nydelse,  men 
strængt  Arbejde,  og  store  Ofre  vil  det  kræve.  Da 
spørger  Herren:  holder  du  saa  meget  af  mig,  at 
du  vil  eje  min  Kærlighed  som  Kraft  og  Styrke  til 
at  rejse  mit  Navn  et  Hus? 

Der  ligger  en  Samfundsopgave  for  os.  Det 
er  ikke  bare  Løjer  at  tage  fat  paa  den.       Det  ma- 

geligste  var  at  lade  den  ligge.  Da  er  Herrens 
Spørgsmaal  til  Samfundet:  Holder  du  saa  meget 
af  mig,  at  du  vil  eje  min  Kærlighed  som  Kraft  og 
Styrke  til  at  løfte  denne  Opgave? 

Ti  naar  Herren  stiller  et  Krav  til  os,  saa  stil- 
ler han  med  det  samme  Kræfterne  til  at  fylde 
dette  til  vor  Raadighed  og  spørger:   vil  du? 

Paa  mangfoldige  Omraader  i  Livet  svares 
der:  Nej  Tak,  Herre/  Vi  vil  nok  eje  din  Kærlig- 
hed som  en  liflig  Nydelse,  men  ikke  som  Kraft  og 
Styrke  til  at  ofre  os  selv  og  vort  Gods  i  din  Tje- 
neste.     Vi  bliver  magelige  og  svagelige  Kristne. 

